April 2017 - খবর, বিনোদন্, খেলাধুলা, বিগ্গাপন্\nনতুন চ্যালেঞ্জ মোকাবেলায় এগোতে হবে ‘নতুন করে’\nPublished: 2017-04-30 21:52:17.0 BdST Updated: 2017-04-30 23:34:58.0 BdST\nব্যবসা-বিনিয়োগের পরিবেশ উন্নয়নে নতুন চ্যালেঞ্জ মোকাবেলায় বাংলাদেশ যখন সবকিছু নতুন করে ঢেলে সাজাচ্ছে, সে সময় বৈঠক করল বাংলাদেশ ইনভেস্টমেন্ট ক্লাইমেট ফান্ডের (বিআইসিএফ) কারিগরি উপদেষ্টা কমিটি।\n২০০৭ সালে গঠিত বিআইসিএফ এখন দ্বিতীয় ধাপ পার করছে, যারা নীতি-নির্ধারণী, শিল্প অবকাঠামোর দিক দিয়ে বাধা অপসারণ এবং খাতভিত্তিক দ্ক্ষতা বৃদ্ধি ও রপ্তানি বহুমুখীকরণের লক্ষ্যে বাণিজ্য সহায়ক পরিবেশ তৈরিতে সরকারকে সহায়তা দিয়ে আসছে।\nযুক্তরাজ্যের আন্তর্জাতিক সহায়তা সংস্থা (ডিএফআইডির) অর্থায়নে পরিচালিত এই প্রকল্পে সহায়তায় নবগঠিত বাংলাদেশ বিনিয়োগ উন্নয়ন কর্তৃপক্ষের (বিডা) সঙ্গে চুক্তিবদ্ধ হয়েছে বিশ্ব ব্যাংক।\nবিআইসিএফ-এর ১২ সদস্যের কারিগরি পরামর্শক পর্ষদে সরকার, দেশি- বিদেশি বিনিয়োগকারী, আঞ্চলিক ব্যবসায়ী, নারী উদ্যোক্তা ও পেশাজীবী, গণমাধ্যম ও নাগরিক সমাজের প্রতিনিধি রয়েছেন। বিডার নির্বাহী চেয়ারম্যান কাজী এম আমিনুল ইসলাম এর প্রধান।\nরোববার পর্ষদের প্রথম সভায় বেসরকারি উদ্যোক্তাদের তাদের বিষয়গুলো তুলে ধরার পাশাপাশি সরকারকে লক্ষ্য অর্জনে সহযোগিতার আহ্বান জানান আমিনুল ইসলাম।\nতিনি বলেন, “এখন চ্যালেঞ্জগুলো ভিন্ন হওয়ায় আমাদেরকেও নতুনভাবে সবকিছু করতে হবে।”\nএসডিজির লক্ষ্য এত বিপুল যে চ্যালেঞ্জগুলো ‘বহুবিধ’ বলে মন্তব্য করেন তিনি।\nআমিনুল ইসলাম বলেন, “আমরা এমডিজি অর্জন করেছি। কিন্তু তার মানে এটা নয় যে, আমরা এমনি এমনিই এসডিজি অর্জন করব।\n“আমাদের একসঙ্গে দুই লক্ষ্য অর্জনে কাজ করতে হবে… ২০২১ সাল নাগাদ মধ্যম আয়ের দেশে উন্নীত হওয়ার দেশের লক্ষ্য এবং এসডিজি অর্জনের বৈশ্বিক লক্ষ্য। তাই আমাদের মানসম্পন্ন প্রবৃদ্ধি দরকার, যা এমডিজি থেকে পুরোপুরি ভিন্ন।”\n“আমাদের বেসরকারি খাতকে উদ্দীপ্ত করতে হবে, যাতে তারা কর্মসংস্থান সৃষ্টি করতে পারে।”\nআগামী বিশ্ব ব্যাংকের ‘ডুয়িং বিজনেস’ সূচকে বাংলাদেশের অবস্থান একশ’র মধ্যে (১৭৮ থেকে) নিয়ে আসার লক্ষ্যে গত জানুয়ারিতে ব্যবসার পরিবেশ উন্নয়নে ব্যাপক সংস্কারের ঘোষণা দেয় বিডা।\nবিনিয়োগকারীদের স্বল্প সময়ে দ্রুত সেবা দিতে আগামী বছরের জুনে সম্পূর্ণ অনলাইনভিত্তিক ‘ওয়ান স্টপ সার্ভিস’ চালু করতে যাচ্ছে বিডা।\nবিআইসিএফ’র সদস্য সচিব ও জ্যেষ্ঠ অর্থনীতিবিদ মাশরুর রিয়াজ বলেন, বিডার লক্ষ্য অর্জন করার মতো।\n“এটা অসম্ভব নয়। তারা যদি এটা অর্জন করতে পারে তাহলে বিশ্বের কাছে একটা অনেক বড় বার্তা যাবে যে, ব্যবসার পরিবেশ উন্নয়নে বাংলাদেশ ব্যাপক কাজ করছে।”\n“পুরোপুরি মধ্যম আয়ের দেশে উন্নীত হওয়ার দিকে বাংলাদেশ খুব সঠিকভাবে এগোচ্ছে।”\nবর্তমানে বছরে কর্মসংস্থান সৃষ্টি ১২ লাখ থেকে ২২ লাখে নেওয়াসহ বেশ কিছু লক্ষ্য বাংলাদেশকে অর্জন করতে হবে বলে মন্তব্য করেন তিনি।\nপাশাপাশি রপ্তানি বর্তমানের ৩১০০ কোটি ডলার থেকে ৫৫০০ কোটি ডলারের কাছাকাছি নিতে হবে বলে অভিমত তার।\n“রপ্তানি বহুমুখীকরণসহ আরও কিছু বাধা ভাঙতে হবে।”\nবিআইসিএফের কর্মসূচি ব্যাখ্যা করে তিনি বলেন, এর তিনটি দিক রয়েছে।\n“প্রথমত মূল ব্যবসা পরিচালনার পরিবেশের উন্নয়ন, দ্বিতীয়ত শিল্প অবকাঠামোয় বেসরকারি বিনিয়োগকে সহায়তা এবং তৃতীয়ত খাতভিত্তিক দক্ষতা ও রপ্তানি বহুমুখীকরণ।”\nতিনি বলেন, সূচক উন্নয়নে কী করতে হবে সে বিষয়ে তারা প্রাথমিক বিশ্লেষণ করেছেন।\n“মাঠ পর্যায়ে কী করা দরকার তা বের করতে কাজ অব্যাহত রাখবে বিআইসিএফ। নতুন কী করা দরকার সে বিষয়ে দুই বছরে আমরা আরেকবার নজর দেব।”\n‘মানসিকতার পরিবর্তন জরুরি’\nবিডার সংস্কার পরিকল্পনা বাস্তবায়নই সবচেয়ে বড় চ্যালেঞ্জ মন্তব্য করে এক্ষেত্রে সরকারি সংস্থাগুলোর মধ্যে সমন্বয়ের অভাবকে প্রধান বাধা হিসেবে চিহ্নিত করেছেন বৈঠকে অংশগ্রহণকারীরা।\nউপদেষ্টা পরিষদের সদস্যদের মধ্যে ঢাকা চেম্বার অফ কমার্স অ্যান্ড ইন্ডাস্ট্রির সভাপতি আবুল কাসেম খান, ফরেন ইনভেস্টরস চেম্বার অফ কমার্স অ্যান্ড ইন্ডাস্ট্রির সভাপতি রূপালী চৌধুরী, চিটাগং চেম্বার অফ কমার্স অ্যান্ড ইন্ডাস্ট্রির পরিচালক মাহফুজুল হক শাহ, আইডিএলসি ফাইন্যান্স লিমিটেডের সিইও আরিফ খান, বিজনেস ইনিশিয়েটিভ লিডিং ডেভেলপমেন্টের উপদেষ্টা আসিফ ইব্রাহিম, বিডিনিউজ টোয়েন্টিফোর ডটকমের প্রধান সম্পাদক তৌফিক ইমরোজ খালিদী এবং মেট্রোপলিটন চেম্বার অফ কমার্স অ্যান্ড ইন্ডাস্ট্রির সভাপতি নিহাদ কবির বৈঠকে উপস্থিত ছিলেন।\nসেবা প্রদানে সরকারি কর্মকর্তাদের মানসিকতা ও আচরণ পরিবর্তনের ওপর গুরুত্ব আরোপ করেন তারা।মাহফুজুল হক শাহ বলেন, দীর্ঘ দিন বললেও সুরাহা না হওয়ায় তিনি হতাশ।\nএনবিআর ও চট্টগ্রাম বন্দর কর্তৃপক্ষের মধ্যে সমন্বয়ের ঘাটতির ওপর আলোকপাত করে তিনি বলেন, “আমি নিজে গত পাঁচ থেকে ছয় বছর ধরে চট্টগ্রাম বন্দরের সমস্যাগুলো নিয়ে বলে আসছি। কিন্তু সেগুলোর বিষয়ে কখনোই নজর দেওয়া হচ্ছে না।“আমরা পরিকল্পনা করি, কিন্তু বাস্তবে এর প্রয়োগ দেখি না। আমি হতাশ।”\nরপ্তানি লক্ষ্য অর্জনের প্রতি ইঙ্গিত করে তিনি বলেন, “এভাবে চললে কেমন করে তা সম্ভব, তা আমি বিশ্বাস করতে পারি না।”\nসরকারি কর্মকর্তাদের আচরণ পরিবর্তনের ওপর গুরুত্ব আরোপ করে তৌফিক ইমরোজ খালিদী বলেন, “তাদের আচরণ বা অদক্ষতা এবং দুর্নীতি-এর কোনোটিই আমরা মেনে নিতে পারি না।“মানুষের এটা বোঝা গুরুত্বপূর্ণ যে, তারা সেখানে আছে সেবা দেওয়ার জন্য এবং টেবিলের সামনের মানুষটি আসলে তাদের সেবা কিনছে, তাদের কাছে কোনো সুবিধা চাইছে না।”\nআসিফ ইব্রাহিম বলেন, তার অভিজ্ঞতা হচ্ছে কোনো সংস্কারের বিষয় এলে আমলারা সব সময় খুব আগ্রহ দেখান এবং বাস্তবায়ন করে ফেলতে চান।“কিন্তু সেটা যখন বাস্তবায়নের সময় আসে তখন আন্তঃমন্ত্রণালয় সমন্বয় আর হয়ে ওঠে না।”\n“সহজে সমাধান করা যায় এমন বিষয়ের ওপরই আমরা নজর দিই। কিন্তু বাস্তবে নতুন কিছুর ক্ষেত্রে আমরা অনেক প্রতিবন্ধকতার সম্মুখীন হই। সবার আগে মানসিকতার পরিবর্তনের ওপর নজর দেওয়া দরকার।”\nনিহাদ কবির বলেন, অনুমোদন দেওয়ার দায়িত্বে যেসব সরকারি কর্মকর্তা থাকেন তারা সব সময় আইন অনুযায়ী চলেন না। তিনি একজন ক্ষমতাবান ন্যায়পাল চান, যার কাছে মানুষ অভিযোগ জানাতে পারে।বিআইসিএফের উদ্যোগকে ‘গুরুত্বপূর্ণ ও সময়োপযোগী’ মন্তব্য করে এর প্রশংসা করেন আরিফ খান।\nএই সংস্কারের পক্ষে রাজনৈতিক সমর্থন রয়েছে জানলে সরকারি কর্মকর্তারা আরও গুরুত্ব দিয়ে কাজ করবেন বলে মন্তব্য করেন তিনি।বিডা চেয়ারম্যান বলেন, তারা বুঝতে পেরেছেন তাদের টার্গেট ‘গতানুতিক নয় এবং এখানে ব্যর্থতার সুযোগ নেই’।\nরোজা সামনে রেখে টিসিবির পণ্য বিক্রি শুরু ১৫ মে\nPublished: 2017-04-30 13:59:50.0 BdST Updated: 2017-04-30 14:40:28.0 BdST\nরমজান মাস সামনে রেখে বাজার স্থিতিশীল রাখতে ১৫ মে থেকে খোলা বাজারে নিত্য প্রয়োজনীয় পণ্য বিক্রি শুরু করবে রাষ্ট্রায়ত্ত বিপণন সংস্থা ট্রেডিং করপোরেশন অব বাংলাদেশ (টিসিবি)।\nনিত্য প্রয়োজনীয় পণ্যের সরবরাহ ও মূল্য পরিস্থিতি নিয়ে রোববার এক পর্যালোচনা সভায় টিসিবির চেয়ারম্যান আবু সালেহ মো. গোলাম আম্বিয়া এই তথ্য জানান।\nতিনি বলেন, “আগামী ২৭ মে থেকে রোজা শুরু হবে। আমরা আশা করছি, ১৫ মে থেকে আমরা মার্কেটিং শুরু করবো।”\nরোজা সামনে রেখে প্রতিবছর পেঁয়াজ, চিনি, ছোলা, ডাল, তেল ও খেজুর বিক্রি করে থাকে টিসিবি।\nগত বছরের মতোই এবারও ২ হাজার ৮১১ জন পরিবেশক টিসিবির পণ্য বিক্রি করবেন; সারা দেশে মোট ১৮৫টি ট্রাকের মাধ্যমে পণ্য বিক্রি করা হবে।\nএর মধ্যে ঢাকায় ৩৩টি, চট্টগ্রামে থাকবে ১০টি, অন্য বিভাগীয় শহরে ৫টি করে এবং অন্য জেলা শহরগুলোতে ২টি করে ট্রাকের মাধ্যমে পণ্য বিক্রি হবে।\nসভায় বাণিজ্যমন্ত্রী তোফায়েল আহমেদ বলেন, “এবার টিসিবি সম্পূর্ণ তৈরি আছে। আমরা ডাল ও ছোলা অস্ট্রেলিয়া থেকে এনেছি। কয়েক কোটি টাকা ভর্তুকি হিসাবে যাবে।”\nনিজের ভুল বুঝতে পেরে ক্ষমা চাইলেন শাকিব খান\nPublished: 2017-04-30 22:03:24.0 BdST Updated: 2017-05-01 01:29:55.0 BdST\nঅবশেষে শাকিব খানকে ঘিরে সিনেপাড়ায় সকল বির্তকের অবসান হলো। রোববার বাংলাদেশ চলচ্চিত্র পরিচালক সমিতিসহ এফডিসির ১৩টি সংগঠনের কাছে ক্ষমা চাইলেন ঢালিউডের এই সুপারস্টার। সন্ধ্যা ৭টার দিকে বাংলাদেশ চলচ্চিত্র পরিচালক সমিতির কার্যালয়ে উপস্থিত হয়ে তিনি ক্ষমা চান।\nশনিবার এক সংবাদ সম্মেলনে চিত্রনায়ক শাকিব খানকে নিষিদ্ধ ঘোষণা করেন বাংলাদেশ চলচ্চিত্র পরিচালক সমিতি সহ ১২টি সংগঠন। সেই ধারাবাহিকতায় রবিবার সন্ধ্যা পৌনে ৬টার দিকে চলচ্চিত্র শিল্পী সমিতির সাধারণ সম্পাদক অমিত হাসান ও চিত্রনায়ক আলমগীরের সঙ্গে শাকিবের একান্ত বৈঠক হয়। তারপরে পরিচালক সমিতিতে গিয়ে নিজের ভুল স্বীকার করে দুঃখ প্রকাশ করেন ঢালিউডের এই সুপারস্টার।\nএ প্রসঙ্গে গণমাধ্যমকে আলমগীর বলেন,“বিষয়টা নিয়ে অনেক জল ঘোলা হয়েছে। ইন্ডাস্ট্রির ভাবমূর্তি নষ্ট হচ্ছে। তাই আমি ও সিনিয়র কয়েকজন শিল্পী মিলে শাকিব খানের সঙ্গে কথা বলেছি। ও বলেছে যা হয়েছে ভুল বোঝাবুঝির মাধ্যমে। আপনারা আমার গুরুজন, যা বলবেন তাই মাথা পেতে নেব। সে চলচ্চিত্র পরিচালক সমিতিসহ বাকি সব সমিতির কাছে সরি বলেছে। সে বলেছে পারিবারিক ও মানসিকভাবে বিপর্যস্ত থাকায় কিছু কথা না বুঝে বলে ফেলেছে। তার কথায় কেউ কষ্ট পেয়ে থাকলে সে আন্তরিকভাবে দুঃখিত।”\nঅন্যদিকে শাকিব খানের নিষেধাজ্ঞা প্রত্যাহারের বিষয়ে সোমবার বাংলাদেশ চলচ্চিত্র পরিচালক সমিতিসহ এফডিসির ১৩টি সংগঠন সিদ্ধান্ত নেবে। এজন্য সোমবার দুপুর ১২টায় ১৩টি সংগঠনের এক জরুরি সভা ডাকা হয়েছে। এফডিসির পরিচালক সমিতিতে ওই সভা শেষে বেলা ৩টার দিকে শাকিবের নিষেধাজ্ঞা তুলে নেওয়ার বিষয়ে জানানো হবে।\nএই বিষয়ে পরিচালক সমিতির মহাসচিব বদিউল আলম খোকন বলেন, “আজ সন্ধ্যায় পরিচালক সমিতিতে এসে শাকিব ক্ষমা চেয়েছেন। শাকিব তার বেফাঁস বক্তব্যের জন্য সরি বলেছে। ও আমাদের সন্তানের মতো। না বুঝে কিছু ভুল করেছে। তার ভুলটা বুঝতে পারায় তাকে অভিনন্দন জানাই। এর পরিপ্রেক্ষিতে আগামীকাল ওই জরুরি সভা ডাকা হয়েছে।”\nতবে শাকিব খানের সঙ্গে বাংলাদেশ চলচ্চিত্র পরিচালক সমিতির সর্ম্পকের যে দূরত্ব তৈরি হয়েছিলো শাকিবের ভুল স্বীকারের মাধ্যমে সাম্প্রতিককালের আলোচিত শাকিব বির্তকের অবসান হলো।\nMamun – Ruposhi Bangla (Bangla Song)\nPosted in Bangla Song\tTagged Bangla, Mamun, Ruposhi, Song\tLeaveacomment\nবিনোদ খান্নার মৃত্যুতে কাজ ফেলে হাসপাতালে ছুটলেন অমিতাভ\nPublished: 2017-04-27 21:52:22.0 BdST Updated: 2017-04-28 17:07:49.0 BdST\nএকসময়ের সহকর্মী ও প্রতিদ্বন্দ্বী বিনোদ খান্নার মৃত্যুর খবর শুনে নিজের পরবর্তী সিনেমা ‘সরকার থ্রি’র প্রচারকাজ ফেলে হাসপাতালে ছুটে গেছেন ভারতীয় অভিনেতা অমিতাভ বচ্চন।\nক্যান্সারের কথা কেন গোপন করেছিলেন বিনোদ খান্না?\nবিনোদ খান্নার সেরা সাত\n‘অমর, তোমাকে মনে পড়বে সবসময়’\nসত্তর ও আশির দশকে তারা একত্রে কাজ করেছেন ‘মুকাদ্দর কা সিকান্দার’, ‘অমর আকবর অ্যান্থনি’র মতো সুপারহিট সব সিনেমায়। একসময় একে অপরের প্রতিদ্বন্দ্বীও ছিলেন তারা। তবে বাস্তবজীবনে তাদের বন্ধুত্বের সম্পর্ক ছিল আরও বেশি গাঢ়।\nবৃহস্পতিবার সকালে যখন একটি সংবাদ সম্মেলনে নিজের পরবর্তী ছবির বিষয়ে সাংবাদিকদের সঙ্গে কথা বলছিলেন অমিতাভ বচ্চন, তখনই তার কাছে আছে প্রিয় বন্ধুর মৃত্যু সংবাদ। সাক্ষাৎকারের মাঝপথেই তিনি উঠে পড়েন, ছুটে যান মুম্বাইয়ের এইচ এন রিলায়েন্স ফাউন্ডেশন হাসপাতালে, যেখানে সকাল ১১টা ২০-এ মৃত্যু ঘটে বিনোদ খান্না’র।\nওই সময় ঘটনাস্থলে উপস্থিত এক সাংবাদিক হিন্দুস্তান টাইমসকে বলেন, “তিনি সাক্ষাৎকারের মধ্যেই উঠে দাঁড়ালেন এবং দেরি না করে তখনই রওনা হলেন হাসপাতালের উদ্দেশ্যে।”\nবৃহস্পতিবার বিকেলে বিনোদ খান্নার শেষকৃত্যেও অংশ নেন অমিতাভ। এসময় সঙ্গে ছিলেন তার ছেলে অভিষেক বচ্চনও।\nঅমিতাভ ছাড়াও ঋষি কাপুর, সুভাষ ঘাই, জ্যাকি শ্রফ, রণদীপ হুড়া, অর্জুন রামপাল, উদিত নারায়ণদের মতো তারকাদের দেখা গেছে বিনোদ খান্নার শেষকৃত্যে অংশ নিতে। এছাড়াও সামাজিক যোগাযোগের মাধ্যমে বহু তারকা শোক জানিয়েছেন এই তারকার মৃত্যুতে।\nPublished: 2017-04-28 13:42:38.0 BdST Updated: 2017-04-28 13:42:38.0 BdST\nবৃহস্পতিবার দেখা যায়, পাশের প্লটে হোটেলের পার্কিং এরিয়া থেকে কিছুক্ষণ পরপর গাড়ি যাচ্ছে প্রধান ফটকে। এসব গাড়ি যাওয়ার সময় প্রায় পুরো ফুটপাত গাড়ির দখলে চলে যাচ্ছে। ফলে পথচারীদের ফুটপাত ছেড়ে হয় সড়কে নেমে যেতে হচ্ছে, অথবা গাড়ি যাওয়ার সময় পর্যন্ত অপেক্ষা করতে হচ্ছে।গুলশানের একটি বহুজাতিক প্রতিষ্ঠানের কর্মকর্তা হাসানুজ্জামান রাজিব অভিযোগ করেন, ওয়েস্টিন কর্তৃপক্ষ হোটেলের তিন দিকের সড়কেই এভাবে পথচারীদের ঝামেলায় ফেলছে।\nএ সড়কে হাঁটার সময় প্রায়ই সমস্যায় পড়তে হয় বলে জানান গুলশানের ১০০ নম্বর সড়কের বাসিন্দা আয়েশা সিদ্দিকা।“সারাটা পথ আসার পর এখানে এসে আর হাঁটার সুযোগ থাকে না। ফুটপাত দিয়ে গাড়ি চলায় বাধ্য হয়ে রাস্তায় নেমে পড়তে হয়। রাস্তায়ও গাড়ি থাকে, ফলে ঝামেলায় পড়তে হয়। ফুটপাত তো হাঁটার জন্য। তারা ফুটপাত দিয়ে গাড়ি চালাবে কেন? তারা কি জনগণের ফুটপাত কিনে নিয়েছে?”\n“আসলে আমি তো এসব ব্যাপারে জানি না। আপনি আমাদের ওনিং কোম্পানি ইউনিক হোটেল অ্যান্ড রিসোর্টস-এর সঙ্গে কথা বলেন। আমি জানি সবকিছুর প্রোপার পারমিশন আছে মনে হয়… আই ডোন্ট নো মাচ।”তবে এ বিষয়ে ইউনিক গ্রুপের কর্মকর্তাদের বক্তব্য বিডিনিউজ টোয়েন্টিফোর ডটকম জানতে পারেনি।\nPublished: 2017-04-28 15:00:00.0 BdST Updated: 2017-04-28 15:12:00.0 BdST\nপারস্পরিক দোষারোপের পথে না হেঁটে সংসদ, বিচার বিভাগ ও নির্বাহী বিভাগকে সমঝোতার মাধ্যমে আরও সচতেনতার সঙ্গে কাজ করার আহ্বান জানিয়েছেন প্রধানমন্ত্রী শেখ হাসিনা।\nতিনি বলেছেন, “রাষ্ট্র পরিচালনার এই তিনটা স্তম্ভের মধ্যে একটা সমঝোতা নিয়েই চলতে হবে, কাজ করতে হবে। একটি আরেকটিকে দোষারোপ করে কোনোদিন একটা রাষ্ট্র সুষ্ঠুভাবে পরিচালিত হতে পারে না। এই বিষয়টায় সকলকে আমি একটু সচেতন থাকার জন্য অনুরোধ জানাচ্ছি।”\nওসমানী স্মৃতি মিলনায়তনে শুক্রবার জাতীয় আইনগত সহায়তা দিবসের উদ্বোধনী অনুষ্ঠান এ কথা বলেন শেখ হাসিনা। তিনি বলেন, সংসদ আইন প্রণয়ন করে, তা প্রয়োগ করে বিচার বিভাগ। আর তা কার্যকর করার দায়িত্ব নির্বাহী বিভাগের। ক্ষমতা কোনো বিভাগেরই কম নয়। কিন্তু কেউ এককভাবে চলতে পারে না। সবাই মিলে সমঝোতা রেখেই চলতে হয়।\nপ্রধান বিচারপতি এস কে সিনহা দুই বছর আগে দায়িত্ব নেওয়ার পর বিভিন্ন সময়ে তার কথায় রাষ্ট্রের নির্বাহী ও বিচার বিভাগের মধ্যে টানাপড়েনের প্রকাশ ঘটেছে।\nসপ্তাহ দুই আগে প্রধান বিচারপতির উপস্থিতিতেই এক অনুষ্ঠানে বিচার বিভাগ ও নির্বাহী বিভাগের এই দ্বন্দ্বকে ‘অপ্রত্যাশিত’ বলেন সরকার প্রধান শেখ হাসিনা।\nউচ্চ আদালতের বিচারকদের বাসস্থানের উদ্বোধনী অনুষ্ঠানে এস কে সিনহা বলেছিলেন, একটি মহল সব সময় সরকার ও বিচার বিভাগের মধ্যে দূরত্ব তৈরির অপচেষ্টায় লিপ্ত। এরকম ভুল বোঝাবুঝির কারণে সাধারণ জনগণের কাছে ভুল বার্তা চলে যায়।বিচার বিভাগ সংক্রান্ত গুরুত্বপূর্ণ সিদ্ধান্ত নেওয়ার ক্ষেত্রে তাকে পাশ কাটানো হয়েছে বলেও ওই অনুষ্ঠানে অসন্তোষ প্রকাশ করেন প্রধান বিচারপতি।\nসেদিন সেই অনুষ্ঠানে প্রধানমন্ত্রী বলেছিলেন, “ক্ষমতা কারও কিন্তু কম নয়। এখন কে কাকে সম্মান করবে, কে কাকে করবে না, কে কার সিন্ধান্ত নাকচ করবে, কে কাকে মানবে, না মানবে; এই দ্বন্দ্বে যদি আমরা যাই, তাহলে একটি রাষ্ট্র সুষ্ঠুভাবে চলতে পারে না।”\nএরপর গত মঙ্গলবার এক সংবাদ সম্মেলনে আইনমন্ত্রী আনিসুল হক সাংবাদিকদের প্রশ্নের জবাবে বলেন, “মাননীয় প্রধান বিচারপতির প্রতি অত্যন্ত শ্রদ্ধাশীল হয়ে বলব, কোনো দেশে বিচারকাজ ছাড়া মাননীয় প্রধান বিচারপতিরা এত উষ্মা, এত কথা পাবলিকলি বলেন না।”\nআর শুক্রবারের অনুষ্ঠানে প্রধানমন্ত্রী বলেন, “কেউ যদি মনে করেন যে, না, ‘এখানে আমার ক্ষমতা, আমিই সবটুকু প্রয়োগ করে ফেলব’… কিন্তু সেই প্রয়োগটা করবে কে? তার জন্য তো কাউকে লাগবে।… কাজেই এ কথাটা কেউ যেন ভুলে না যায়, আমি সেটুকুই বলব।”\nদেশের মানুষের অধিকার সুরক্ষিত করার পাশাপাশি বিচার বিভাগের সুযোগ-সুবিধা বাড়াতে সরকারের বিভিন্ন উদ্যোগের কথা অনুষ্ঠানে সবিস্তারে তুলে ধরেন সরকারপ্রধান।\n২০০৯ সালে সরকার গঠনের পরপরই জাতীয় সংসদের প্রথম অধিবেশনে ফৌজদারি কার্যবিধির সংস্কার এবং বিচার বিভাগকে নির্বাহী বিভাগ থেকে আলাদা করার প্রক্রিয়া শুরুর কথা তিনি মনে করিয়ে দেন।\nসেই সঙ্গে অধঃস্তন আদালতের বিচার বিভাগীয় কর্মকর্তাদের জন্য আলাদা বেতন কাঠামো করা, উচ্চ আদালতের বিচারকদের বেতন-ভাতা বৃদ্ধি, আবাসনের ব্যবস্থা করা, প্রতিটি জেলায় ম্যাজিস্ট্রেট আদালতের নতুন ভবন নির্মাণ শুরুর কথা প্রধানমন্ত্রী তুলে ধরেন।তিনি বলেন, “ন্যায়বিচার প্রতিষ্ঠায় যা যা করণীয়, আমরা করে যাচ্ছি।”\n২০০৯ সালে আওয়ামী লীগ সরকার গঠনের পর অধঃস্তন আদালতে ৫৮৬ জন বিচারক নিয়োগ দেওয়ার কথা স্মরণ করিয়ে দিয়ে শেখ হাসিনা বলেন, আরও ৩৫০ জনকে নিয়োগ দেওয়ার বিষয়টি প্রক্রিয়াধীন। নতুন নতুন আদালত ও ট্রাইব্যুনাল স্থাপনের পাশাপাশি প্রয়োজনীয় পদও সরকার সৃষ্টি করছে।\n“মামলাজট নিরসন ও মামলার দীর্ঘসূত্রতা দূর করতে সরকার আইনি সংস্কার কার্যক্রম হাতে নিয়েছে। … বিকল্প পদ্ধতিতে বিরোধ নিষ্পত্তির পাশাপাশি দেওয়ানী কার্যবিধি সংশোধন করা হয়েছে। ফৌজদারী কার্যবিধিও সংশোধনের কাজ চলছে।”\nসরকারের অর্থায়নে অস্ট্রেলিয়ার ওয়েস্টার্ন সিডনি ইউনিভার্সিটিতে ৫৪০ জন বিচার বিভাগীয় কর্মকর্তার প্রশিক্ষণের ব্যাবস্থা করা এবং অধঃস্তন আদালতের দেড় হাজার বিচারকের উচ্চতর প্রশিক্ষনের জন্য ভারতের ন্যাশনাল জুডিশিয়াল অ্যাকাডেমির সঙ্গে দুটি সমঝোতা স্মারক স্বাক্ষরের কথাও প্রধানমন্ত্রী বলেন।\n“তবে শুধু আইন করে আর অবকাঠামো সুবিধা বৃদ্ধি করে বিচারপ্রার্থী মানুষের ভোগান্তি কমানো সম্ভব নয়। আমাদের বিচারক এবং আইনজীবীদের আরও মানবিক এবং জনগণের প্রতি সেবার মনোভাব নিয়ে কাজ করতে হবে,” বলেন শেখ হাসিনা।\nপ্রধানমন্ত্রী তার বক্তব্যের শুরুতেই বলেন, দেশের প্রতিটি নাগরিকের আইনগত সহায়তা লাভের অধিকার রয়েছে এবং তার সরকার একটি স্বাধীন, নিরপেক্ষ ও আধুনিক বিচার ব্যবস্থা প্রতিষ্ঠার লক্ষ্যে কাজ করে যাচ্ছে।\nতিনি মনে করিয়ে দেন, ১৯৯৬ সালে ক্ষমতায় আসার পর অসহায়, দরিদ্র ও সুবিধাবঞ্চিত বিচারপ্রার্থী জনগণের ন্যায়বিচার পাওয়ার পথ সুগম করতে আওয়ামী লীগ সরকার ‘আইনগত সহায়তা প্রদান আইন’ করলেও পরের মেয়াদে বিএনপি-জামায়াত জোট ক্ষমতায় এসে সেই কার্যক্রম বন্ধ করে দিয়েছিল।\nওই আইনের যৌক্তিকতা তুলে ধরে প্রধানমন্ত্রী বলেন, “অর্থের অভাবে কেউ আইনি সহায়তা পাবে না, বিচার পাবে না; এটা তো হতে পারে না।”\n১৯৭৫ এ এক ভয়ঙ্কর হত্যাকাণ্ডে পিতাসহ পরিবারের অধিকাংশ সদস্যকে হারানো এবং পরবর্তীতে হত্যাকারীদের দায়মুক্তি দিয়ে ইনডেমনিটি অধ্যাদেশ প্রণয়নের কথা মনে করিয়ে দিয়ে বঙ্গবন্ধুকন্যা হাসিনা বলেন, “বিচার না পাওয়ার যন্ত্রণাটা যে কী; আমাদের থেকে ভালো কেউ জানে না।”\nএ সময় বঙ্গবন্ধু শেখ মুজিবুর রহমানের ‘কারাগারের রোজনামচা’ থেকে কয়েকটি লাইন উদ্ধৃত করেন তার মেয়ে।\n“১৯৬৬ সালের ২৭শে জুলাই বঙ্গবন্ধু লিখেছেন, ‘অত্যাচারেরও একটা সীমা থাকে! আটটা মামলা সমানে আমার বিরুদ্ধে দায়ের করেছে। একজন লোকেরই এই বুদ্ধি। তিনি পূর্ব পাকিস্তানের পিছন দরজার রাজনীতিতে যথেষ্ট’।”\nপ্রধানমন্ত্রী বলেন, সরকারি আইন সহায়তা কার্যক্রমকে তৃণমূল পর্যায়ে ছড়িয়ে দেওয়ার লক্ষ্যে দেশের সকল জেলা, উপজেলা ও ইউনিয়ন পর্যায়ে লিগ্যাল এইড কমিটি করা হয়েছে। ২০০৯ সাল থেকে ২০১৭ সালের মার্চ পর্যন্ত আট বছরে এক লাখ ৬৬ হাজার ৩৩৯ জন নারী-পুরুষ শিশুসহ মোট দুই লাখ ৩১ হাজার ৬২৬ জন ব্যক্তিকে সরকারি খরচে আইনগত সহায়তা দেওয়া হয়েছে।\nওই সময়ে সরকারি আইন সহায়তা কার্যক্রমের আওতায় মোট ৪৬ হাজার ৫৪৬টি মামলার নিষ্পত্তি করা হয়েছে। জাতীয় আইনগত সহায়তা প্রদান সংস্থার মাধ্যমে গত আট বছরে সুপ্রিম কোর্টে এক হাজার ৬৯৩টি জেল আপিলের নিষ্পত্তি করা হয়েছে।\nপ্রতিটি জেলায় স্থায়ী ‘লিগ্যাল এইড অফিস’ স্থাপনের কথা তুলে ধরে প্রধানমন্ত্রী বলেন, “জেলা লিগ্যাল এইড অফিসকে শুধু আইনি সহায়তার কেন্দ্র হিসেবে আমরা সীমাবদ্ধ রাখতে চাই না। বিচারপ্রার্থী জনগণের কল্যাণে এটিকে আমরা ‘এডিআর কর্ণার’ বা ‘বিকল্প বিরোধ নিষ্পত্তির কেন্দ্রস্থল’ হিসেবে কাজে লাগাতে চাই। আপস-মীমাংসা বা সমঝোতার মাধ্যমে স্থানীয় বিরোধ নিষ্পত্তিতে লিগ্যাল এইড অফিস কার্যকর ভূমিকা রাখতে পারবে।”\nঅনুষ্ঠানের শুরুতেই লিগ্যাল এইড সার্ভিস নিয়ে একটি প্রামাণ্যচিত্র দেখানো হয়। পরে পারিবারিক সমস্যা ও তা সমাধানে লিগ্যাল এইড সার্ভিসের কার্যক্রম নিয়ে আইন সচিব রচিত এবং অভিনীত একটি ডকুড্রামা প্রদর্শন করা হয়।\nঅন্যদের মধ্যে আইনমন্ত্রী আনিসুল হক, আইন সচিব আবু সালেহ শেখ মো.জহিরুল হক এবং লিগ্যাল এইড সার্ভিসের পরিচালক মো. মোস্তাফিজুর রহমান অনুষ্ঠানে বক্তব্য দেন।\nকক্সবাজারে পানের বরজে ১২ লাখ ইয়াবা\nPublished: 2017-04-28 13:44:23.0 BdST Updated: 2017-04-28 14:05:56.0 BdST\nকক্সবাজারের টেকনাফ উপজেলায় অভিযান চালিয়ে ১২ লক্ষাধিক ইয়াবা উদ্ধার করেছে বিজিবি।\nউপজেলার সাবরাং ইউনিয়নের কচুবুনিনয়া এলাকায় শুক্রবার বেলা ১১টার দিকে এ অভিযান চালানো হয় বলে জানান বিজিবির টেকনাফ-২ ব্যাটালিয়নের অধিনায়ক লেফটেন্যান্ট কর্নেল আবুজার আল জাহিদ।\nবিডিনিউজ টোয়েন্টিফোর ডটকমকে তিনি বলেন, মিয়ানমার থেকে ইয়াবার বড় একটা চালান আসার খবর পেয়ে বিজিবির একটি দল বঙ্গোপসাগর সংলগ্ন কচুবুনিয়া এলাকায় অবস্থান নেয়।\n“পরে কচুবুনিয়া সরকারি প্রাথমিক বিদ্যালয়ের পাশের একটি পানের বরজের খড়কুটা ও লতাপাতার মধ্যে লুকিয়ে রাখা অবস্থায় চারটি বস্তা দেখেন বিজিবি সদস্যরা। এর ভেতরে পাওয়া গেছে ১২ লাখ ১০ হাজার ইয়াবা।”\nতিন থেকে চারজন পাচারকারী এসব ইয়াবা বহন করছিল বলে অনুমান করলেও বিজিবি কাউকে আটক করতে পারেনি।\nবিজিবি কর্মকর্তা আবুজার বলেন, বিজিবি সদস্যদের উপস্থিতি টের পেয়ে তারা পালিয়ে গেছে।\nউদ্ধার করা ইয়াবা বিজিবির টেকনাফ ব্যাটালিয়ন দপ্তরে রাখা হয়েছে বলে তিনি জানান।\nইউনূসকে বাঁচাতে হুমকি দিতেন হিলারির কর্মকর্তারা: জয়\nPublished: 2017-04-27 15:45:22.0 BdST Updated: 2017-04-27 18:50:45.0 BdST\nমুহাম্মদ ইউনূসের বিরুদ্ধে তদন্ত আটকানোর চেষ্টায় হিলারি ক্লিনটনের পররাষ্ট্র দপ্তর বাংলাদেশের প্রধানমন্ত্রীর ছেলে সজীব ওয়াজেদ জয়ের আর্থিক হিসাব নিয়ে তদন্ত শুরুর হুমকি দিয়েছিল বলে খবর দিয়েছে যুক্তরাষ্ট্রের একটি সংবাদপত্র।\nজয়কে উদ্ধৃত করে ওয়াশিংটনভিত্তিক দি ডেইলি কলার এক প্রতিবেদনে লিখেছে, ২০১০ থেকে ২০১২ সালের মাঝামাঝি সময়ে যুক্তরাষ্ট্রের পররাষ্ট্র দপ্তরের জ্যেষ্ঠ কর্মকর্তারা একাধিকবার তাকে চাপ দেন, যাতে তিনি ইউনূসের বিরুদ্ধে তদন্ত বন্ধ করার বিষয়ে তার মাকে রাজি করান।\nপদ্মা সেতু প্রকল্পে ১ দশমিক ২ বিলিয়ন ডলার অর্থায়নে ২০১১ সালে বাংলাদেশের সঙ্গে চুক্তি করে বিশ্ব ব‌্যাংক। ওই বছরই বয়সসীমা অতিক্রান্ত হওয়ার কারণ দেখিয়ে গ্রামীণ ব‌্যাংকের ব‌্যবস্থাপনা পরিচালকের (এমডি) পদ থেকে নোবেলজয়ী মুহাম্মদ ইউনূসকে অপসারণ করে বাংলাদেশ ব‌্যাংক। ওই সিদ্ধান্তের বিরুদ্ধে আদালতে গিয়েও হেরে যান তিনি।\nগ্রামীণ ব‌্যাংকের এমডি পদ নিয়ে ইউনূসের ‘নানা তৎপরতার’ মধ‌্যে ২০১২ সালের জুনে পদ্মা সেতু প্রকল্পে দুর্নীতির ষড়যন্ত্রের অভিযোগ তুলে অর্থায়ন বাতিল করে বিশ্ব ব‌্যাংক। বিষয়টি নিয়ে দীর্ঘ টানাপড়েনের এক পর্যায়ে বিশ্ব ব‌্যাংককে ‘না’ করে দিয়ে নিজেদের অর্থে পদ্মা সেতু নির্মাণে হাত দেয় বাংলাদেশ সরকার।\nমুহাম্মদ ইউনূস, ফাইল\n২০১৫ সালে হিলারির ফাঁস হওয়া ই-মেইলেও ইউনূসের জন্য তদ্বিরের বিষয়টি প্রকাশ পায়। ইউনূসকে সরানোর কারণে যুক্তরাষ্ট্র থেকে চাপ আসার কথা বাংলাদেশের প্রধানমন্ত্রী শেখ হাসিনাও বিভিন্ন সময়ে বলেছেন।পদ্মা সেতুতে বিশ্ব ব্যাংকের অর্থায়ন আটকাতে হিলারি ক্লিনটনের সঙ্গে মুহাম্মদ ইউনূসের যোগসাজশকে দায়ী করে গত ফেব্রুয়ারিতে শেখ হাসিনা বলেন, সে সময় যুক্তরাষ্ট্রের রাষ্ট্রদূতসহ উচ্চ পর্যায়ের কর্মকর্তাদের কাছ থেকে অর্থায়ন বন্ধের হুমকি এসেছিল, জয়কেও ‘ভয় দেখানো’ হয়েছিল।\nশান্তিতে নোবেল পাওয়া ইউনূসের সঙ্গে ক্লিনটন পরিবারের ব্যক্তিগত ঘনিষ্ঠতার বিষয়টি বহুবার সংবাদের শিরোনাম হয়েছে। গতবছর যুক্তরাষ্ট্রের প্রেসিডেন্ট নির্বাচনের আগে রিপাবলিকান পার্টিঘেঁষা ডেইলি কলারেরই এক প্রতিবেদনে বলা হয়, ডেমোক্রেটিক দলের প্রার্থী হিলারি পররাষ্ট্রমন্ত্রী থাকার সময় তার পদের প্রভাব খাটিয়ে ইউনূসকে এক কোটি ৩০ লাখ ডলারের তহবিল জুগিয়েছিলেন।\nঅন্যদিকে ইউনূস এক লাখ থেকে তিন লাখ ডলার ক্লিনটন ফাউন্ডেশনকে দান করেছিলেন বলে ডেইলি কলারের দাবি।\nসজীব ওয়াজেদ জয়, ফাইল ছবি\nবাংলাদেশের প্রধানমন্ত্রীর তথ্যপ্রযুক্তি উপদেষ্টা জয়কে উদ্ধৃত করে ডেইলি কলারের এবারের প্রতিবেদনে বলা হয, তিনি বৈধভাবে ১৭ বছর ধরে যুক্তরাষ্ট্রে বসবাস করছেন, কখনও কোনো সমস্যা হয়নি। কিন্তু ওই সময় পররাষ্ট্র দপ্তরের কর্মকর্তারা তার বিরুদ্ধে কর ফাঁকির অভিযোগ এনে তদন্ত শুরুর হুমকি দেন।“তারা আমাকে বার বার বলেছে, ‘দেখ, ইউনূসের প্রভাবশালী বন্ধুবান্ধব আছে, আর পররাষ্ট্রমন্ত্রী ক্লিনটনের বিষয়টাতো সবাই জানে’।”\nইউনূসের বিষয়ে দীপু মনি বলেন, “অবশ্যই অধ্যাপক ইউনূস বাংলাদেশ সরকারকে, বিশেষ করে শেখ হাসিনাকে হেনস্তা করতে চেয়েছিলেন। তিনি জানতেন, আমাদের দেশের জন্য, সরকারের জন্য পদ্মা সেতু কতটা গুরুত্বপূর্ণ।… অবশ্যই তিনি সেটা কাজে লাগাতে চেয়েছিলেন।”\nপত্রিকাটি লিখেছে ভার্জিনিয়ায় বসবাস করায় জয়ের সঙ্গে যুক্তরাষ্ট্রের পররাষ্ট্র দপ্তরের কর্মকর্তাদের প্রায়ই দেখা সাক্ষাৎ হত। সাধারণত তাদের মধ্যে বাণিজ্য বা নিরাপত্তার মত বিষয় নিয়ে আলোচনা হলেও ২০১০ এর পর তা দ্রুত বদলে যেতে থাকে।\n“তখন তারা কেবল একটা প্রসঙ্গই টেনে আনত, আর তা হল ইউনূস। মুহাম্মদ ইউনূসকে বাঁচাতে হবে- এটা তাদের অবসেশনে পরিণত হয়েছিল,” বলেন জয়।\nবিএনপির ত্রাণ কমিটিকে হাওরে যেতে বাধার অভিযোগ\nPublished: 2017-04-27 19:47:21.0 BdST Updated: 2017-04-27 19:47:21.0 BdST\nপ্রধানমন্ত্রীর সফরের অজুহাত তুলে হাওর এলাকায় দলের ত্রাণ কমিটিকে যেতে দিচ্ছে না বলে অভিযোগ করেছে বিএনপি।\nবৃহস্পতিবার বিকালে এক সংবাদ সম্মেলনে বিএনপির জ্যেষ্ঠ যুগ্ম মহাসচিব রুহুল কবির রিজভী এ অভিযোগ করেন।\nতিনি বলেন, “উনার (প্রধানমন্ত্রী) সফর হচ্ছে রোববারে, আমাদের ত্রাণ টিম যাবে শুক্রবারে। প্রধানমন্ত্রীর সফরের অজুহাত তুলে দলের ত্রাণ টিমকে সেখানে যেতে স্থানীয় প্রশাসন বাধা দিচ্ছেন। ক্ষুধাকেও তারা (সরকার) রাজনৈতিকভাবে ক্যাশ (পুঁজি) করার চেষ্টা করছে।\n“জরুরি পরিস্থিতিতে উপদ্রুত মানুষের কাছে ত্রাণ পৌঁছানো এই মুহূর্তে সবচাইতে গুরুত্বপূর্ণ কাজ। এখানে কোনো অজুহাত তুলে সমাজের নানা শ্রেণি-পেশার মানুষ বা সংগঠনের ত্রাণ তৎপরতায় বাঁধা প্রদান করা একদলীয় দুঃশাসনের বর্ধিত প্রকাশ।”\nপাহাড়ি ঢলে অকাল বন্যায় দেশের হাওরাঞ্চলে ব্যাপক ফসলহানির মধ্যে রোববার সুনামগঞ্জের দুর্গত হাওর এলাকা পরিদর্শনে যাচ্ছেন প্রধানমন্ত্রী শেখ হাসিনা।\nকিশোরগঞ্জ, নেত্রকোনা, সুনামগঞ্জ ও মৌলভীবাজার- এই চার জেলার হাওরাঞ্চলের ধানসহ অধিকাংশ মৌসুমী ফসল পানির নিচে তলিয়ে নষ্ট হওয়ায় সেখানে খাদ্য সঙ্কট দেখা দেওয়ার আশঙ্কাও রয়েছে।\nএসব দুর্গত এলাকায় ত্রাণ বিতরণ নিয়ে দলীয়করণ করা হচ্ছে বলেও অভিযোগ করেন বিএনপির জ্যেষ্ঠ যুগ্ম মহাসচিব রিজভী।\n“মহাদুযোর্গময় পরিস্থিতিতে হাওর প্রকল্পের মহাপরিচালকসহ নয়জন কর্মকর্তা বর্তমানে বিদেশে রয়েছেন। মানুষের অসহায় অবস্থাকে নিয়ে সরকার যে উপহাস ও তাচ্ছিল্য করছেন, সেটি আজ সকলের কাছে স্পষ্ট। অর্ধকোটি মানুষ সর্বস্ব হারিয়ে নিঃস্ব হয়ে গেলেও সরকার প্রধানের ভাবখানা এমন যে, দেশে কিছুই হয় নাই।”\nসম্প্রতি বিএনপি হাওর এলাকায় দুর্গতদের মাঝে ত্রাণ বিতরণ করতে আবদুল্লাহ আল নোমানকে আহ্বায়ক ও হাজী আমিনুর রশীদকে সদস্যসচিব করে জাতীয় ত্রাণ কমিটি গঠন করে। এই ত্রাণ কমিটি ইতোমধ্যে সেখানে কাজ শুরু করেছে স্থানীয়ভাবে।\nনয়া পল্টনে কেন্দ্রীয় কার্যালয়ে এ সংবাদ সম্মেলন থেকে হাওর এলাকায় দুর্গত মানুষের জন্য ‘অপর্যাপ্ত’ ত্রাণ দেওয়া হচ্ছে বলে অভিযোগ করে বিএনপি নেতা রিজভী।\nতিনি বলেন, “হাওর অঞ্চলে হাজার হাজার নিরন্ন মানুষ মানুষের কাছে সরকারের ত্রাণ সহায়তা পৌঁছায়নি। ভোর থেকে খোলা বাজারে চাল ও আটার জন্য হাজার হাজার নিরন্ন মানুষ লাইনে দাঁড়ালেও দুইশ জনের বেশি তা কিনতে পারছে না, ক্ষুধার্ত মানুষজন নিরাশ হয়ে খালি হাতে নিজ গৃহে প্রত্যাবর্তন করছেন।”\nপাহাড়ি ঢলে অকাল বন্যায় আক্রান্ত হাওর অঞ্চলকে বিএনপির পক্ষ থেকে দুর্গত এলাকা ঘোষণার দাবির পাশাপাশি দেশের সব বেসরকারি সংস্থা, বিভিন্ন রাজনৈতিক ও সামাজিক সংগঠনসহ বিত্তবানদেরকেও দুর্গত মানুষের পাশে দাঁড়ানোর আহ্বান জানান এই বিএনপি নেতা।\nমাছের মড়কের উদ্বেগ প্রকাশ করে রিজভী বলেন, “ক্ষমতাসীনদের মহাবিজ্ঞানীরা কেন হাওর অঞ্চলের ব্যাপক মড়কের কারণ ব্যাখ্যা করছেন না, তা নিয়েও জনমনে প্রশ্ন রয়েছে। পাহাড়ি ঢলে সংশ্লিষ্ট এলাকা বিপন্ন হওয়ার কারণ মনুষ্য সৃষ্ট। ক্ষমতাসীনদের দুর্নীতির কারণে সেখানে মানুষের দুর্ভোগ ব্যাপকতা লাভ করেছে।”\nদত ২০ এপ্রিল ফতুল্লা মডেল থানার এএসআই তারেকের নেতৃত্বে পুলিশ বিএনপি চেয়ারপারসনের উপদেষ্টা তৈমুর আলম খন্দকারের ভাগ্নে রাশিদুল রহমান রশোকে মারধর করে অভিযোগ করে ঘটনার নিন্দা জানানোর সঙ্গে সঙ্গে দোষী পুলিশ সদস্যের বিরুদ্ধে আইনগত ব্যবস্থা নেওয়ার দাবি জানান তিনি।\nসংবাদ সম্মেলনে বিএনপি চেয়ারপারসনের উপদেষ্টা কাউন্সিলের সদস্য তৈমুর আলম খন্দকার, সাংগঠনিক সম্পাদক রুহুল কুদ্দুস তালুকদার দুলু, কেন্দ্রীয় নেতা আবদুস সালাম আজাদ, তকদির হোসেন জসিম, আসাদুল হাবিব দুলু, মাহবুবুর রহমান নান্নু, শাহিন শওকত, আবুল কালাম আজাদ সিদ্দিকী এবং বাবুল আহমেদসহ অন্যরা উপস্থিত ছিলেন।\n‘মা, তোমাদের জন্য অনেক কেঁদেছি\nPublished: 2017-04-27 16:47:52.0 BdST Updated: 2017-04-27 17:35:06.0 BdST\nঢাকার কামরাঙ্গীরচর থেকে ২৪ দিন আগে অপহৃত পাঁচ বছরের সুমাইয়াকে পুলিশ যখন তার মায়ের কোলে ফিরিয়ে দিল, মা-মেয়ের কান্না যেন আর থামতে চাইছিল না।\nকাঁদছিলেন সুমাইয়ার বাবাও। শিশুটিকে উদ্ধার করা পুলিশ সদস্যরাও এ সময় আবেগতাড়িত হয়ে পড়েন।\nবুধবার গভীর রাতে ঢাকার জুরাইনের এক বাসা থেকে সুমাইয়াকে উদ্ধার করে পুলিশ। গ্রেপ্তার করা হয় পাঁচজনকে, যাদের মধ্যে সুমাইয়াদের এক সময়ের প্রতিবেশী সাবিনা আক্তার বৃষ্টিও ছিলেন।\nবৃহস্পতিবার বেলা ১১টার দিকে সুমাইয়া ও তার মা-বাবাকে ঢাকার মিন্টো রোডে ঢাকা মহানগর পুলিশের মিডিয়া সেন্টারে নিয়ে আসা হলে আনন্দ-বেদনায় পুনর্মিলনের সেই দৃশ্য সাংবাদিকদেরও স্পর্শ করে।\nসুমাইয়া কিছুক্ষণ পরপরই মাকে বলছিল,“মা, চুমু দেও আমাকে।”\nচোখে অশ্রু, মুখে হাসি নিয়ে মেয়েকে আদরে ভরিয়ে দিচ্ছিলেন মা মুন্নি বেগম।\nআদরে সিক্ত হতে হতে সুমাইয়া তার মাকে বলে, “আমি তোমাদের জন্য অনেক কেঁদেছি। কিন্তু বৃষ্টি আমাকে মেরেছে।”\nআটকে থাকার দিনগুলোতে বৃষ্টিকে মা বলে ডাকার জন্য জোর করা হত বলে জানায় মেয়েটি।\nসুমাইয়ার কথা শুনে ফের ডুকরে কেঁদে ওঠেন তার মা-বাবা।\nকামরাঙ্গীরচর থানার ওসি মো. শাহীন ফকির বিডিনিউজ টোয়েন্টিফোর ডকটমকে বলেন, “ভোরে যখন সুমাইয়াকে মা-বাবার কোলে তুলে দেওয়া হল, তখন তারা কাঁদছিলেন। এখন তো অনেকটা স্বাভাবিক।”\nওসি বলেন, এ ঘটনার ‘মূল আসামি’ সাবিনা আক্তার বৃষ্টি ও তার বাবা সিরাজ মিয়াকে গ্রেপ্তার করা হয়েছে। এ ছাড়া, এই ঘটনায় আরও তিনজন আটক রয়েছেন। তাদের আরও জিজ্ঞাসাবাদ করতে হবে।\nসেদিন কীভাবে বাড়ি থেকে নিয়ে যাওয়া হয়েছিল, সেই বিবরণও সাংবাদিকদের সামনে দেয় সুমাইয়া।\nসে বলে, “বৃষ্টি আগেও আমাদের বাসায় এসেছে। প্রায়ই আমাকে তার বাসায় নিতে চাইত। ওইদিন বিকেলে বৃষ্টি আমাদের বাসায় আসলো। মা ঘরে ছিল। পরে আমাকে হাত ধরে রাস্তায় নিয়ে গেল।”\nচিৎকার দিলে না কেন- এক সাংবাদিকের এমন প্রশ্নে সুমাইয়া বলে, “দিতে তো চাইছিলাম, কিন্তু আমাকে রিকশায় তুলে চেপে ধরে রাখছিল।”\nসংবাদ সম্মেলনে বৃষ্টিকে কোনো কথা বলতে দেওয়া হয়নি। বেরিয়ে যাওয়ার সময় বিডিনিউজ টোয়োন্টিফোর ডটকমের প্রশ্নেরও কোনো উত্তর তিনি দেননি।\nকেন সুমাইয়াকে অপহরণ করা হল- এ প্রশ্নে সুমাইয়ার বাবা জাকির হোসেনও কোনো ধারণা দিতে পারেননি।\nতিনি বলেন, “বৃষ্টিকে আমি আগে একবার দেখেছিলাম। কিন্তু তার সঙ্গে কোনো কথা হয়নি।”\nমা মুন্নি বেগম বলেন, “ওইদিন বিকালে বৃষ্টি আমাদের বাসায় এসে বলে, বাড়িওয়ালার সঙ্গে দেখা করবে। সে আমাদের বারান্দায় ছিল। কিন্তু কিছুক্ষণ পর দেখি সে নাই, সুমাইয়াও নাই।”\nগত ৩ এপ্রিল বিকাল ৫টার দিকে কামরাঙ্গীরচরের বড়গ্রামে বাসার সামনের রাস্তা থেকে নিখোঁজ হয় স্থানীয় একটি কারখানার কর্মী জাকিরের মেয়ে সুমাইয়া।\nওইদিনই থানায় সাধারণ ডায়েরি করেন জাকির। এরপর গত সোমবার তিনি কামরাঙ্গীরচর থানায় অপহরণের মামলা করেন।\nবড়গ্রামে জাকিরের বাসার তিন বাড়ি পরেই ঢাকা দক্ষিণ সিটি করপোরেশনের ৫৬ নম্বর ওয়ার্ডের কমিশনার মোহাম্মদ হোসেনের বাসা। ওই বাড়ির সিসি ক্যামেরার ভিডিওতে কালো বোরকা পরা এক নারীকে শিশুটির হাত ধরে হেঁটে যেতে দেখা যায়।\nপুলিশের লালবাগ বিভাগের উপ কমিশনার মোহাম্মদ ইব্রাহীম খান বলেন, “কী কারণে বৃষ্টি শিশুটিকে নিয়ে গিয়েছিল তা এখনও স্পষ্ট নয়। বৃষ্টি কয়েকবার ভারতে গিয়েছিলেন। তিনি মানবপাচার চক্রের সঙ্গে জড়িত কিনা- তাও খতিয়ে দেখা হচ্ছে।”\nMeaghan Smith – A Little Love\nfrom The Cricket’s Orchestra\nView Details about Meaghan Smith\nPosted in News\tTagged little, Love, Meaghan, Smith\tLeaveacomment\nহাওরে ফসলহানির প্রভাব পড়বে না চালের দামে: খাদ্যমন্ত্রী\nPublished: 2017-04-26 17:50:45.0 BdST Updated: 2017-04-26 18:11:40.0 BdST\nবাংলাদেশে বছরে ১৫ থেকে ২০ লাখ টন চাল উদ্বৃত্ত থাকার তথ্য তুলে ধরে খাদ্যমন্ত্রী কামরুল ইসলাম বলেছেন, হাওরে বন্যার কারণে উৎপাদন ৬ লাখ টন কমলেও তাতে চালের বাজারে কোনো প্রভাব ফেলবে না।\nবোরো ধান ২৪, চাল ৩৪ টাকায় কিনবে সরকার\nতবে হাওরের ফসলহানিকে ব্যবহার করে চালের দাম বাড়ানোর চেষ্টা অসাধু ব্যবসায়ীরা করতে পারেন বলে শঙ্কা রয়েছে তার।\nব্যবসায়ীদের সেই ধরনের চেষ্টা না করতে আহ্বান জানানোর পাশাপাশি গণমাধ্যমকে আতঙ্ক না ছড়ানোর অনুরোধ জানিয়েছেন খাদ্যমন্ত্রী।\nএপ্রিলে হাওরাঞ্চলে আকস্মিক বন্যায় তলিয়ে গেছে কৃষকের বোরো ধান। যে সব ক্ষেত তলিয়ে গেছে, তা থেকে আট লাখ টন চাল উৎপাদন হত বলে বিভিন্ন বেসরকারি সংগঠন বলে আসছে।\nফলে চালের দাম বেড়ে যাবে বলে নানা মহল শঙ্কা প্রকাশ করছে। বুধবার ঢাকায় এক আলোচনা অনুষ্ঠানে বক্তব্যে সে শঙ্কা উড়িয়ে দেন খাদ্যমন্ত্রী কামরুল।\nতিনি বলেন, “হাওরাঞ্চলে বোরোর ক্ষতি হয়েছে ধরে নিলাম ছয় লক্ষ মেট্রিক টন। এতে করে কী আমাদের একেবারে খাদ্য মজুদের ক্ষেত্রে বিপর্যয়.. এমন কী অবস্থা সৃষ্টি হবে তা আমি বুঝি না!”\nচলতি বোরো মৌসুমে ৭ লাখ টন ধান এবং ৮ লাখ টন চাল কেনার লক্ষ্য ঠিক করেছে সরকার। এ বছর বোরো উৎপাদনের লক্ষ্যমাত্রা এক কোটি ৯১ লাখ ৫৩ হাজার টন।\nনেত্রকোণার কয়রা হাওরে ডুবে যাওয়া আধাপাকা ধান কেটে রাখা হচ্ছে বাঁধে। মঙ্গলবারের ছবি।\nমন্ত্রী জানান, দেশে বছরে প্রায় সাড়ে তিন কোটি মেট্রিক টন চাল উৎপাদন হয়। এর মধ্যে দেশের মানুষের প্রয়োজন হল ২ কোটি ৯০/৯২ লাখ মেট্রিক টন। বছরে ১৫ থেকে ২০ লাখ মেট্রিক টন চাল উদ্বৃত্ত থাকে।\nপর্যাপ্ত পরিমাণ চাল দেশে মজুদ আছে জানিয়ে মন্ত্রী বলেন, “খাদ্য ঘাটতি কোনো কারণ নেই। কাজেই এ ব্যাপারে জনমনে কোনো প্যানিক সৃষ্টি করারও কোনো কারণ আছে বলে আমি মনে করি না।”\nতবে জনমনে আতঙ্কের সৃষ্টি করে চালের দাম বাড়ানোর চেষ্টার কথাও বলেন তিনি।\n“কিছু অসাধু ব্যবসায়ী, মজুতদার যারা, অসাধু মিল মালিক যারা, তারা অহেতুক একটা প্যানিক সৃষ্টি করে দাম বাড়ানোর চেষ্টা করছে।”\n‘আতঙ্ক সৃষ্টি’ হওয়ার মতো কোনো সংবাদ প্রচার না করতে গণমাধ্যমের প্রতি অনুরোধ জানিয়েছেন কামরুল।\nসরকার হাওরাঞ্চলের দুর্গতদের সাহায্যের জন্য বিভিন্ন পদক্ষেপ নিয়ে বাস্তবায়ন করছে বলে জানান তিনি।\nরাজধানীর বসুন্ধরা আবাসিক এলাকায় ইন্টারন্যাশনাল কনভেনশন সিটিতে ‘সেমস গ্লোবালের’ আয়োজনে খাদ্যপণ্য এবং কৃষিজাত উপকরণের আন্তর্জাতিক প্রদর্শনীর উদ্বোধন অনুষ্ঠানে বক্তব্য রাখেন খাদ্যমন্ত্রী।\nতিনি ‘দ্বিতীয় ফুড অ্যান্ড এগ্রো বাংলাদেশ ইন্টারন্যাশনাল এক্সপো-২০১৭’; ‘দ্বিতীয় এগ্রোক্যাম বাংলাদেশ এক্সপো-২০১৭’ এবং ‘দ্বিতীয় ইন্টারন্যাশনাল পোল্ট্রি অ্যান্ড লাইভস্টোক বাংলাদেশ এক্সপো-২০১৭’ উদ্বোধন করেন।এতে বিশেষ অতিথি ছিলেন পরিকল্পনা কমিশনের সদস্য শামসুল আলম, বগুড়া পল্লী উন্নয়ন একাডেমির মহাপরিচালক এম এ মতিন, বাংলাদেশে আমেরিকান চেম্বার অব কমার্সের ভাইস প্রেসিডেন্ট শওকত আলী সরকার।\nআয়োজকরা জানান, চার দিনের ‘ফুড অ্যান্ড এগ্রো, এগ্রোক্যাম এবং পোল্ট্রি অ্যান্ড লাইভস্টোক ইন্টারন্যাশনাল এক্সপো-২০১৭’ আগামী শনিবার শেষ হবে।\nআন্তর্জাতিক এ প্রদর্শনীতে স্পেন, যুক্তরাষ্ট্র, পোল্যান্ড, থাইল্যান্ড, চীন, তুরস্ক, ভারত ও বাংলাদেশের খাদ্যপণ্য, কৃষিজাত উপকরণ উৎপাদন এবং প্রক্রিয়াজাতকরণ শিল্পের প্রায় ১২০টি প্রতিষ্ঠান ১৬০টি স্টলে অংশ নিচ্ছে।\nপ্রদর্শনীতে খাদ্যপণ্য, পানীয়, কৃষিজাত পণ্য, পোল্ট্রি পণ্য, বিভিন্ন ধরনের কৃষি উপকরণ, পণ্য প্রক্রিয়াজাতকরণ মেশিনারিজ, রাসায়নিক উপকরণসহ বিভিন্ন ধরনের প্রয়োজনীয় যন্ত্রপাতি বিপণন ও প্রদর্শনী করা হচ্ছে।\nরেলে নিয়োগ দুর্নীতির ২ মামলায় মৃধাসহ আসামিদের রায় বৃহ্স্পতিবার\nPublished: 2017-04-26 18:49:11.0 BdST Updated: 2017-04-26 19:26:56.0 BdST\nসহকারী কেমিস্ট ও ফুয়েল চেকার পদে নিয়োগে দুর্নীতির অভিযোগে পূর্ব রেলের সাবেক জিএম ইউসুফ আলী মৃধাসহ আসামিদের বিরুদ্ধে দুর্নীতি দমন কমিশন-দুদকের দায়ের করা দুই মামলা রায় ঘোষণা করতে যাচ্ছে আদালত।\nপূর্ব রেলের মৃধাসহ পাঁচজন অভিযুক্ত\nইউসুফ মৃধাসহ ৫ জনের বিচার শুরু\nপূর্বরেলের নিয়োগ দুর্নীতি মামলায় সাক্ষ্য দিলেন ৯ কর্মকর্তা\nআত্মসমর্পণের পর ইউসুফ মৃধা কারাগারে\nসম্পদের মামলায় রেলের ইউসুফ মৃধার সাজা\nবৃহস্পতিবার চট্টগ্রামের বিভাগীয় বিশেষ জজ আদালতের বিচারক মীর রুহুল আমিনের আদালতে এ দুই মামলার রায় ঘোষণা করা হবে বলে জানান বিভাগীয় বিশেষ জজ আদালতের রাষ্ট্রপক্ষের আইনজীবী পিপি মেজবাহ উদ্দিন চৌধুরী।\nতিনি বিডিনিউজ টোয়েন্টিফোর ডটকমকে বলেন, সহকারী কেমিস্ট ও ফুয়েল চেকার পদে নিয়োগে অনিয়মের অভিযোগে করা মামলা দুটির সাক্ষ্যগ্রহণ শেষ।\n“চলতি এপ্রিল মাসের তৃতীয় সপ্তাহে মামলা দুটির রায় ঘোষণার জন্য ২৬ এপ্রিল সময় নির্ধারণ করেন আদালত।”\nদুই মামলার আসামিরাই গ্রেপ্তার হয়ে কারাগারে রয়েছেন বলে জানান পিপি মেজবাহ উদ্দিন।\nএ দুই মামলার প্রত্যেকটিতে মোট ১৮ জন করে সাক্ষীর সাক্ষ্যগ্রহণ করা হয়েছে।\nজিএম ইউসুফ আলী মৃধা\nসহকারী কেমিস্ট পদে নিয়োগে দুর্নীতির অভিযোগে করা মামলায় রেলের সাবেক তিন কর্মকর্তাসহ মোট পাঁচজন আসামি।এরা হলেন- পূর্ব রেলের তৎকালীন সিনিয়র ওয়েলফেয়ার অফিসার গোলাম কিবরিয়া, সাবেক অতিরিক্ত প্রধান যন্ত্র প্রকৌশলী হাফিজুর রহমান চৌধুরী, পূর্ব রেলের সাবেক জিএম ইউসুফ আলী মৃধা, সহকারী কেমিস্ট পদপ্রার্থী সুলতানা বেগম ও গণেশ চন্দ্র শীল।\nফুয়েল চেকার পদের মামলায়ও সাবেক তিন রেল কর্মকর্তাসহ পাঁচসহ আসামি। এ মামলায় বাকি দুই আসামির মধ্যে ফুয়েল চেকার পদের নিয়োগ পদপ্রার্থী আবুল কাশেম ও আনিসুর রহমান রয়েছেন।\n২০১২ সালের ৯ এপ্রিল মধ্যরাতে ঢাকায় বিজিবি সদর দপ্তরে সাবেক রেলমন্ত্রী সুরঞ্জিত সেনগুপ্তের সহকারী ওমর ফারুক তালুকদারকে বহনকারী গাড়িতে বিপুল পরিমাণ টাকা পাওয়ার ঘটনার পর ব্যাপক তোলপাড় শুরু হলে ওই গাড়িতে থাকা ইউসুফ মৃধাকে সাময়িক বরখাস্ত করা হয়। চাকরিচ্যুত হন রেলমন্ত্রীর সহকারী ওমর ফারুক তালুকদারও।\nবিভিন্ন সংবাদ মাধ্যমের খবরে বলা হয়, ওই গাড়িতে ৭০ লাখ টাকা ছিল, যা আদায় করা হয়েছে রেলে নিয়োগ বাণিজ্যের মাধ্যমে।\nএরপর ২০১০ থেকে ২০১২ সালের মধ্যে রেলওয়েতে বিভিন্ন পদে নিয়োগে অনিয়মের অভিযোগে চট্টগ্রামের কোতোয়ালি থানায় ইউসুফ আলী মৃধার বিরুদ্ধে ১৪টি মামলা করে দুদক।\nএরমধ্যে ২০১৩ সালের ১৩ অগাস্ট ফুয়েল চেকার পদের মামলায় আদালতে অভিযোগপত্র দেন মামলার বাদী ও তদন্ত কর্মকর্তা দুদকের সেসময়ের সহকারী পরিচালক এস এম রাশেদুর রেজা।\nএরপর ২০১৪ সালের ৫ ফেব্রুয়ারি এ মামলায় পাঁচ আসামির বিরুদ্ধে আদালত অভিযোগ গঠন করে।\nএর আগে ২০১৩ সালের ১৮ অগাস্ট সহকারী কেমিস্ট পদের মামলায় আসামিদের বিরুদ্ধে আদালতে অভিযোগপত্র দেওয়া হয়। ২০১৪ সালের ১৯ ফেব্রুয়ারি এ মামলার পাঁচ আসামির বিরুদ্ধে অভিযোগ গঠন করে আদালত।\n২০১৪ সালের ৩ মার্চ আদালতে আত্মসমর্পন করলে ইউসুফ আলী মৃধাকে কারাগারে পাঠানো হয়। সবশেষ গত বছরের ৩ অগাস্ট অবৈধ সম্পদ অর্জনের একটি মামলায় ঢাকার আদালতে তিন বছরের সাজা হয় মৃধার।\nইন্টারনেট মূল্য বিষয়ে গ্রাহককে ব্যাখ্যা দেবে অপারেটররা\nPublished: 2017-04-26 17:59:35.0 BdST Updated: 2017-04-26 17:59:35.0 BdST\nইন্টারনেটের মূল্য বিভ্রান্তি দূর করতে পাইকারি থেকে গ্রাহক পর্যায়ে মূল্য নির্ধারণের বিষয়ে অপারেটদের ব্যাখ্যা দিতে বলেছে ডাক ও টেলিযোগাযোগ বিভাগ।\nইন্টারনেট ব্যান্ডউডথের পাইকারি দামের চেয়ে অপারেটরা ভোক্তা পর্যায়ে অনেকগুণ বেশি নিয়ে গ্রাহকের পকেট থেকে টাকা হাতিয়ে নিচ্ছে বলে সম্প্রতি সামাজিক যোগাযোগ মাধ্যমগুলোতে অভিযোগ আসছে।\nএর প্রেক্ষাপটে বুধবার সচিবালয়ে ডাক ও টেলিযোগাযোগ বিভাগের আমন্ত্রণে অপারেটরদের সঙ্গে ইন্টারনেটের মূল্য পুর্ননির্ধারণ সংক্রান্ত সভা থেকে অপারেটরগুলোকে গ্রাহকদের কাছে এ ব্যাখ্যা দিতে বলা হয়।\nইন্টারনেটের মূল্য কিভাবে নির্ধারণ হচ্ছে বা দামের বিষয়ে কোনো ফাঁকি রয়েছে কিনা, সে বিষয়ে প্রকৃত তথ্য অপারেটরদেরকে পত্রিকায় বিজ্ঞপ্তি দিয়ে গ্রাহকদের জানাতে বলা হয়।\nসভা শেষে ডাক ও টেলিযোগাযোগ প্রতিমন্ত্রী তারানা হালিম সাংবাদিকদের বলেন, “অপারেটরদের ডাকা হয়েছিল; বিভিন্ন পত্রিকায় ও ফেইসবুকে দেখছি একটি মূল্য ধরা হচ্ছে, এত বেশি মূল্য কেন ভোক্তা পর্যায়ে দেওয়া হচ্ছে।\n“মূল্য নির্ধারণে কোনো ফাঁকি রয়েছে কিনা, বিষয়টি জানতে আগামী দুইদিনের মধ্যে অপারেটরদের এ ব্যাখ্যা দিতে বলা হয়েছে।”\n২০০৯ সালে প্রতি এমবিপিএস ইন্টারনেট ব্যান্ডইউডথের মূল্য ছিল ২৭ হাজার টাকা থাকলেও বর্তমান সরকার সেটা কমিয়ে ৬২৫ টাকা করেছে জানিয়ে প্রতিমন্ত্রী বলেন, “আমরা প্রশ্ন করেছি, এখন ভোক্তা পর্যায়ে এ অনুসারে কেন রিফ্লেকশন হচ্ছে না।”\nগ্রাহক পর্যায়ে ইন্টারনেটের অতিরিক্ত মূল্যের অভিযোগ করে সামাজিক যোগাযোগ মাধ্যমে সমালোচনার পাশাপাশি বিভিন্ন গণমাধ্যমেও প্রতিবেদন হয়েছে।\nসভায় এসব অভিযোগের সত্যাসত্য বিষয়ে অপারেটরগুলোর কাছে জানতে চাওয়া জানিয়ে তারানা হালিম বলেন, “এই যে সংবাদটি যাচ্ছে, তার প্রতিটি জিনিস তাদের (অপারেটর) আমাদেরকে বোঝাতে হবে যে সঠিক কিনা। সঠিক না হলে, কোন কোন জায়গায় সঠিক নয় এবং করণীয় কী আছে।\n“তাদের পক্ষ থেকে জানিয়েছে, যে প্রচারণাটি চলছে এর মধ্যে অনেকগুলো বিভ্রান্তিকর তথ্য আছে; যেমন হোলসেল এবং রিটেইলের মধ্যে কনফিউজড করা হয়েছে। স্পিড ও ভলিউমের মধ্যে কনফিউজড করা হয়েছে।”\nপ্রতিমন্ত্রী বলেন, “এমএনওদের (মোবাইল অপারেটর) বক্তব্য, দুটো কনফিউজ করার ফলে অঙ্কে যে হিসাব দেখানো আছে সেখানে একটা বিভ্রান্তির সৃষ্টি হয়েছে, যেটা তথ্যভিত্তিক নয়, এর মাঝে ভ্যাট, ট্যাক্স, প্রডাকশন খরচ, মেইনট্যান্যান্স খরচ আছে। এই সমস্ত কারণে উৎপাদন খরচ এবং এন্ড ইউজারলেবেলে যে খরচের তারতম্য হিসেবে আনা হয়নি।”অপারেটররা বলছে, বর্তমানে মোবাইল ইন্টারনেট গ্রাহকরা বিভিন্ন মেয়াদ ও পরিমাণে ইন্টারনেট নিয়ে থাকেন, আর এই দামের সাথে ১৫ শতাংশ মূল্য সংযোজন কর, ৫ শতাংশ সম্পূরক শুল্ক ও ১ শতাংশ সারচার্জ গ্রাহকের পকেট থেকে যাচ্ছে।\nতারানা হালিম বলেন, “তারপরও আমরা বলেছি, মাঝে কোনো শুভঙ্করের ফাঁকি আছে কিনা, এটা দেখতে হবে। অপারেটরদের দুদিনের মধ্যে প্রত্যেকটি পয়েন্টের ক্লারিফিকেশন দিতে হবে।\n“আমি তাদেরকে (অপারেটর) বলেছি, শুক্রবারে প্রতিটি পত্রিকায় বিজ্ঞপ্তি দিয়ে তাদেরকে জানাতে হবে সংবাদটি কী, মানুষের ধারণাটা কী এবং তাদের বক্তব্য কী। এটা মানুষের কাছে তাদের দায়বদ্ধতা। কারণ গ্রাহককে দিয়েই অপারেটররা ব্যবসা করছে। কাজেই তাদেরকে জানাতে হবে প্রত্যেকটি পত্রিকায় নিজের খরচে বিজ্ঞপ্তি দিয়ে যে, প্রকৃত তথ্যটি এটি। তাদের ব্যাখ্যা আমার কাছে দিলে হবে না, মানুষের কাছে দিতে হবে।”\nইন্টারনেটের দাম কমাতে চেষ্টা চলছে\nইন্টারনেটের মূল্য নিয়ে এই বিভ্রান্তি নিরসনের পাশাপাশি মূল্য কিছুটা হলেও কমানো যায় কিনা সে বিষয়ে চেষ্টা করা হচ্ছে বলেও জানান প্রতিমন্ত্রী তারানা হালিম।\nবাংলাদেশে ইন্টারনেটের মূল্য পৃথিবীর তৃতীয় সর্বনিম্ন জানিয়ে তারপরও ট্যাক্স-ভ্যাট কমিয়ে ডাক ও টেলিযোগাযোগ বিভাগের পক্ষ থেকে গ্রাহক পর্যায়ে দাম কমানোর চেষ্টা চলছে বলে জানান তিনি।\nতারানা বলেন, “ট্যাক্স, ভ্যাটে কিছু করার আছে কিনা- সে বিষয়ে অর্থমন্ত্রীর সঙ্গে কথা বলব। অথবা কিছুটা যদি রেভিনিউ শেয়ারিং মডেল, কস্ট শেয়ারিং মডেলে যদি কস্ট কমানো যায়- সেই বিষয়গুলো এসক্সপ্লোর করে আমি বলেছি, দুইদিনের মধ্যে এমএনওরা একটা প্রস্তাব দেবেন।\n“আমরা এখন তৃতীয় সর্বনিম্ন, আমরা সর্বনিম্ন যদি হতে পারি, সেটাই বা কম কিসের। কাজেই সেই মানসিকতা নিয়ে আমরা দেখতে চাই কতদূর করতে পারি।”\nসব পক্ষের মতামত নিয়ে আগামী ছয় মাসের দাম কমানোর যায় কিনা সেই বিষয়ে সিদ্ধান্তে আসতে পারার আশা প্রকাশ করেন প্রতিমন্ত্রী।\n“আমি আশা করছি ছয় মাসের মধ্যে এমএনওরা কী বলছেন, আইআইজিরা কী বলছেন, এনটিটিএনরা কী বলছেন, বিটিআরসির মন্তব্য- সবগুলোকে কম্পাইল করে ছয় মাসের মধ্যে একটা কনক্লুশনে আসতে পারব যে কিছু করা যাচ্ছে কিনা।”\nসভায় ন্যাশনওয়াইড টেলিকমিউনিকেশন ট্রান্সমিশন নেটওয়ার্ক (এনটিটিএন), ইন্টারনেট সার্ভিস প্রোভাইডার (আইএসপি) ও মোবাইল অপারেটররাসহ সাবমেরিন কেবল কোম্পানির প্রতিনিধিরা উপস্থিত ছিলেন।\nচলতি বছর ফেব্রুয়ারি শেষ নাগাদ বিটিআরসির হিসেবে বর্তমানে দেশে ইন্টারনেট গ্রাহকের সংখ্যা ছয় কোটি ৭২ লাখ ৪৫ হাজার। এর মধ্যে ছয় কোটি ৩১ লাখ ২০ হাজার গ্রাহক মোবাইল ইন্টারনেট ব্যবহার করছে।\nহাওরে যাচ্ছেন প্রধানমন্ত্রী\nPublished: 2017-04-26 17:00:01.0 BdST Updated: 2017-04-26 17:00:01.0 BdST\nবাঁধ ভেঙে তলিয়ে সুনামগঞ্জের হাওর\nহাওরে বানভাসি মানুষের দুর্গতি সরাসরি দেখতে সুনামগঞ্জ যাচ্ছেন প্রধানমন্ত্রী শেখ হাসিনা।\nহাওরে ত্রাণ ও পুর্নবাসনে তৎপর হওয়ার নির্দেশ মন্ত্রিসভার\nরোববার তিনি সুনামগঞ্জ সফর করবেন বলে তার প্রেস সচিব ইহসানুল করিম বিডিনিউজ টোয়েন্টিফোর ডটকমকে জানিয়েছেন।\nআকস্মিক ঢলে সুনামগঞ্জ, সিলেট, মৌলভীবাজার, হবিগঞ্জ, কিশোরগঞ্জ ও নেত্রকোণার হাওর তলিয়ে গেছে এই মাসের প্রথম ভাগে।\nএতে বোরো ধানের ক্ষেত তলিয়ে যাওয়ার পাশাপাশি মারা গেছে বিপুল পরিমাণ মাছ ও হাঁস।\nহাওরের ক্ষতিগ্রস্ত মানুষদের জন্য সরকারের পক্ষ থেকে ত্রাণ বিতরণ হচ্ছে। ত্রাণ ও পুনর্বাসনে সংশ্লিষ্ট মন্ত্রণালয়গুলোকে তৎপর হতে বলা হয়েছে সোমবার মন্ত্রিসভার বৈঠক থেকে।\nfrom Greatest Hits (Remastered)\nView Details about The Crickets\nPosted in News\tTagged Away, Crickets, Fade\tLeaveacomment\nMonir Khan – Uttore Matha Dokhkhine Pao\nfrom Nirob Kanna (Bangla Song)\nView Details about Monir Khan\nPosted in Bangla Song\tTagged Dokhkhine, Khan, Matha, Monir, Uttore\tLeaveacomment\nবিএনপির কাছে হাওর দূষণের প্রমাণ চাইলেন প্রধানমন্ত্রী\nPublished: 2017-04-24 22:12:15.0 BdST Updated: 2017-04-24 23:38:03.0 BdST\nস্থানীয় সরকার নির্বাচন মনোনয়ন বোর্ড বৈঠকে প্রধানমন্ত্রী শেখ হাসিনা\nসুনামগঞ্জে হাওরের পানিতে তেজষ্ক্রিয় দূষণে মাছ ও জলজ প্রাণী মারা যাচ্ছে বলে বিএনপির দাবির সপক্ষে প্রমাণ চেয়েছেন প্রধানমন্ত্রী শেখ হাসিনা।\nহাওরে দূষণের তদন্তে অনাস্থা বিএনপির\nসোমবার সন্ধ্যায় গণভবনে স্থানীয় সরকার নির্বাচন মনোনয়ন বোর্ডের বৈঠকে প্রধানমন্ত্রী বলেছেন, “আমি বলব, তারা যে কথাটা বলছে; সেটার প্রমাণ নিয়ে উপস্থিত হোক।\n“এটা বৈজ্ঞানিক বিষয়, এটা বৈজ্ঞানিকভাবে প্রমাণ হবে। ল্যাবরেটরিতে পরীক্ষা করা হবে। তারা ল্যাবরেটরিতে পরীক্ষা করে এভাবে দেখাতে পারলে; জনগণ বিশ্বাস করবে। না হলে, তাদের এই মিথ্যা অপপ্রচারে জনগণ কখনো কান দেবে না। অযথা মিথ্যা অপপ্রচার চালাচ্ছে।”\nসম্প্রতি অসময়ের ঢলে তলিয়ে যায় সিলেট অঞ্চলের বিভিন্ন হাওর। হাওরে মাছ ও হাঁসের মরে ভেসে থাকার খবর আসার পর ইউরেনিয়াম দূষণের সন্দেহের কথাও আসে।\nএর পরিপ্রেক্ষিতে পরমাণু শক্তি কমিশনের একটি দল সুনামগঞ্জের হাওরের পানি পরীক্ষা করে রোববার জানায়, সেখানে ইউরেনিয়াম দূষণের কোনো প্রমাণ তারা পায়নি। পানিতে তেজষ্ক্রিয়তার মাত্রাও স্বাভাবিকের চেয়ে কম।\nসোমবার এক সংবাদ সম্মেলনে বিএনপির জ্যেষ্ঠ যুগ্ম মহাসচিব রুহুল কবির রিজভী আনবিক শক্তি কমিশনের তদন্ত নিয়ে প্রশ্ন তুলে বলেন, “হাওর অঞ্চলে অকাল বন্যার পানির সাথে উজানের ইউরোনিয়াম খনির বর্জ্য ভেসে আসার ফলে জলজ প্রাণীর মড়ক ধরেছে। গণমাধ্যমসহ ফেইসবুকে এই বিষয়টি এসেছে। সরকার যে তদন্ত করেছে, তাতে সেখাকার পানি পরীক্ষা ছাড়াই বলা হচ্ছে যে, কোনো তেজষ্ক্রিয়তা নেই।”\nতদন্তে অনাস্থা জানিয়ে রিজভী বলেন, “এই সরকারের কোনো তদন্তই জনগণ বিশ্বাস করে না। পার্শ্ববর্তী দেশের সরকার বাংলাদেশের বর্তমান সরকারের এতই অকৃত্রিম বন্ধু যে বাংলাদেশের প্রতি ভারতের যে কোনো অন্যায়কে এরা অন্যায় বলে মনে করে না।”\nবিএনপির বক্তব্যের প্রতিক্রিয়ায় প্রধানমন্ত্রী বলেন, “কিছু লোক আছে, জ্ঞানপাপী। তারা দেখেও, না দেখেও বা উদ্দেশ্যমূলকভাবে নানা কথা বলে বেড়াবে।”\nপ্রধানমন্ত্রী আবহাওয়ার বিরূপ আচরণের কথা তুলে ধরে তার বক্তব্যে বলেন, “আমরা দেখতে পাচ্ছি; কিছু আগাম বন্যা ও বর্ষা শুরু হয়ে গেছে। ফলে, হাওর অঞ্চলে মানুষের দুর্ভোগ.. সেখানে বাঁধ ভেঙে গেছে, সেখানে ক্ষেতের ফসল নষ্ট হচ্ছে।”\n“হাওর অঞ্চলে এটা সব সময় হয়ে থাকে। তবে, ২০০৯-এ সরকার গঠনের পর থেকে এত খারাপ পরিস্থিতি হয়নি। এটা প্রকৃতির নিয়ম, প্রাকৃতিকভাবে এ ধরনের ঘটনা ঘটতে পারে।”\nবন্যার্তদের সহায়তায় সরকারের নেওয়া ব্যবস্থার কথা মনে করিয়ে দিয়ে প্রধানমন্ত্রী বলেন, “আমরা এ ব্যাপারে চুপ করে বসে নেই। প্রত্যেকের জন্য ৩০ কেজি করে চাল ও ৫০০ করে টাকা নির্দিষ্ট করে দিয়েছি। প্রশাসনের কর্মকর্তারা সেখানে যথেষ্ট সজাগ এবং তাৎক্ষণিক ব্যবস্থা সেখানে নিচ্ছে।”\nসোমবার মন্ত্রিসভার বৈঠকে প্রধানমন্ত্রী হাওরাঞ্চলে ক্ষতিগ্রস্তদের ত্রাণ ও পুর্নবাসনে সংশ্লিষ্ট মন্ত্রণালয়গুলোর তৎপরতা বাড়ানোর নির্দেশ দেন।\nহঠাৎ এই বন্যা নিয়ে বিরূপ প্রচারণার কথা তুলে ধরে শেখ হাসিনা বলেন, “তবে, কিছু প্রচার-প্রপাগান্ডা আমরা দেখতে পাচ্ছি।\n“বিএনপির কোন এক নেতা মহাজ্ঞানী, মহাবিজ্ঞানী বলে দিলেন, ভারত থেকে ইউরেনিয়াম এসে এই অঞ্চলের মাছ মেরে ফেলছে।”\nপরমাণু শক্তি কমিশনের একটি দলের সুনামগঞ্জের হাওরের পানি পরীক্ষা করার বিষয়টি উল্লেখ করে প্রধানমন্ত্রী বলেন, “অভিযোগটা যখন আসলো.. আমরা কিন্তু বসে ছিলাম না। অ্যাটমিক এনার্জি থেকে বিশেষজ্ঞ পাঠিয়ে সেখানকার পানি পরীক্ষা করা হলো। তারা বললো, এখানে এ ধরনের কিছু পাওয়া যায় নাই।”\nবিএনপির সংবাদ সম্মেলন প্রসঙ্গে প্রধানমন্ত্রী বলেন, “এই কথা শোনার পরও তারা প্রেস কনফারেন্স করে এই কথাটা বলে বেড়াচ্ছে। এর অর্থটা কী দাঁড়াচ্ছে? তাদের কী প্রমাণ আছে ?”\nপ্রধানমন্ত্রী বলেন, “যখন একটা ফ্লাশ ফ্লাড হয়, তখন মাছ বা জলজ প্রাণী মারা যায়। এটাও কেন মারা যাচ্ছে; সে বিষয়টাও আমরা খবর নিচ্ছি।”\nপ্রধানমন্ত্রী তার বক্তব্যের শুরুতেই নির্বাচন কমিশনকে স্বাধীনভাবে কাজ করতে দেওয়ার কথা উল্লেখ করে বলেন, “আওয়ামী লীগ সরকার ক্ষমতায় থাকা অবস্থায় নির্বাচন যে অবাধ, সুষ্ঠু ও নিরপেক্ষ হয়; সেটা আমরা প্রমাণ করতে পেরেছি। যে কারণে.. পৌরসভা, মেয়র বা সিটি করপোরেশন ইলেকশনে আমাদের প্রার্থী হেরে গেছে, বিএনপি প্রার্থী জিতেছে, কোথাও আমরা জিতেছি। কিন্তু, কোথাও অস্বাভাবিক ঘটনা আমরা ঘটতে দিইনি।”


জাবি সংবাদদাতা ঃ জাহাঙ্গীরনগর বিশ^বিদ্যালয়ে (জাবি) এক শিক্ষককে সামাজিক যোগযোগ মাধ্যম ফেসবুকে হুমকি দেয়ার অভিযোগ পাওয়া গেছে। এ ঘটনায় গতকাল বুধবার বিশ^বিদ্যালয় প্রশাসনের পক্ষ থেকে আশুলিয়া থানায় সাধারণ ডায়েরি (জিডি) করা হয়েছে।\nজানা যায়, মঙ্গলবার রাতে রিতা নাহার নামের একটি আইডি থেকে লোকপ্রশাসন বিভাগের সহযোগী অধ্যাপক জেবউন নেছাকে দেখে নেয়ার হুমকি দেয়া হয়। এ ঘটনায় ওই শিক্ষক জীবনের নিরাপত্তা চেয়ে বিশ^বিদ্যালয়ের ভিসি অধ্যাপক ড. ফারজানা ইসলাম বরাবর লিখিত আবেদন করেন। পরে বিশ^বিদ্যায়ের পক্ষ থেকে একটি জিডি করা হয়।\nএ বিষয়ে প্রক্টর অধ্যাপক ড. তপন কুমার সাহা বলেন, আমরা তার আবেদনের কপি পেয়েছি। এর বিরুদ্ধে যথাযথ ব্যবস্থা গ্রহণের উদ্যোগ নেয়া হয়েছে। সহযোগী অধ্যাপক জেবউননেছা বলেন, আমি সব সময় অন্যায়ের বিরুদ্ধে অবস্থান নেয়ার কারণে একটি মহল আমার পিছনে লেগেছে। তবে আমি আমার জায়গা থেকে বিন্দুমাত্রও সরে দাঁড়াবো না। কারা এ ঘটনায় জড়িত তা আমি কিছুটা উপলব্ধি করতে পেরেছি। বিষয়টি আইন-শৃঙ্খলা বাহিনীকে জানানো হয়েছে। তারা তদন্তসাপেক্ষে ব্যবস্থা নেবে। উল্লেখ্য, সম্প্রতি ক্যাম্পাসে মাদক নিয়ে কাজ শুরু করেছেন জাবির এ সহযোগী অধ্যাপক জেবউননেছা। এছাড়া তিনি বিশ^বিদ্যালয়ের বিভিন্ন সামাজিক ও সাংস্কৃতিক সংগঠনের সঙ্গে যুক্ত আছেন।\nঘটনাপ্রবাহ: জাবি শিক্ষককে ফেসবুকে হুমকি


কৃষকের নাম মারে - কালি ও কলম\nভাষান্তর : অংকুর সাহা\n২০২১ সালে মহান লেখক ফিওদর দস্তয়েভস্কির জন্মের দ্বিশতবার্ষিকী। তাঁর অন্তিম জীবনের একটি অপ্রচলিত ছোটগল্পের বাংলা অনুবাদের মাধ্যমে লেখকের প্রতি এই আমার শ্রদ্ধার্ঘ্য।\nগল্পটি আত্মজৈবনিক; এতে লেখকের সাইবেরিয়ার ওমস্ক কারাগারে বন্দিজীবনের বর্ণনা রয়েছে যেমন, তেমনি রয়েছে ফ্ল্যাশব্যাকে তাঁর অল্পবয়সে গ্রামে বাবার খামারবাড়িতে সময় কাটানোর স্মৃতি। কৃষক মারের ঘটনাটি ঘটেছিল খুব সম্ভবত ১৮৩১ সালে, যখন লেখকের পিতা রাশিয়ার টুলা প্রদেশে জমিজমা কিনে বসতি স্থাপন করেছিলেন, তার অল্প কিছুদিন পরে। জেলখানার ঘটনাটি ঘটেছিল ১৮৫০ সালের পবিত্র ইস্টারের সময় (২৪ এপ্রিল) এবং ১৮৬১ সালে প্রকাশিত মৃতদের গৃহ নামক বিখ্যাত উপন্যাসে তার বিশদ বর্ণনা রয়েছে। ১৮৫৪ সালে তিনি কারাগার থেকে মুক্তি পান। গল্পটি প্রকাশিত হয়েছিল এক লেখকের ডায়েরি মাসিকপত্রের ফেব্রুয়ারি, ১৮৭৬ সংখ্যায়। পত্রিকাটি দস্তয়েভস্কি নিজেই প্রকাশ করতেন ১৮৭৬ থেকে ১৮৭৮ সাল পর্যন্ত। গল্পটি লেখার অনুপ্রেরণা তিনি পেয়েছিলেন অগ্রজ লেখক কনস্তান্তিন আকসাকভের মৃত্যুর পরে প্রকাশিত একটি প্রবন্ধ থেকে। সে- প্রবন্ধে আকসাকভ জানিয়েছিলেন যে, রাশিয়ার সাধারণ কৃষক নিরক্ষর হলেও তারা সভ্য, উদার ও সংস্কৃতিমনা এবং এক অদৃশ্য বন্ধনে তারা রাশিয়ার সেরা লেখকদের সঙ্গে যুক্ত। অগ্রজ লেখকের সেই যুক্তিকে সম্পূর্ণ সমর্থন জানিয়ে দস্তয়েভস্কি এই কৃশকায় গল্পটি লিখেছিলেন।\nগুড ফ্রাইডের পরের সোমবার সেটা। বাতাসে উষ্ণতা, আকাশ নীল, সূর্য মধ্যগগনে, অনতিতপ্ত উজ্জ্বল দিন, কিন্তু আমার মনের ভেতর অন্ধকার। কয়েদিদের ব্যারাকের পেছনে জেলখানার চত্বরে উদ্দেশ্যহীন ঘুরে বেড়াই আমি, তাকিয়ে থাকি কারাগারের শক্তপোক্ত বেষ্টনীর দিকে – এক, দুই করে গুনে যাই তার প্রতিটি খুঁটি, তবে সেটা একেবারেই অভ্যাসের বশে, খুঁটির সঠিক সংখ্যা জানতে আগ্রহ নেই আমার। জেলখানায় আজ ছুটির দ্বিতীয় দিন। কালকের মতন আজকেও আমাদের বেগার খাটতে নিয়ে যাওয়া হয়নি, কয়েদিদের বেশিরভাগই মাতাল, অশ্রাব্য গালাগাল দিয়ে যায়, আর জেলখানায় আনাচে-কানাচেই মারামারি বেধে যায় কয়েক মিনিট অন্তর অন্তর। অশ্লীল, বিরক্তিকর সব খেউড় গান তাদের; বাঙ্কের নিচে বসে তাস পিটছে কয়েকটা দল; যেসব কয়েদি হইহল্লা বাধিয়েছিল, তাদের সাঙাতরাই উত্তম-মাধ্যম দিয়েছে তাদের, এখন তারা আধমরা অবস্থায় বাঙ্কে শুয়ে রয়েছে মেষচর্মের কম্বল চাপা দিয়ে, কখন তাদের জ্ঞান ফিরবে কে জানে; এইসব বাগবিতণ্ডার মধ্যে ছুরিছোরাও বেরিয়েছে অনেকবার – দুদিনের ছুটিতে এইসব ঘটনার বিদ্ঘুটে প্রভাব পড়েছে আমার মনে, বেশ অসুস্থই লাগছে নিজেকে। চাষাভুষো মানুষদের বন্য উদ্দাম তাণ্ডব আমি কোনোদিনই সহ্য করতে পারি না, এই কারাগারের বদ্ধ আবহাওয়ায় সেটা আরো বেশি করে চোখে লাগে। এইসব দিনে রক্ষীরাও কড়া নজর রাখে না কারাকক্ষগুলিতে, চালায় না খানাতল্লাশি, মদের বোতল দেখলেও নীরব থাকে, কারণ অনেকদিনের অভিজ্ঞতায় তারা হাড়ে হাড়ে বুঝেছে, বছরে এমন দুয়েকদিন এই চালচুলোহীন লোকেদের একটু আনন্দ উপভোগ করতে না দিলে আখেরে শান্তি-শৃঙ্খলার অবস্থা আরো খারাপই হয়ে উঠবে। হালচাল দেখে একটা অন্ধ ক্রোধ আমার মনের ভেতর উঠলে উঠতে থাকে। আমি পোল্যান্ড থেকে নির্বাসিত রাজনৈতিক বন্দি মিরেটস্কির সঙ্গে কথা বলতে যাই। তার চোখে আগুনের ঝলক, রাগের চোটে ঠোঁটদুটো কাঁপে তার। ‘এইসব ঠ্যাঙাড়েকে আমি ঘেন্না করি!’ গলা নামিয়ে হিসহিসিয়ে সে বলে আর আমার পাশ কাটিয়ে হেঁটে চলে যায়। আমি মৃদুপায়ে ফিরে যেতে থাকি ব্যারাকের দিকে, যদিও এই মিনিট পনেরো আগেই আমি পাগলের মতন ছুটতে ছুটতে বেরিয়ে এসেছি সেখান থেকে, যখন ছয়জন গাট্টাগোট্টা চাষি মিলে পাঁড়মাতাল তাতার গাজিনকে মাটিতে ফেলে তার ওপরে ঝাঁপিয়েছে আর নির্মমভাবে মারতে লেগেছে তাকে। এইভাবে মারাটা একেবারে অর্থহীন, একটা শক্তপোক্ত উটকেও এভাবে মারলে সে যে মরে যাবে তা নিশ্চিত। কিন্তু তারা জানে, এই রক্তমাংসের হারকিউলিসকে সহজে মেরে ফেলা সম্ভব নয়, তাই তাকে মারধর চালিয়ে যেতে পারে বিবেকের কোনো দংশন ছাড়াই। এখন, ব্যারাকে ঢুকেই আমি দেখি দূরের এক কোণের বাঙ্কে গাজিন শুয়ে রয়েছে অচেতন, প্রাণের কোনো চিহ্নই নেই তার শরীরে; মেষচর্মের কম্বলে তার দেহ ঢাকা এবং অন্য কয়েদিরা নীরবে হেঁটে যায় তার পাশ দিয়ে, মনে মনে তারা ভালো করেই জানে যদি নসিব খারাপ থাকে, অমন নির্মম মারধর থেকে একটা মানুষের মরে যাওয়া আশ্চর্যের কিছু নয়। আমি পায়ে পায়ে এগিয়ে যাই লোহার গারদ লাগানো জানালার উলটোদিকে আমার নিজের জায়গায় আর শুয়ে থাকি চোখ বন্ধ করে, মাথার পেছনে দুহাত রেখে। এই ভঙ্গিতে শুয়ে থাকা আমার পছন্দ; আমার ঘুমের ব্যাঘাত ঘটাবে না কেউ আর আমি আপনমনে চিন্তা করতে বা স্বপ্ন দেখতে পারি। কিন্তু এই অবস্থায় স্বপ্ন দেখা অসম্ভব : বুকের ভেতর ঢিপঢিপ করে আমার এবং কানের ভেতর বারবার বেজে চলে মিরেটস্কির মুখের কথাগুলো : ‘এইসব ঠ্যাঙাড়েকে আমি ঘেন্না করি!’ সে যাই হোক, এইসব দৃশ্য নিয়ে বেশি মাথা ঘামিয়ে কী লাভ; মাঝেমধ্যেই স্বপ্নে ফিরে ফিরে আসে এই মুহূর্তগুলির ছবি এবং তার চেয়ে অধিক যন্ত্রণার আর কিছু নেই। হয়তো এখানে বলে নেওয়া ভালো যে, আজ পর্যন্ত আমি আমার কারাগারে কাটানো যৌবনের সময়টুকু নিয়ে ছাপার অক্ষরে বা খাতার পাতায় কিছুই জানাইনি; বছর পনেরো আগে আমি মৃতদের গৃহ নামে একটা উপন্যাস লিখেছিলাম, তাতে ছিল এক কাল্পনিক চরিত্র, যে খুন করেছিল তার স্ত্রীকে। এখানে পাঠকের মনোযোগ আকর্ষণ করে এই কথাটা জুড়ে দেওয়া ভালো যে, সেই বইটি প্রকাশের সময় থেকেই অনেকে ভেবেছেন এবং এখনো ভেবে চলেছেন, আমাকে সাইবেরিয়ায় নির্বাসনে পাঠানো হয়েছিল আমার স্ত্রীকে খুন করার জন্যে।\nএইভাবে ক্রমশ আমি ভুলতে থাকি এখানকার পরিবেশকে আর নিজের অগোচরেই ডুবে যাই স্মৃতির অতলে। চার বছর কারাগারে কাটানোর সময়ে আমি অতীত নিয়েই নিজেকে ব্যস্ত রাখতাম নিয়মিত এবং এখনো আমি আমার পুরনো জীবনটাকেই নতুন করে যাপন করতে চাই। সেই স্মৃতিগুলো নিজের থেকেই মাথাচাড়া দেয়, আমি তাদের সচেতনভাবে আমার ভাবনায় টেনে আনি না কখনো। কোনো অচেতন মুহূর্তে আমার ভাবনার উদয় হবে, নিজের অজান্তেই দেখতে পাবো কিছু চিহ্ন, সেগুলো একটু একটু করে বাড়তে বাড়তে সম্পূর্ণ হবে ছবিটি, স্পষ্ট এবং জীবন্ত রেখাপাতে আমার সংবেদনে। মনের মধ্যে ভেসে আসা সেই ছবিগুলিকে আমি চাইতাম বিশ্লেষণ করতে, সুদূর অতীতের কোনো এক ঘটনার গায়ে নতুন তুলির টান লাগিয়ে এবং সবচেয়ে বড়ো কথা, তার ভেতর বিন্দুমাত্র কোনো ত্রুটি থাকলে সেগুলোকে সংশোধন করা, কেবল যে একবারই সংশোধন করা তা নয়, একাদিক্রমে বারবার অবিশ্রান্ত, বিরামহীন এবং সেটাই হয়ে দাঁড়ায় আমার প্রধান অবসর-বিনোদন। এই মুহূর্তে, যে-কোনো কারণেই হোক, আমার মনে পড়ে যায় শৈশবের এক স্বল্পস্থায়ী ঘটনার কথা, আমার তখন নয় বছর বয়েস – যে-সময়ের কথা আমি পুরোপুরি ভুলে গিয়েছিলাম, কিন্তু সেই বিশেষ সময়ে আমার প্রথম শৈশবের স্মৃতিসমূহই ভিড় করে এসেছিল আমার মনে। আমাদের পুরনো গ্রামে আগস্ট মাসের বিশেষ একটা দিনের কথা মনে পড়ে; শুকনো, উজ্জ্বল দিন, কিন্তু প্রচণ্ড ঠান্ডা আর কনকনে বাতাস; গরমকাল শেষ হয়ে আসছে, সময় হয়েছে আমাদের মস্কো ফেরার; আবার সেই বিরক্তিকর ফরাসি ভাষা শেখার ক্লাস এবং গ্রামের বাড়ি ছেড়ে চলে যেতে হবে বলে আমার মন বিষণ্ন। সেদিন আমি ফসল ঝাড়াই-মাড়াইয়ের কোঠা পেরিয়ে হাঁটতে থাকি, একটা গিরিখাত ধরে খানিকটা নিচে নেমে ঘন ঝোপঝাড়ের ভেতর দিয়ে গিরিখাতের উলটোদিকের জঙ্গলে ঢুকি। ঢোকার একটু পরেই আওয়াজ শুনতে পাই, খুব একটা দূর নয়, তিরিশ গজের মতন হবে, সেখানে জঙ্গল সাফ করে তৈরি ফাঁকা জমিতে একলা একা লাঙল দিচ্ছে এক চাষি। জমিটা সমতল নয়, একটা পাহাড়ের ঢালুতে অবস্থিত। লাঙলের সঙ্গে বাঁধা ঘোড়াটা সেই ঢালু বেয়ে উঠতেই চায় না, আমি মাঝে মাঝেই চাষিটার চিৎকার শুনতে পাই, ‘হেট্, হেট্!’ আমি আমাদের জমিতে চাষ করার প্রায় সব চাষিকেই চিনি, আমি জানি না তাদের মধ্যে কে এখানে কৃষিকর্মে রত আর তাতে আমার কিছু আসে-যায়ও না, কারণ আমি রয়েছি নিজের চিন্তায় মগ্ন – শশব্যস্ত হয়ে আমি বাদামগাছের একটা ডাল ভেঙে নিই ব্যাঙেদের মারব বলে; বাদামগাছের প্রশাখা দেখতে চমৎকার, কিন্তু তা খুব সহজেই ভেঙে যায়, বার্চগাছের প্রশাখার মতন শক্তপোক্ত নয়। গুবরে পোকা ও অন্যান্য পোকামাকড়েও আগ্রহী ছিলাম আমি এবং তাদের ধরতাম সুযোগ পেলেই; তাদের ভেতর কয়েকটা খুব সুন্দর দেখতে। লাল আর হলুদ মেশানো টিকটিকিদেরও আমার পছন্দ, কালো কালো ছোপ, মানুষ দেখলে দ্রুতগতিতে পালায়; কিন্তু সাপেদের আমি ভয় পাই ভীষণ। সেই জঙ্গলে টিকটিকির সংখ্যাই বেশি, সাপের সংখ্যা কম, এটাই স্বস্তির কথা। ব্যাঙের ছাতাটাও বিশেষ দেখিনি সেখানে; ব্যাঙের ছাতা পেতে হলে যেতে হবে একটু দূরের বার্চের বনে এবং এখন সেদিকপানেই চলেছি আমি। এই পৃথিবীতে আমি আর কিছুই চাইব না, যদি পাই ব্যাঙের ছাতা আর বুনো বেরিতে ভরা অরণ্য, তার যত পাখি আর গুবরে পোকা, তার সজারু আর কাঠবিড়ালি, এবং পচা পাতার আর্দ্র ঘ্রাণ। এত বছর পর আমি লিখতে বসেছি, এখনো আমি অনুভব করি সেই বার্চবনের গন্ধ : এইসব দৃশ্য মনের ভেতর জেগে থাকে সারাজীবন। হঠাৎ সেই নিভৃত নীরবতার পরিবেশে শুনতে পাই স্পষ্ট আর পরিষ্কার চিৎকার, ‘নেকড়ে বাঘ! নেকড়ে বাঘ!’ আঁতকে উঠি আমি, গলা থেকে বেরোয় তীক্ষè আর্তনাদ আর ছুটে বেরিয়ে যাই সেই খোলা জমিতে কৃষিকর্মে রত চাষির দিকে।\nসেই হলো আমাদের চাষি, তার নাম মারে। আমি জানতামই না এমন কোনো নাম হতে পারে; কিন্তু সবাই তাকে ‘মারে’ বলেই ডাকে। মাঝারি উচ্চতার একটু ওপরে সেই চাষি – গাট্টাগোট্টা, ঘন বাদামি, খোঁচাখোঁচা, লম্বা দাড়ি তার। তাকে চিনতাম আমি; কিন্তু এর আগে তার সঙ্গে কথা বলেছি বলে মনে পড়ে না। আমার আর্তচিৎকার শুনতে পেয়েই প্রথমে সে লাঙলের সঙ্গে বাঁধা বুড়ো ঘোটকীকে থামায় এবং যখন আমি আতঙ্কে কাঁপতে কাঁপতে এক হাতে তার কাঠের লাঙলের প্রান্ত আর অন্য হাতে তার জামার হাতা আঁকড়ে ধরি, সে বুঝতে পারে কী পরিমাণ ভয় পেয়েছি আমি।\n‘ওই যে, ওইখানে, নেকড়ে বাঘ! নেকড়ে বাঘ!’ এক নিশ্বাসে বলে ফেলি আমি।\nসে অবিশ্রান্ত মাথা নাড়ে, অনিচ্ছাসত্ত্বেও এদিক-ওদিক তাকায়, একমুহূর্তের জন্যে হলেও বিশ্বাস করে আমার কথা।\n‘কোথায় দেখলে নেকড়ে বাঘ?’\n‘কেউ একজন চেঁচিয়ে বললে – এইমাত্র, নেকড়ে বাঘ!’ আমার কথা আটকে যায়। ‘আরে, না, না! এখানে আশেপাশে কোনো নেকড়ে বাঘ নেই,’ সে মৃদুস্বরে বলে যায়, আমাকে শান্ত করার জন্যে। ‘তুমি স্বপ্নের ঘোরে আছো, খোকা। এই অঞ্চলে কেউ কোনোদিন নেকড়ে বাঘের কথা শুনেছে?’ তখনো আমার সারাশরীর কম্পমান এবং গায়ের জোরে ধরে রেখেছি তার ঢিলে আংরাখার হাতা, এবং মনে হয় আমাকে খুব বিবর্ণ লাগছিল। দুশ্চিন্তার হাসি নিয়ে সে আমার দিকে তাকায়, দেখলেই বোঝা যায় আমার জন্যে উদ্বিগ্ন ও আলোড়িত সে।\n‘হায়, হায়, খুব যে ভয় পেয়ে গেছ তুমি,’ মাথা নাড়ে সে। ‘একদম চিন্তা করবে না, খোকা। আহা, বেচারা, বাছা আমার! মাথা ঠান্ডা করো, শান্ত হও।’\nসে হাত বাড়িয়ে আমার চিবুক ছোঁয়, স্নেহের ভঙ্গিতে।\n‘করুণাময় যিশু তোমার সঙ্গে আছেন, বুকের ওপরে ক্রুশচিহ্ন এঁকে স্মরণ করো তাঁকে, এই তো, খুব ভালো ছেলে!’\nআমি কিন্তু ক্রুশচিহ্ন আঁকি না, আমার দুই ঠোঁটের কোণ কেঁপে চলেছে তখনো এবং তা দেখে সে বেশ চমকে যায়। তার লম্বা হাত বাড়িয়ে আমার কম্পমান ঠোঁটদুটো ছোঁয়, দেখতে পাই তার হাতের কালো কালো নখের কোণে মাটি জমে রয়েছে।\n‘আহা রে, বেচারা,’ সে আমার দিকে তাকিয়ে হাসে, মধুর মাতৃত্বের হাসি, ‘হে ঈশ্বর, দেখুন, দেখুন কী আতঙ্কেই না রয়েছে ছেলেটা, করুণা করুন একে।’\nএরপরে আমার খেয়াল হয় যে, সত্যিই কোনো নেকড়ে বাঘ নেই সে-অঞ্চলে এবং ওই চিৎকার আমার কল্পনাপ্রসূত। কথাগুলো যদিও আমার কানে স্পষ্ট ও পরিষ্কার, এমন ঘটনা (যদিও প্রতিবারই নেকড়ে বাঘ নিয়ে নয়) আগেও দু-একবার ঘটেছে, এবং আমি তা ভালো করেই জানতাম (এই ধরনের চিত্তবিভ্রমের অসুখ থেকে আমি সেরে উঠি কয়েক বছর পরে)।\n‘ঠিক আছে, আমি তাহলে বাড়ি যাই এখন,’ আমি তার দিকে তাকাই আর কিছুটা প্রশ্নের স্বরে বলি।\n‘জলদি, জলদি যাও, খোকা, আমি এখন থেকে খেয়াল রাখছি,’ সে বলে; একটু থেমে আবার জুড়ে দেয়, ‘কোনো ভয় নেই, নেকড়ে বাঘ তোমাকে কামড়াবে না!’ এই বলে সে আবার হাসে, একই সেই মায়ের মতন হাসি, ‘যিশু তোমার সঙ্গে থাকুন। জলদি, জলদি যাও, খোকা।’ সে আমার বুকে ক্রুশচিহ্ন আঁকে, তারপর নিজের বুকেও।\nআমি ঘরের পানে রওনা দিই, হাঁটতে হাঁটতে উৎকণ্ঠায় পেছন ফিরে তাকাই। যতক্ষণ আমাকে দেখা যায়, মারে তার ঘোটকীর পাশে দাঁড়িয়ে, আমার দিকে তাকিয়ে থাকে, আমি ঘাড় ঘোরালেই সম্মতির ভঙ্গিতে মাথা নাড়ে। সত্যি কথা বলতে কি তার চোখের সামনে এভাবে হঠাৎ ভয় পেয়ে যাওয়ার জন্যে আমার লজ্জাই করছিল, কিন্তু নেকড়ে বাঘের আতঙ্কটাও আমার সঙ্গে সঙ্গেই ছিল, যতক্ষণ না গিরিখাত বেয়ে ওপরে উঠি আর ফসল ঝাড়াই-মাড়াইয়ের কোঠার কাছে পৌঁছে যাই। সেই মুহূর্তে আমার আতঙ্ক সম্পূর্ণ উবে যায় আর আমাদের প্রহরী কুকুর ভলচিকের আবির্ভাব ঘটে যেন মাটি ফুঁড়ে এবং সে ছুটে আসে আমার দিকে। ভলচিককে পাশে পেয়ে আমার মনোবল ফিরে আসে এবং শেষবারের মতন ফিরে তাকাই মারের দিকে। সে তখনো হাসিমুখে আমাদের দিকে তাকিয়ে। আমি হাত নাড়লে সেও হাত নাড়ে, তারপর আবার কাজে মন দেয় ঘোটকীর সঙ্গে।\n‘হেট্ হেট্!’ দূর থেকে তার গলা শুনতে পাই, ঘোটকীকে লাঙলের সঙ্গে বেঁধে সে কৃষিকর্ম শুরু করে।\nএক লহমায় সেইসব স্মৃতি ফিরে আসে, জানি না কেন, সবকিছু বিস্ময়কর খুঁটিনাটি সমেত। আমি উঠে বসি আমার বাঙ্কের বিছানায়, অনুভব করি যে সেই স্মৃতির মধুর হাসি এখনো লেগে রয়েছে আমার ঠোঁটে। আরো কয়েক মিনিট শৈশবের সেই ঘটনার উষ্ণতায় ডুবে থাকি আমি।\nসেদিন মারের সঙ্গে সেই ঘটনার পরে আমি ঘরে ফিরে এসে কাউকে আমার এই ‘অ্যাডভেঞ্চার’ নিয়ে একটি কথাও বলিনি। এটা যে এমন কিছু একটা অ্যাডভেঞ্চার, তাও নয়। তারপর আমি মারের কথা পুরোপুরি ভুলে যাই। তারপর অবরে-সবরে যখনই তার সঙ্গে দেখা-সাক্ষাৎ হয়েছে, আমি তার সঙ্গে কোনো কথাই বলিনি, নেকড়ে বাঘের কথা তো নয়ই। এখন এই কুড়ি বছর পরে সুদূর সাইবেরিয়ায় এসে তার সঙ্গে সেই দেখা হওয়ার দৃশ্য এমন নিখুঁতভাবে, প্রতিটি খুঁটিনাটি সমেত আমার মনে এসে হাজির হবে কেন? তার মানে এই যে, ঘটনাটি আমার সম্পূর্ণ অজ্ঞাতে স্থান করে নিয়েছে আমার মনের গহিনে এবং যখনই তার ইচ্ছে হবে, তখনই সে দেখা দিতে পারে। আমার স্পষ্ট মনে আছে সেই ক্রীতদাসের মধুর, মাতৃসম হাসি, যেভাবে সে আমার ও তার নিজের বুকে ক্রুশ এঁকেছিল, আর তার করুণাময় দৃষ্টি। ‘হে ঈশ্বর, ভীষণ ভয় পেয়েছে ছেলেটা, বেচারা!’ বিশেষ করে স্মরণে আছে তার হাতের মোটা মোটা, কাদামাখা আঙুল কীরকম স্নেহের বশে ছুঁয়েছিল আমার কম্পমান ঠোঁট এবং তার অপ্রতিভ, মুখচোরা ভঙ্গি। সন্দেহ নেই, ওইরকম অবস্থায় যে-কোনো প্রাপ্তবয়েসি মানুষই চেষ্টা চালাত এক ভীত বালকের ভয় ভাঙাতে, কিন্তু আমার অতীতের সেই ঘটনাটি অনেকটাই আলাদা; আমি যদি তার নিজের সন্তান হতাম, তাহলেও স্নেহ ও ভালোবাসার প্রকাশ এর চেয়ে গভীর হতো না। সেই উজ্জ্বল চোখদুটো তার, কে তাকে বাধ্য করেছিল অমন স্নেহময় দৃষ্টিতে তাকাতে? মারে আসলে একজন ক্রীতদাস, আমাদের পরিবারের সম্পত্তি এবং আমি তার মালিকের সন্তান। কেউই কোনোদিন জানতে পারত না তার সেই সুকর্মের কথা এবং সে কোনো বখশিশও পাবে বলে আশা করেনি। সত্যি কি তার নিজের সন্তান ছিল আমার বয়েসি আর সে কি তাকেও এইভাবে ভালোবাসত? সন্দেহ নেই, এরকম মানুষ আরো রয়েছে। আমাদের সাক্ষাৎ হয়েছিল এক নির্জন অরণ্যে, জনহীন এক খোলা জমিতে এবং কেবল ঈশ্বরই হয়তো স্বর্গ থেকে দেখেছেন কী গভীর আর আলোকিত মানব সংবেদন, এক রুক্ষ, বন্য, নিরক্ষর রুশ ক্রীতদাসের হৃদয় কী সূক্ষ্ম, নারীসুলভ কোমলতায় উপচে পড়ে, যে ক্রীতদাস সেই সময় প্রত্যাশাও করেনি বা স্বপ্নও দেখেনি দাসত্ব থেকে কোনোদিন মুক্তি পাওয়ার।\nবলুন তাহলে কনস্তান্তিন আকসাকভ যখন আমাদের দেশের উচ্চ সংস্কৃতিমনা মানুষের কথা বলেছিলেন, তখন কি মারের মতন চাষির কথাই বলেননি?\nবাঙ্ক থেকে নেমে এসে চারদিকে তাকাই আর মনে হয়, এইসব অসুখী, অসংস্কৃত কয়েদির দিকে আমি নতুন দৃষ্টিতে তাকাতে পারি; এবং যেন কোনো এক মন্ত্রবলে অন্তর্হিত হয়েছে আমার হৃদয়ের যত ক্রোধ ও ঘৃণা। কারাকক্ষের ভেতর ঘুরে বেড়াই এবং কেউ কাছাকাছি এলেই সোজা তার চোখের দিকে তাকাই। ওই যে শয়তান চাষিটা, মাথা কামানো আর মুখে উল্কি, মাতাল হয়ে তারস্বরে গান গায় হেঁড়ে গলায়, তার মধ্যেও হয়তো মারের মতন এক কোমল চাষি বর্তমান : আমি কি তার হৃদয়ে উঁকি দিয়ে দেখতে পারি? সেই সন্ধেয় আবার দেখা হয় মিরেটস্কির সঙ্গে। বেচারা! তার কোনো স্মৃতি নেই মারের বা তার মতন অন্য কোনো চাষির স্নেহমধুর ব্যবহারের। তার পক্ষে সম্ভব নয়, ‘এইসব ঠ্যাঙাড়েকে আমি ঘেন্না করি!’ ছাড়া এইসব মানুষের বিষয়ে অন্য কোনো মতামতের। হ্যাঁ, পোল্যান্ডের মানুষদের অবস্থা আমাদের চেয়ে অনেকটাই খারাপ!\nমিরেটস্কি : ইনি কাল্পনিক চরিত্র নন, রক্তমাংসের মানুষ। পোল্যান্ডের রাজনৈতিক কর্মী ও’মিরেটস্কি লেখকের সঙ্গে তখন জেল খাটছিলেন।\n‘এইসব ঠ্যাঙাড়েকে আমি ঘেন্না করি!’ এখানে লেখক একটি ফরাসি শব্দবন্ধ বারবার ব্যবহার করেছেন – ‘Je hais ces brigands!’ পূর্ব ইউরোপে ফরাসি ছিল শিক্ষিত, অভিজাত মানুষের মুখের ভাষা; পোল্যান্ড ও রাশিয়ার দুজন শিক্ষিত মানুষ কথা বলছেন ফরাসিতে, এতে অবাক হওয়ার কিছু নেই।\nতাতার গাজিন : এই চরিত্রটি লেখকের মৃতদের গৃহ উপন্যাসেও রয়েছে।\nরুশ ক্রীতদাস : ১৮৬১ সালে রুশ ক্রীতদাসদের মুক্তি দেন জার দ্বিতীয় আলেক্সান্দার।\nকনস্তান্তিন আকসাকভ (১৮১৭-৬০) : রুশ নাট্যকার, সমালোচক, বুদ্ধিজীবী। [১৯৬২ সালে প্রকাশিত ডেভিড মাগারশাকের (১৮৯৯-১৯৭৭) ইংরেজি অনুবাদ অবলম্বনে।]


জামায়াত থাকলেই চলবে তারেকের! - Bangla News Bank\nপ্রচ্ছদ » Lead 1 » জামায়াত থাকলেই চলবে তারেকের!\nপূর্ববর্তী তারেক রহমানকে বিএনপির দায়িত্ব বুঝিয়ে দিতে বললেন ডা. জাফরুল্লাহ\nপরবর্তী বাংলাদেশবিরোধী প্রচারণায় তারেক-বার্গম্যানের কোটি টাকার চুক্তি ফাঁস\nডেস্ক রিপোর্ট: বিএনপি নেতৃত্বাধীন ২০-দলীয় জোট ছেড়ে বেড়িয়ে গেছে জমিয়তে উলামায়ে ইসলাম। বুধবার বিকেলে রাজধানীর পুরানা পল্টনে জরুরি সংবাদ সম্মেলন করে জমিয়তে উলামায়ে ইসলাম ২০-দলীয় জোট ছাড়ার ঘোষণা দেয়। এতে করে রাজনৈতিক এই জোটটি টিকে থাকা হুমকির মুখে পড়েছে। জোটের শরিক ইসলামী দলগুলো একে একে জোট ছেড়ে যাবে বলে জানা গেছে। এতে করে বিএনপি নেতাদের মধ্যে আতঙ্ক তৈরি হয়েছে। রাজনৈতিকভাবে চাপের মুখে আছে বিএনপি, এখন শরিকরা ছেড়ে গেলে একলা হয়ে পড়ার ভয়ে অস্থির নেতারা। তবে বিএনপির ভারপ্রাপ্ত চেয়ারম্যান পলাতক আসামি তারেক রহমান এসব এ বিচলিত নন বলে জানা গেছে। লন্ডন বিএনপির সূত্র জানিয়েছে, জামায়াতে ইসলামী যতক্ষণ সাথে আছে ততক্ষণ অন্য কাউকে না হলেও চলবে বলে মনে করছেন তারেক।\nসূত্র জানায়, জমিয়তে উলামায়ে ইসলামের জোট ছাড়ার ঘোষণায় বিএনপির মহাসচিব ব্যস্ত হয়ে তারেক রহমানকে ফোন করেছিলেন। এখন কীভাবে বাকি দলগুলোকে জোটে আটকে রাখা যায় সে চেষ্টা করতে বলেন তারেককে। কিন্তু তারেক তাকে বলেছেন, আমার জামায়াত হলেই চলবে। আন্দোলনে নামলে ৫০০ শিবিরের ছেলেই ৫০০০ পুলিশকে পিটিয়ে রাস্তা ক্লিয়ার করতে পারবে। ওইসব ছোট ছোট দল চলে গেছে কিছুই হবে না। এসময় জোট ছেড়ে যাওয়া দল নিয়ে না ভেবে জামায়াতের সাথে সম্পর্ক আরও ঘনিষ্ঠ করতে ফখরুলকে নির্দেশ দেন তারেক।\nযুক্তরাজ্য বিএনপির সভাপতি এম এ মালিক জানান, জোট ভাঙার বিষয়ে ভাইয়াকে জানালে তিনি বলেছেন, জোটে যেসব ইসলামী দল আছে এদের তো কর্মী কম। ছোট দল কিন্তু এদের চাহিদা বেশি। মাঠে নেমেও কিছুই করতে পারে না। হরতাল-ভাঙচুরের সময় দিনশেষে আমার শিবিরের ছেলেরাই সব করে। শিবিরের মত সাহসী আর মারমুখী তো কেউ নাই। সুতরাং জামায়াত আমাদের সাথে থাকলেই চলবে, কে গেল না গেল এসব ভাবার সময় নাই।\nবিএনপির স্থায়ী কমিটির সদস্য গয়েশ্বর চন্দ্র রায় বলেন, ম্যাডামের হাত থেকে দলের ক্ষমতা চলে গিয়ে যে ক্ষতি হয়েছে এখন সেটা বোঝা যাচ্ছে। জামায়াত একটা স্বাধীনতাবিরোধী দল, দেশে তাদের গ্রহণযোগ্যতা কম। তাদের সাথে জোটে থাকার কারণে বিএনপিরও ভাবমূর্তি ক্ষুণ্ণ হচ্ছে। বিদেশীরা তো ওদের সাথে জোট করার জন্যই বিএনপিকেও জঙ্গি বলে। এই অবস্থায় অন্যান্য দলসমূহের সাথে সম্পর্ক বাড়িয়ে জামায়াতকে ত্যাগ করা উচিৎ। বিএনপির তরুণরাও শিবিরকে পছন্দ করে না। কিন্তু শুধুমাত্র রাস্তায় নেমে ভাংচুর-মারামারির জন্য এমন একটা স্বাধীনতাবিরোধী দলের সাথে সম্পর্ক জোরদার করতে তারেক সাহেবের যে প্রচেষ্টা, এতে বিএনপি আরও ক্ষতির মুখে পড়বে। এসব যদি তারেক সাহেব না বোঝেন তাহলে বিএনপি ক্ষমতায় আসতে পারবে না।


বিএনপি নেতারা জাতিসংঘের সর্বনিম্ন পর্যায়ের কর্মকর্তার সঙ্গে দেখা করেছেন: হাছান – BanglarMukhNews24.com\nHome / Breaking News / বিএনপি নেতারা জাতিসংঘের সর্বনিম্ন পর্যায়ের কর্মকর্তার সঙ্গে দেখা করেছেন: হাছান\nবিএনপি নেতারা জাতিসংঘের সর্বনিম্ন পর্যায়ের কর্মকর্তার সঙ্গে দেখা করেছেন: হাছান\nSeptember 14, 2018\tComments Off on বিএনপি নেতারা জাতিসংঘের সর্বনিম্ন পর্যায়ের কর্মকর্তার সঙ্গে দেখা করেছেন: হাছান 541 Views\nঅনলাইন ডেস্ক :মির্জা ফখরুলসহ বিএনপির নেতারা জাতিসংঘের সর্বনিম্ন পর্যায়ের কর্মকর্তার সঙ্গে দেখা করেছেন মন্তব্য করে আওয়ামী লীগের প্রচার ও প্রকাশনা সম্পাদক এবং দলের অন্যতম মুখপাত্র ড. হাছান মাহমুদ এমপি বলেছেন, মির্জা ফখরুল সাহেবদের জাতিসংঘে যাওয়া জনগনকে ধোঁকা দেওয়া ছাড়া অন্য কিছু নয়।\nতারা জাতিসংঘে গিয়ে জাতিসংঘের সর্বনিম্ন পর্যায়ের কর্মকর্তা অ্যাসিস্টেন্ট সেক্রেটারির সাথে দেখা করেছেন। এ লজ্জা তিনি ঢাকতেও পারছেন না। এজন্য সাংবাদিকরা যখন জিজ্ঞেস করলেন, আপনারা কার সাথে দেখা করেছেন উনি তখন আমতা অামতা করছিলেন। আমি সামাজিক যোগাযোগ মাধ্যমে দেখলাম।\nতিনি বলেন, পত্রিকায় দেখলাম মির্জা ফখরুলসহ বিএনপি নেতারা জাতিসংঘে যাচ্ছেন। জাতিসংঘের মহাসচিব নাকি তাদের ডেকেছেন। জাতিসংঘের মহাসচিব এখন আফ্রিকায়। তারা দেখা করলেন জাতিসংঘের অ্যাসিস্ট্যান্ট সেক্রেটারির সঙ্গে।\nআমাদের দেশের মন্ত্রণালয়ের সচিব থাকে, তারপর অতিরিক্ত সচিব, উপ-সচিব, যুগ্ম-সচিব, সিনিয়র অ্যাসিস্ট্যান্ট সেক্রেটারি তারপর অ্যাসিস্ট্যান্ট সেক্রেটারি। অর্থাৎ বিসিএসের মাধ্যমে কেউ প্রশাসনে চাকুরি নিলে সর্বপ্রথম এসিস্ট্যান্ট সেক্রেটারি হিসেবে নিয়োগ পান। তেমনি জাতিসংঘেরও এসিস্ট্যান্ট সেক্রেটারি সর্বনিম্ন বা প্রাথমিক পদবী।\nমির্জা ফখরুল ইসলাম সাহেবকে যখন সাংবাদিকরা জিজ্ঞেস করলেন কি আলোচনা হয়েছে তিনি আমতা আমতা করে কিছুই বলতে পারলেন না। অর্থাৎ এগুলো দেশের জনগনের সাথে ভাওতাবাজী ছাড়া অন্য কিছু নয়।\nবিদেশী লবিস্ট ফার্ম নিয়োগে বিএনপির টাকার উৎসের তদন্তের জন্য সরকারের প্রতি দাবি জানিয়ে ড. হাছান মাহমুদ বলেন, আন্তর্জাতিক সংবাদ মাধ্যমে এসেছে বিএনপি লবিস্ট ফার্ম নিয়োগ দিয়েছে যাদের ইতিমধ্যেই ২০ হাজার ডলার দেওয়া হয়েছে এবং প্রতি মাসে ৩৫ হাজার ডলার করে দেওয়া হবে।\nআমি সরকার এবং আইন শৃঙ্খলাবাহিনীকে অনুরোধ করবো বিএনপির এ টাকা কোথা থেকে আসছে তদন্তের মাধ্যমে যেন অচিরেই জনগণের সামনে প্রকাশ করা হয়।\nরাজনীতিতে কিছু পরিত্যাক্ত রাজনীতিবিদ আছে উল্লেখ করে সাবেক বন ও পরিবেশ মন্ত্রী ড. হাছান মাহমুদ বলেন, ড. কামাল হোসেন, মাহমুদুর রহমান মান্না, আ স ম আব্দুর রব, বদরুদ্দোজা চৌধুরী, আমির খসরু চৌধুরী উনারা হচ্ছেন রাজনীতিতে পরিত্যাক্ত ব্যক্তিত্ব।\nএই পরিত্যাক্ত রাজনীতিবিদদের নিয়ে ঐক্য করে কোন লাভ হবে না। তাদের নিজেদের এমপি হওয়ারও জনপ্রিয়তা নাই। ওনারা রাত বিরাতে মিটিং করে খবরের জন্ম দিচ্ছেন বটে, নির্বাচন আসলে দেখা যাবে খালেক ভাই আর বাবলা ভাইয়ের কাছে জামানত বাজেয়াপ্ত হয়ে গেছে। সুতরাং এদের এই সমস্ত দৌড় ঝাঁপেও কোন লাভ হবেনা।\nবিএনপি নেতাদের প্রতি প্রশ্ন রেখে তিনি বলেন, সরকারের বিরুদ্ধে আপনাদের যদি কোন বক্তব্য বা অভিযোগ থাকে আপনারা যদি জনগনের জন্য রাজনীতি করেন তাহলে জনগনকে অভিযোগ দিবেন। সমস্ত পৃথিবী ঘুরে বিদেশীদের কাছে অভিযোগ দিচ্ছেন ওরা কি দেশে এসে ভোট দিবে?


পালিয়েছেন ডিআইজি মিজান; গ্রেপ্তারে দুদকের অভিযান - ডেইলি সাতক্ষীরা\nHome » পালিয়েছেন ডিআইজি মিজান; গ্রেপ্তারে দুদকের অভিযান\nপালিয়েছেন ডিআইজি মিজান; গ্রেপ্তারে দুদকের অভিযান\nজুন ২৫, ২০১৯0মন্তব্য 93 ভিউ\nদেশের খবর: পুলিশের বিতর্কিত ডিআইজি মিজানুর রহমান, তাঁর স্ত্রী সোহেলিয়া আনার রত্না, ভাই মো. মাহবুবুর রহমান ও ভাগ্নে মাহমুদুল হাসানের বিরুদ্ধে মামলা করেছে দুর্নীতি দমন কমিশন (দুদক)। গতকাল সোমবার এ মামলা হওয়ার পর আসামিরা গাঢাকা দিয়েছেন বলে জানা গেছে। তিন কোটি সাত লাখ টাকার সম্পদ গোপন এবং তিন কোটি ২৮ লাখ টাকার অবৈধ সম্পদ অর্জনের অভিযোগে মামলাটি করা হয়েছে।\nতবে এ মামলা থানায় নয়, দুদক বিধিমালা সংশোধনের পর দুদকের প্রধান কার্যালয়েই করা হয়েছে। দুদক কার্যালয়ে করা এটিই প্রথম মামলা। এদিকে ডিআইজি মিজানকে শিগগিরই সাময়িক বরখাস্ত করা হচ্ছে বলে স্বরাষ্ট্র মন্ত্রণালয় সূত্রে জানা গেছে।\nদুদকের একটি সূত্রে জানা গেছে, মামলার পরপরই আসামিদের গ্রেপ্তারে দুদকের তদন্ত টিম মাঠে নেমেছে। গ্রেপ্তার এড়াতে ডিআইজি মিজান এরই মধ্যে নিজের বাসস্থান থেকে আত্মগোপনে চলে গেছেন বলে দুদকের সূত্র জানিয়েছে। মোবাইল ফোন ট্র্যাকিংয়ের মাধ্যমে তাঁর অবস্থান জানার চেষ্টা চলছে।\nদুদক কর্মকর্তারা বলছেন, যেখানেই পালিয়ে থাকুক না কেন, অবশ্যই তাঁকে দুদকের জালে আটকানো হবে।\nএদিকে ঘুষ কেলেঙ্কারির অভিযোগ খতিয়ে দেখতে ডিআইজি মিজানুর রহমান ও দুদকের বরখাস্তকৃত পরিচালক এনামুল বাছিরকে জিজ্ঞাসাবাদের জন্য তলব করেছে দুদক দল। গতকাল দুদক প্রধান কার্যালয় থেকে পাঠানো তলবি নোটিশে তাঁদের ১ জুলাই হাজির হতে বলা হয়েছে।\nদুদকের পরিচালক শেখ মো. ফানাফিল্ল্যার নেতৃত্বে তিন সদস্যের একটি দল এ অনুসন্ধানের দায়িত্ব পালন করছে। দলের অন্য সদস্যরা হলেন সহকারী পরিচালক গুলশান আনোয়ার প্রধান ও সালাহউদ্দিন আহমেদ।\nএ ছাড়াও ডিআইজি মিজানকে শিগগিরই সাময়িক বরখাস্ত করা হচ্ছে বলে স্বরাষ্ট্র মন্ত্রণালয় সূত্রে জানা গেছে। তবে তাঁকে গ্রেপ্তারে পুলিশের পক্ষ থেকে কোনো উদ্যোগ এখনো নেওয়া হয়নি।\nজানতে চাইলে স্বরাষ্ট্রসচিব (জন নিরাপত্তা বিভাগ) মোস্তাফা কামাল উদ্দিন কালের কণ্ঠকে বলেন, ‘ডিআইজি মিজানের বিরুদ্ধে ফৌজদারি মামলা নেই। তাঁর বিরুদ্ধে বিভাগীয় মামলা চলছে। বিভাগীয় মামলায় কাউকে গ্রেপ্তার করা হয় না।’ প্রসঙ্গত, স্বরাষ্ট্রমন্ত্রী আসাদুজ্জামান খান সম্প্রতি বলেছেন, ‘আইনের ফাঁকে বেঁচে যাওয়ার সুযোগ পাবেন না ডিআইজি মিজান।’ সূত্র: কালের কণ্ঠ।\nসাতক্ষীরায় মোটর সাইকেল ও এ্যাম্বুলেন্স সংঘর্ষে নিহত-২


০৯ এপ্রিল ২০২০ ১২:০৫:০৭\n১০ এপ্রিল ২০২০ ০১:২৭:৪৫\nসংশ্লিষ্ট কবিতায় করোনার প্রতি নচিকেতার আহ্বান! সুন্দরীর মুকুট নামিয়ে করোনা চিকিৎসায় ভাষা হোম কোয়ারেন্টাইনে অমিতাভ বচ্চন টম-রিটা দম্পতির শরীরে করোনাভাইরাস!\nসোনালি বেন্দ্রে। ছবি : সংগৃহীত\nপ্রাণঘাতী করোনাভাইরাস মহামারীতে নাকাল বিশ্ব। তাই এই ভাইরাস প্রতিরোধ করার জন্য চিকিৎসকরা নানা পরামর্শ দিচ্ছেন। কমবেশি সব বিশেষজ্ঞের একই কথা করোনা প্রতিরোধে চাই শক্তিশালী রোগ প্রতিরোধ ক্ষমতা (ইমিউনিটি সিস্টেম)। তাই ইমিউনিটি বাড়ানোর উপায় বললেন ভারতের জনপ্রিয় অভিনেত্রী সোনালি বেন্দ্রে।\nক্যানসারের মতো মরণব্যাধির সঙ্গে লড়াই করতে সোনালি রোগ প্রতিরোধ ক্ষমতা বাড়াতে যে ধরনের রুটিন অনুসরণ করেন তার পুরোটাই এই মহামরীর সময় তার ভক্তদের সামনে তুলে ধরলেন সামাজিক যোগাযোগ মাধ্যমে। এমন খবর প্রকাশ করেছে ভারতের সংবাদমাধ্যম আনন্দবাজার।\nসোনালি লিখেছেন, ‘শরীরের ভেতরে রোগ ঢুকে পড়ে না। রোগ এলে শরীর কেমন করে তার মোকাবিলা করছে সেইটাই আসল প্রশ্ন। আর যার ইমিউনিটি পাওয়ার যত বেশি তার রোগ প্রতিরোধ করার সম্ভাবনা ততই বেশি।’\nএ সংক্রান্ত একটি ভিডিও শেয়ার করেছেন সোনালি। সেখানে তিনি রোগ প্রতিরোধ ক্ষমতা বাড়ানোর তিনটি উপায় দিয়েছেন।\nপ্রথমটিতে তিনি গরম পানিতে ভেপার নেওয়ার কথা বলেছেন। দ্বিতীয়ত প্রতিদিন এক গ্লাস করে গরম পানি খাওয়ার কথা বলেছেন। তৃতীয়ত, সবজি, আপেল, গাজর, আঙুর, আমলকি, ব্লুবেরি, খেজুর, আমন্ড সমস্ত মিক্সার গ্রাইন্ডার মিশিয়ে জুস করে খেতে বলেন তিনি। সোনালি জানান, এই রুটিন তাকে ক্যানসারের বিরুদ্ধে লড়াইয়ে সফল করেছে। শরীরের ইমিউনিটি বাড়িয়েছে।\nতিনি বলেন, ‘কেমো নেয়ার সময় বেশিরভাগ ক্ষেত্রে ইনফেকশনের ভয় থাকে। আমার ইমিউনিটি আমায় সেই ইনফেকশন থেকে রক্ষা করেছে। আমি চাই করোনার সময় যখন এত ইমিউনিটি নিয়ে কথা হচ্ছে মানুষ আমার এই সিক্রেট ফর্মুলা জানুক। সুস্থ থাকুক।’\nসোনালির তীব্র প্রাণশক্তি ও অদম্য ইচ্ছাশক্তির কাছে হার মেনেছে ক্যানসার। মনের জোর ও সাহসকে অবলম্বন করে ক্যানসার জয়ীদের তালিকায় এখন উঠেছে এই অভিনেত্রীর নাম।\nতার শরীরে হাই গ্রেড মেটাস্টেসিস ক্যানসার ধরা পড়ে। যা ২০১৮ সালে প্রকাশ পায়। নিজেই টুইট করে এ কথা জানিয়েছিলেন তিনি। চিকিৎসা করাতে চলে যান নিউ ইয়র্কে।\nকরোনাভাইরাস সোনালি বেন্দ্রে ভারত


মুক্তচিন্তা: পৃথিবী কি জনসংখ্যার আধিক্যে ভারাক্রান্ত?\nপৃথিবী কি জনসংখ্যার আধিক্যে ভারাক্রান্ত?\nজিনের গঠন নিয়ে বর্তমান আধুনিক গবেষণায় বেরিয়ে এসেছে যে, ১৫০০০ বছর আগে পৃথিবীর জনসংখ্যার পরিমাণ ছিল মাত্র ১৫ মিলিয়ন (বর্তমান ঢাকা ও দিল্লীর সমান)। যীশু খ্রীস্টের সময় অর্থাৎ আজ থেকে ২০০০ বছর আগে পৃথিবীর জনসংখ্যা বেড়ে দাঁড়ায় ২৫০ মিলিয়ন (বর্তমান ইন্দোনেশিয়ার সমান)। শিল্প বিপ্লবের শুরুর দিকে অর্থাৎ ১৮০০ শতকের দিকে জনসংখ্যা তিনগুন বেড়ে দাঁড়ায় ৭০০ মিলিয়ন (বর্তমান ইউরোপের সমান)। গত দুই শতাব্দীতে বার্ষিক ৬ ভাগ হারে বৃদ্ধিতে ১৯৫০ সালে জনসংখ্যা বেড়ে দাঁড়ায় ২.৫ বিলিয়ন। আর ২১ শতকের শুরুর দিকে বিগত ৫০ বছরে শতকরা ১৮ ভাগ হারে জনসংখ্যা বেড়ে দাঁড়ায় ৬ বিলিয়ন। যদিও জনসংখ্যা বৃদ্ধির হার কমে গেছে এবং কিছু কিছু এলাকায় প্রাকৃতিক বিপর্যয় ঘটেছে, তারপরেও ২০৫০ সালের মধ্যে পৃথিবীর জনসংখ্যা দাঁড়াবে প্রায় ৯ বিলিয়ন। সেপ্টেম্বর ২০০৮ অনুসারে পৃথিবীর জনসংখ্যা ৬.৭২ বিলিয়ন।\nবিগত শতাব্দীতে জনসংখ্যা বৃদ্ধির হার এমন মাত্রায় এসে পৌঁছেছে যে, একেই দেখানো হয় পৃথিবী এখন বিপর্যয়ের দ্বারপ্রান্তে উপনিত হবার মূল কারন হিসেবে। যুক্তি দেখানো হয় যে, আমরা এখন এই বিশাল জনসংখ্যাকে যোগান দেয়ার মত খাদ্যেও অপ্রতুলতার সম্মুখীন। এছাড়াও বলা হয় এ ব্যাপক জনসংখ্যা বৃদ্ধি দরিদ্রতা, পরিবেশ বিপর্যয়, সামাজিক অস্থিরতা এবং তৃতীয় বিশ্বের দেশ সমূহের অনুন্নয়নের জন্য দায়ী। এ কারণে আন্তর্জাতিক বিভিন্ন সংস্থা এবং সরকারসমূহ জনসংখ্যা বৃদ্ধি রোধকল্পে তৃতীয় বিশ্বের দেশগুলোতে নানাবিধ কার্যক্রম চালিয়ে আসছে।\nকিন্তু খুব সূক্ষভাবে পর্যালোচনা করলে দেখা যাবে যে, পৃথিবীর অনেক বড় বড় সমস্যা - যেগুলোর দায়ভার জনসংখ্যা বৃদ্ধির উপর চাপানো হয়েছে-তা আদৌ সঠিক নয়। বরং এগুলোর পেছনে রয়েছে স্পষ্ট রাজনৈতিক অসৎ উদ্দেশ্য। মূল সমস্যা থেকে দৃষ্টি সরিয়ে রাখবার জন্যই জনসংখ্যা বৃদ্ধির বিষয়টিকে সামনে তুলে ধরা হয়েছে। মূল সমস্যা হল জীবনযাপন প্রণালী, ভোগবাদী মনোবৃত্তির স্ববিনাশী প্রবণতা, দরিদ্রতা এবং নিজেদের স্বাচ্ছন্দের স্বার্থে উন্নত বিশ্বের দেশগুলো কর্তৃক তৃতীয় বিশ্বের দেশগুলোকে শোষণ করবার হীন মানসিকতা।\nউন্নত বিশ্ব বিশেষত: জাপান, রাশিয়া, জার্মানী, সুইজারল্যান্ড এবং পূর্ব ইউরোপের কিছু দেশ আরেকটি বড় সমস্যার মধ্য দিয়ে যাচ্ছে-যা হল জনসংখ্যা বৃদ্ধি হারের নিম্নগতি। পশ্চিমের অন্যান্য অংশেও এ নিম্ন হার অব্যাহত রয়েছে। তবে অভিবাসনের মাধ্যমে সেটা কিছুটা ঠেকানো হয়েছে। যদি তৃতীয় বিশ্বের দেশগুলোসহ পুরো মুসলিম বিশ্বে পশ্চিমা বিশ্বের তুলনায় জনসংখ্যা বৃদ্ধির উচ্চ হার অব্যাহত থাকে, তাহলে তথাকথিত আন্তর্জাতিক সংস্থাগুলোতে মুসলিমদের প্রতিনিধিত্ব আনুপাতিক হারে বেড়ে যাবে। জনসংখ্যা বৃদ্ধি ঠেকানো ক্রমবর্ধমান জনসংখ্যার ভিত্তিতে শক্তিশালী হওয়া জাতিকে পদানত করবার এক হীন প্রক্রিয়া। এ ব্যাপারটি স্পষ্ট ফুটে উঠবে তুরষ্কের ইউরোপীয় ইউনিয়নে অংশগ্রহণের মাধ্যমে। প্রায় ৭০ মিলিয়ন জনসংখ্যার অনুপাতে ইউরোপীয়ান পার্লামেন্টে দ্বিতীয় সর্বোচ্চ সংখ্যক সদস্য রয়েছে তুরষ্কের। জনসংখ্যা বৃদ্ধির হার এটা প্রমাণ করে ২০২০ সালের মধ্যে পার্লামেন্টে এ দেশটি জার্মানীকে ছাড়িয়ে যাবে। তুরষ্কের অন্তর্ভুক্তি ইউরোপীয় ইউনিয়নের সমপ্রসারণের ক্ষেত্রে সুদূরপ্রসারী ভূমিকা ফেলবে। সেকারণে ফ্রান্সের ভ্যালেরি গিসকার্ড ডি’এস্টাইং তুরষ্কের অন্তর্ভুক্তিতে আপত্তি তুলেন। ডি এস্টাইং- এর মতে তুরষ্কের অন্তর্ভুক্তি মরক্কোর অন্তর্ভুক্তির ব্যাপারে চাপ প্রয়োগ করবে।\nযদিও এ ব্যাপারে কোন ঐকমত্য নেই যে, কেন ব্রিটেন পৃথিবীর প্রথম শিল্পোন্নত রাষ্ট্র হিসেবে আত্মপ্রকাশ করেছিল। তারপরেও যে আটটি পূর্বশর্তের দিকে দৃষ্টিনিবদ্ধ করা হয়; তার মধ্যে জনসংখ্যা বৃদ্ধি একটি। ১৭০৭ সালে স্কটল্যান্ডের সাথে সংযুক্তির পর ব্রিটেনের জনসংখ্যা দাঁড়ায় ৬.৫ মিলিয়ন। এক শতাব্দী পর সেটি প্রায় দ্বিগুন হয়ে দাঁড়ায় ১৬ মিলিয়ন। ১৭৫০ এর পরে এ বৃদ্ধির হার সর্বোচ্চ-যা ব্রিটেনের ইতিহাসে সর্ববৃহৎ জনসংখ্যা বিস্ফোরণ। এ জনসংখ্যা বৃদ্ধি থেকে তৈরি হয় দক্ষ শ্রমিক ভোক্তা।\nচীন এবং ভারত ইতোমধ্যে প্রমাণ করতে সমর্থ্য হয়েছে যে, বিরাট জনসংখ্যা এক বড় আর্শীবাদ। জনসংখ্যা বৃদ্ধির হারকে সংকুচিত করবার অনেক পরিকল্পনা বাস্তবায়ন অব্যাহত থাকলেও চীন ও ভারত জনসংখ্যা বৃদ্ধির হারের দিক থেকে অন্যতম বৃহৎ দু’টি দেশ। এই জনসংখ্যার উচ্চ বৃদ্ধি হারের সাথে পাল্লা দিয়ে বাড়ছে তাদের অর্থনীতি। যা জনসংখ্যা বৃদ্ধির কুফলতার দৃষ্টিভঙ্গির সাথে সম্পূর্ণরূপে সাংঘর্ষিক।\nপৃথিবী কখনোই জনসংখ্যার আধিক্যে ভারাক্রান্ত নয়। পৃথিবীর মোট জনসংখ্যার তুলনায় এখনও অতিরিক্ত সম্পদ রয়ে গেছে। যদিও তার সিংহভাগ পশ্চিমারা একা ভোগ করছে।\nLabels: আন্তর্জাতিক, রাজনীতি\nশেয়ার মার্কেট: ইসলামের দৃষ্টিভঙ্গি থেকে\nইসলামী রাজনীতি: ময়দান ছেড়ে ঘরে


Laxmishanker Pathak and his wife Shanta Gary's journey to establish Pathak S brand in Britain dgtl - Anandabazar\n১৭ মে ২০২২ ই-পেপার\nLaxmishanker Pathak and his wife Shanta Gary's journey to establish Pathak S brand in\nরাস্তার ঝাড়়ুদার থেকে ব্রিটেনের সবচেয়ে বড় খাবারের ব্র্যান্ড তৈরি করেন এই ভারতীয়\n১৫ মে ২০২০ ১২:০৮\n১ / ১৫\nব্রিটেনের বাজারে ভারতীয় খাবারের জগতে বিপ্লব এনেছিলেন লক্ষ্মীশঙ্কর পাঠক ও তাঁর স্ত্রী শান্তা গৌরি। ইংরেজদের দেশে গিয়ে রাস্তায় ঝাড়ু দিতেন লক্ষ্মীশঙ্কর। তাতে যা রোজগার হত, তাতে সংসার চলত না তাঁদের। তার পর ঘুপচি রান্নাঘরে তাঁরা বানাতে শুরু করেন ভারতীয় খাবার। ‘পাঠকস’ ব্র্যান্ডের সেই খাবার ধীরে ধীরে জনপ্রিয় হতে থাকে ব্রিটেনে। এখন সেটি ব্রিটেনের সবথেকে বড় ভারতীয় ফুড ব্র্যান্ড। কী ভাবে সফল হল এই যাত্রা?\n২ / ১৫\nসালটা ১৯৪০। লক্ষ্মীশঙ্কর পাঠক থাকতেন গুজরাতের গ্রামে। বড় অভাবের মধ্য দিয়ে দিন কাটছিল তাঁর। অভাব থেকে পরিত্রাণের আশায় ১৯৪৫ সালে সরকারি সাহায্যে ব্রিটিশ উপনিবেশ কেনিয়ায় পাড়ি দেন তিনি। সেখানে শান্তা গৌরি পণ্ডিতের সঙ্গে বিয়ে হয় তাঁর। চার পুত্র ও দুই কন্যা সন্তানের জন্ম দেন তাঁরা।\n৩ / ১৫\n১৯৫৬-তে কেনিয়াতে শুরু হয় মাউ মাউ বিদ্রোহ। ব্রিটিশদের বিরুদ্ধে এই লড়াইয়ের সময় উগান্ডা যাওয়ার জন্য কেনিয়া থেকে পরিবার নিয়ে যাত্রিবাহী জাহাজে ওঠেন লক্ষ্মীশঙ্কর। কিন্তু ঘটনাক্রমে পৌঁছে যান লন্ডনে। লন্ডনে পৌঁছনোর সময় তাঁর সঙ্গে ছিল সামান্য কিছু টাকা ও একটি জীবনবিমা।\n৪ / ১৫\nসেখানে গিয়ে তিনি কাজের সন্ধান করতে থাকেন। কিন্তু অনেক খোঁজাখুঁজির পর রাস্তায় ঝাড়ু দেওয়ার কাজ ছাড়া কোনও কাজ জোগাড় করতে পারেননি। সেই কাজ করে যা রোজগার হত, তাতে আট জনের সংসার ঠিক মতো চলত না। তখন তিনি ভাবলেন, রাস্তায় ভারতীয় খাবার বিক্রি করলে হয়ত রোজগারের একটু সুরাহা হবে।\n৫ / ১৫\nসেই মতো কেনটিশ শহরে একটি বেসমেন্ট ফ্ল্যাট ভাড়া নেন। সেখানকার ছোট্ট রান্নাঘরেই স্ত্রীয়ের সঙ্গে বানাতে শুরু করেন ভারতীয় মিষ্টি ও সিঙাড়া। তার পর ফেরি করে বিক্রি শুরু করেন। কয়েক দিনের মধ্যেই বিক্রি বেড়ে যায় অনেকটাই। তখন লক্ষ্মীশঙ্কর ও শান্তা দিনে প্রায় ১৮ ঘণ্টা কাজ করতেন। ছেলে মেয়েরাও স্কুল থেকে ফিরে তাঁদের কাজে সাহায্য করতে থাকে।\n৬ / ১৫\nবিক্রি বেড়ে যেতেই ডেলিভারি করার সমস্যা দেখা দেয়। ডেলিভারি বয় রাখার মতো সামর্থ্য তখনও তাঁদের ছিল না। তখন সেই কাজ শুরু করে তাঁদের ছ’বছরের ছেলে কিরীট।\n৭ / ১৫\nকিন্তু সে ইংরেজি জানত না। তাই খাবারের সঙ্গে থাকত দু’টি কাগজের টুকরো। একটিতে নিজের বাড়ির ঠিকানা। অন্যটিতে ডেলিভারি করতে যাওয়া বাড়ির ঠিকানা। বাসের চালক ও পথচারীদের সেই কাগজের টুকরো দেখিয়ে ডেলিভারির কাজ করত সে। আর ছোট হওয়ায় জুনিয়র ফ্রি বাস পাস মিলত তাঁর। যার জেরে যাতায়াতের অনেক টাকা বেঁচে যেত তাঁদের।\n৮ / ১৫\nএ ভাবে চলতে চলতে ভালই টাকা জমতে থাকে তাঁদের। সেই টাকা দিয়ে লন্ডনের ইউস্টন স্টেশনের কাছে একটি ছোট্ট দোকান কেনেন তাঁরা। ১৯৬১ সালে বেজওয়াটারে আরও একটি দোকান খুলে ফেলেন তাঁরা। যার জেরে বেশি পরিমাণে খাবার তৈরি শুরু করেন তাঁরা।\n৯ / ১৫\nকিন্তু এই সময়ই শুরু হয় অন্য সমস্যা। প্রতিবেশীরা খাবারের গন্ধ ও আওয়াজের অভিযোগ আনেন তাঁদের বিরুদ্ধে। যার জেরে সেই বেসমেন্ট ফ্ল্যাট ছেড়ে তিন মাসের মধ্যে বসতি এলাকার বাইরে খাবার বানানোর ঘর খুঁজে নেওয়ার নির্দেশ দেওয়া হয়েছিল প্রশাসনের তরফে। বহু কষ্টে নর্দাম্পটনশায়ারে একটি ছোট্ট কারখানা খুঁজে পান তাঁরা। লন্ডন থেকে পরিবার নিয়ে সেখানেই চলে যান লক্ষ্মীশঙ্কর।\n১০ / ১৫\nনর্দাম্পটনশায়ারের কারখানা থেকে ভালই চলছিল ব্যবসা। কিন্তু ১৯৬৫-তে নতুন সমস্যা তৈরি হয়। তাঁদের কারখানার ম্যানেজার প্রচুর সবজির অর্ডার নিয়ে বসেন। যার টাকা দিতে দেউলিয়া হওয়ার উপক্রম হয়। কিন্তু এত সবজি, কী হবে? সমস্যার সমাধানে সবজির আচার তৈরির করার কথা ভাবেন লক্ষ্মীশঙ্কর।\n১১ / ১৫\nস্ত্রী শান্তা পারিবারিক পদ্ধতিতে বিভিন্ন রকম আচার ও চাটনি তৈরি শুরু হয়। নতুন এই প্রোডাক্ট লন্ডনের ভারতীয় সমাজে বেশ জনপ্রিয়তা লাভ করে। সেগুলির বিক্রিও বেড়ে যায়। আস্তে আস্তে লন্ডনের ভারতীয়দের বাইরে সেখানকার বিভিন্ন এশিয়ান রেস্তোরাঁতেও এই আচার-চাটনি সরবরাহ শুরু হয়। এই রেডিমেড আচারই তাঁদের ব্যবসার মাস্টারস্ট্রোক হয়ে দাঁড়ায়।\n১২ / ১৫\nলক্ষ্মীশঙ্করের ব্যবসার পরের ঝটকা আসে ১৯৭২-এ। উগান্ডায় অস্থিরতা তৈরির পর সেখানকার এশিয়ানদের জন্য রিফিউজি ক্যাম্প তৈরি করেন ব্রিটিশরা। আফ্রিকায় থাকার কারণে তাঁদের খাবারের অভ্যাস সম্পর্কে ভালই ধারণা ছিল লক্ষ্মীর। সেই মতো খাবার সরবরাহ করে তাঁর ব্যবসা ফুলে ফেঁপে উঠতে থাকে। বাড়ির পাশাপাশি বিভিন্ন রেস্তোরাঁ থেকে খাবারের অর্ডার নেওয়া শুরু হয়। যা তাঁদের ব্যবসা বাড়াতে আরও সাহায্য করে।\n১৩ / ১৫\n১৯৭৬ সালে নিজের ব্যবসার ভার কিরীটের হাতে তুলে দেন লক্ষ্মীশঙ্কর। খাবার তৈরির কৌশলও শিখিয়ে দেন তাঁকে। কিরীটের স্ত্রী মীনার ফুড টেকনোলজি ও হোটেল ম্যানেজমেন্টের ডিগ্রি ছিল। সেই পড়াশোনা ব্যবসার আধুনিকিকরণে সাহায্য করে। তন্দুর ও টিক্কা নিয়ে নতুন পরীক্ষা শুরু হয়। পাঠকের বোতলবন্দি তন্দুরি পেস্ট জনপ্রিয়তার শীর্ষে পৌঁছয়।\n১৪ / ১৫\nঅবসরের পর দাতব্য সংস্থা তৈরি করেন লক্ষ্মীশঙ্কর। স্বাস্থ্য ও শিক্ষাখাতে ভারতে ও ব্রিটেনে বিভিন্ন কাজ করে সেই সংস্থা।\n১৫ / ১৫\n১৯৯৭-এ মারা যান লক্ষ্মীশঙ্কর পাঠক। শান্তা মারা যান ২০১০ সালে। বর্তমানে পাঠকের চাটনি, আচার ও বিভিন্ন রকম পেস্ট ব্রিটেনে থাকা দশ হাজার রেস্তোরাঁর ৯০ শতাংশ ব্যবহার করে। এটি এখন ব্রিটেনের সবথেকে বড় ভারতীয় খাবারের ব্র্যান্ড।\n সীমাকে বিয়ে করতে ভোররাতে মৌলবিকে অপহরণ! কেন ভেঙে গেল সোহেলদের স্বপ্নের বিয়ে\n বিশ্বের সর্বোচ্চ যুদ্ধক্ষেত্রে মোটরবাইক নিয়ে যেতে চান? কী ভাবে যাবেন?\n ‘শেষ দেখে ছাড়ব’, অলিম্পিকে সোনাজয়ী শ্যুটার যোগ দিলেন ইউক্রেন বাহিনীতে\n সাঁওতালি ভাষায় কাজ করে ইতিমধ্যেই তারকা! পুরুলিয়ার এই তরুণী পেয়েছেন বহু পুরস্কার\n বয়সে ছোট পরমীতকে নিয়ে পালিয়ে যান, কাছের মানুষরাও বহু দিন জানতেন না অর্চনা বিবাহিত!\n কাগজ বিক্রেতা থেকে প্রধানমন্ত্রী! সন্তানকে স্তন্যদানের ছবি দিয়ে বিতর্কে জড়ান ইনি


বিনোদন – Page 19 – Chakarianews\nHome » বিনোদন (page 19)\nআইটেম গানে সারিকা\nSeptember 12, 2016\tLeaveacomment 573 Views\nআইটেম গানে নাচলেন মডেল ও অভিনয়শিল্পী সারিকা। তবে কোনো চলচ্চিত্রে নয়, সাত পর্বের একটি খণ্ডনাটকে। ঈদের জন্য নাটকটি নির্মাণ করছেন আবু হায়াত মাহমুদ। কুসুম কুসুম প্রেম নাটকটির চিত্রনাট্য লিখেছেন পলাশ মাহবুব। নাটকে আইটেম গান প্রসঙ্গে পরিচালক বললেন, ‘নাটকে আমরা দেখব, সারিকা চলচ্চিত্রের একজন জনপ্রিয় অভিনেত্রী। পরিচালক একটি আইটেম গানে তাঁকে নাচতে বলেন। এ কারণেই নাচের ব্যাপারটি এসেছে।’ গত শুক্রবার রাজধানীর ...\nকলকাতায় ভিসা জটিলতায় পরীমণি\nSeptember 5, 2016\tLeaveacomment 660 Views\nভারতে গিয়ে ভিসা জটিলতায় পড়েছেন হালের আলোচিত ঢালিউড অভিনেত্রী পরীমণি। তার ভিসার মেয়াদ শেষ হয়েছে গত শনিবার। তাই ফিরতে বিলম্ব হচ্ছে এই লাস্যময়ীর। গত মঙ্গলবার যৌথ প্রযোজনার ছবি রক্তের ডাবিং করতে কলকাতায় যান পরীমণি। কিন্তু ডাবিং শেষ হতে বিলম্ব হওয়ায় এই বিড়ম্বনায় পড়েন তিনি। এ প্রসঙ্গে মুঠোফোনে পরীমণি বাংলাদেশ প্রতিদিনকে বলেন, ”আসলে ডাবিংয়ে বিলম্ব হওয়ায় এই ঝামেলায় পড়লাম। ভেবেছিলাম, বৃহস্পতিবারের ...\nজোর করেই রেখাকে চুমু খেয়েছিলেন যিনি\nSeptember 5, 2016\tLeaveacomment 671 Views\nঅনলাইন ডেস্ক :: এক কাথায় যায় যে- চিরকালই তিনি বলিউডের কন্ট্রোভার্সি কুইন। ফিল্ম হোক বা ব্যক্তিজীবন- রহস্যের আড়ালে থাকতে পছন্দ করেন রেখা। সম্প্রতি সামনে এসেছে রেখার জীবনের অতি বিতর্কিত দু’টি বিষয়। সৌজন্যে ইয়েসের ওসমানের নতুন বই ‘রেখা: দ্য আনটোল্ড স্টোরি’। চলুন জেনে নেই কী সেই বিতর্ক? প্রথম ঘটনাটি ঘটে ‘আনজানি সফর’-এর শুটিংয়ের সময়। রেখার নায়ক ছিলেন বিশ্বজিত। ছবিতে একটি চুমুর ...\nSeptember 3, 2016\tLeaveacomment 724 Views\nবিনোদন নিউজ ডেস্ক :::: নামটি সবার পরিচিত না হলেও দক্ষিণী নায়িকা হিসেবে তাপসী পান্নুর ভক্তের অভাব নেই। গত বছর অক্ষয়ের সঙ্গে ‘বেবি’ ছবি দিয়ে বলিউডেও সাড়া ফেলে দেন এ অভিনেত্রী। এরপরই দক্ষিণ থেকে বলিউডের দিকে ঝুঁকতে শুরু করেছেন তিনি। সম্প্রতি বিগ-বি অমিতাভ বচ্চন এবং নায়িকা তাপসী পান্নু অভিনীত ‘পিংক’ সিনেমার ট্রেলর মুক্তি পেয়েছে। এতেই চারিদিকে হৈ হৈ পড়ে গেছে, তাও ...\n‘আমরা যত তাড়াতাড়ি বিষয়টিতে অভ্যস্ত হয়ে যাবো ততোই ভালো’\nAugust 26, 2016\tLeaveacomment 706 Views\nচলতি প্রজন্মের আলোচিত সংগীতশিল্পী সানিয়া সুলতানা লিজা। ক্লোজআপ ওয়ান প্রতিযোগিতায় চ্যাম্পিয়ন হবার মধ্য দিয়ে সংগীতে যাত্রা শুরু হয় তার। এরপর আর পেছনে ফিরে তাকাতে হয়নি। স্টেজ, অ্যালবাম ও প্লেব্যাক-এই তিন মাধ্যমেই ব্যস্ত হতে থাকেন। এখনও এ তিন মাধ্যমেই সরব লিজা। বিশ্বের অনেক দেশের শোতে অংশ নেয়ার অভিজ্ঞতা হয়েছে তার। রমজানের আগেই আমেরিকায় দীর্ঘ সফর শেষ করে ফিরেছেন তিনি। আর এখন ...\n২০ লাখ ছাড়িয়ে ‘ডানাকাটা পরী’\nAugust 17, 2016\tLeaveacomment 699 Views\nঅনলাইন প্রতিবেদক: ৫ লাখ নয়, ১০ লাখ নয়, ১৫ লাখও নয়, এবার ২০ লাখ ছাড়িয়ে গেল জাজ মাল্টিমিডিয়ার বহুল আলোচিত ‘রক্ত’ ছবির গান ‘ডানাকাটা পরী’। গত ৬ আগস্ট রাতে জাজ মাল্টিমিডিয়া এই গানটি ইউটিউবে প্রকাশ করে। পরবর্তীতে একই গান ছবিটির আরেক প্রোডাকশন হাউজ এসকে মুভিজ ইউটিউবে আপলোড করে। এদিকে গানটি প্রকাশের পর থেকেই ইউটিউবে ঝাপিয়ে পরেছেন দর্শকরা। বুধবার এই রিপোর্ট ...\nমোশাররফ করিমের পিছনে ১৩ শত্রু!\nAugust 17, 2016\tLeaveacomment 452 Views\nসামনেই কোরবানির ঈদ। আর এ উৎসবকে ঘিরে এরই মধ্যে নতুন নতুন নাটকের শুটিংয়ের তোরজোড় শুরু হয়ে গেছে। তারই ধারাবাহিকতায় পুবাইলের বিলবিলা রিসোর্টে চলছে রেজয়ান খানের রচনা ও রাফাত মজুমদার রিংকুর পরিচালনায় সাত পর্বের ঈদের বিশেষ নাটক ‘শত্রু’র শুটিং। এতে কেন্দ্রীয় চরিত্রে অভিনয় করছেন জনপ্রিয় অভিনেতা মোশাররফ করিম। তার বিপরীতে অভিনয় করছেন কাজী নওশাবা। ‘শত্রু’ নাটকে দেখা যাবে শহরে পড়াশুনারত মোশাররফ ...\nAugust 12, 2016\tLeaveacomment 673 Views\nআবারও শিডিউল ফাঁসালেন চিত্রনায়িকা সিমলা। শুধু তাই নয়, বিষয়টি নিয়ে বাড়াবাড়ি করলে পরিচালকের জিহ্বা টেনে ছিঁড়ে ফেলারও হুমকি দিয়েছেন তিনি। বৃহস্পতিবার দুপুর ১২টার দিকে এ ঘটনা ঘটে। রুবেল আনুশের পরিচালনায় আজ সকাল থেকে ‘নিষিদ্ধ প্রেমের গল্প’ ছবির শেষ লটের শুটিং হওয়ার কথা ছিল। মাত্র একদিনের এই শুটিংয়ের জন্য সিমলা এর আগে গত ৮ আগস্ট শিডিউল দিয়েছিলেন। সকাল ৮টায় কলটাইম অনুযায়ী ...\nপাহাড় সাগর চষে বেড়াচ্ছেন নিরব-মম\nবিনোদন কক্সবাজার ::: গানের শুটিংয়ে পাহাড়-ঝর্ণা চষে বেড়াচ্ছেন ছবির নায়ক-নায়িকা নিরব ও মম। এর আগে এই জুটি বান্দরবানের কোলঘেঁষা পাহাড়-ঝর্ণার বিভিন্ন লোকেশনে ছবিটির টাইটেল গানের শুটিং করেন। এবার তারা নতুন গানের শুটিং করতে কক্সবাজার এসেছেন। রবিবার রাতেই তারা বান্দরবান থেকে কক্সবাজার পৌঁছান। নিরব-মম’র সঙ্গে আছেন গানের কোরিওগ্রাফার তানজিল আলম, প্রযোজক আবদুল মজিদ মিল্টন ছাড়া আরো অনেকে। ‘ভালোবেসে তোর হবো’ ছবির ...\nAugust 8, 2016\tLeaveacomment 2,409 Views\nবিনোদন কক্সবাজার ::: বেশ কয়েক দিন ধরে কক্সবাজারে আছেন আলোচিত নায়িকা পরীমনি। সেখানে ‘রক্ত’ সিনেমার একটি গানের শুটিংয়ে অংশ নিয়েছেন তিনি। শুটিংয়ের ফাঁকে মুঠোফোনে গানের দৃশ্যায়নের প্রস্তুতির একটি ভিডিও ধারণ করেছেন পরী। গানের শুটিংয়ের অভিজ্ঞতা নিয়ে পরী বললেন, ‘চারপাশে এত মানুষের ভিড়। কিন্তু এরই মধ্যে আমাকে নাচতে হচ্ছে। একটু লজ্জাও পাচ্ছি আবার ভালোও লাগছে।’ দুদিন আগে গুজব রটেছিল, পরীমনিকে নাকি ...


কোরআনের সাধক সাত সাহাবি | 782162 | কালের কণ্ঠ | kalerkantho\n২১ জুন, ২০১৯ ০০:০০ | পড়া যাবে ১৬ মিনিটে\nমহানবী হজরত মুহাম্মদ (সা.)-এর সাহাবিরাই ছিলেন কোরআনের সর্বশ্রেষ্ঠ ধারক, বাহক ও প্রচারক। তাঁদের মাধ্যমেই আল্লাহ তাআলা পরবর্তী প্রজন্মের কাছে অবিকৃত ও অখণ্ড কোরআন পৌঁছিয়েছেন। সাধারণভাবে তাঁরা সবাই ছিলেন কোরআনের প্রতি অনুরাগী। কোরআন তাঁদের হৃদয়কে বিগলিত করত এবং ঈমান বাড়িয়ে দিত। তবে তাঁদের মধ্যেই এমন কিছু মনীষী ছিলেন, কোরআন যাঁদের জীবনের অংশে পরিণত হয় এবং মহানবী (সা.) তাঁদের কোরআন সাধনার স্বীকৃতি দেন। কোরআনের এমন সাত সাধক সাহাবির পরিচয় তুলে ধরেছেন আতাউর রহমান খসরু\nযাঁর তিলাওয়াত শুনে অশ্রুসিক্ত হন মহানবী (সা.)\nহজরত আবদুল্লাহ ইবনে মাসউদ (রা.) হিজরতের ৩৭ বছর আগে মক্কায় জন্মগ্রহণ করেন। ইসলাম আবির্ভাবের প্রাথমিক যুগেই তিনি ইসলাম গ্রহণ করেন। বলা হয়, তিনি ইসলাম গ্রহণকারী ষষ্ঠ ব্যক্তি। ইসলামের জন্য দুইবার হিজরত করেন মহান এই সাহাবি এবং রাসুলুল্লাহ (সা.)-এর সঙ্গে বদর, উহুদ, খন্দক, বাইআতে রিদওয়ানসহ অন্যান্য যুদ্ধাভিযানে অংশগ্রহণ করেন।\nআবদুল্লাহ ইবনে মাসউদ (রা.) ছিলেন কোরআনের একনিষ্ঠ সেবক। তাঁর জীবনের উল্লেখযোগ্য সময় তিনি কোরআন অধ্যয়ন ও অধ্যাপনার কাজে ব্যয় করেন। সমকালে তাঁকে কোরআনের একজন শ্রেষ্ঠ ব্যাখ্যাকার গণ্য করা হতো। হিজরতের আগে মহানবী (সা.)-এর পর তিনিই মক্কায় সর্বপ্রথম প্রকাশ্যে কোরআন তিলাওয়াত করেন। বায়তুল্লাহ শরিফে তিনি সুরা আর রহমানের কিছু অংশ তিলাওয়াত করেন। তাঁর সাহসিকতায় কুরাইশরা হতবাক হয়ে যায় এবং তাঁর ওপর অকথ্য নির্যাতন চালায়। (উসদুল গাবাহ, খণ্ড-৩, পৃষ্ঠা ৩৮২)\nহজরত আবদুল্লাহ ইবনে মাসউদ (রা.) থেকে বর্ণিত, রাসুলুল্লাহ (সা.) তাঁকে তিলাওয়াত করতে বলেন এবং তাঁর তিলাওয়াত শুনে তিনি অশ্রুসিক্ত হন। (সহিহ বুখারি, হাদিস : ৪৭৬৩)\nরাসুলুল্লাহ (সা.) তাঁর তিলাওয়াতের প্রশংসা করে বলেন, ‘যে কোরআন যেভাবে অবতীর্ণ হয়েছে ঠিক তেমন ও সুন্দরভাবে তিলাওয়াত করে খুশি হতে চায়, সে যেন ইবনে উম্মে আবদ (অবদুল্লাহ ইবনে মাসউদ)-এর মতো তিলাওয়াত করে।’ (মুসনাদে আহমাদ, হাদিস : ৪৩৪০) অন্য হাদিসে রাসুলুল্লাহ (সা.) তাঁর কাছ থেকে কোরআন শেখার নির্দেশ দেন। (সহিহ বুখারি, হাদিস : ৪৭১৩)\nহজরত ওমর (রা.) তাঁকে কুফায় শিক্ষক হিসেবে প্রেরণ করেন। তিনি তাঁর ব্যাপারে লেখেন, আবদুল্লাহর ব্যাপারে তোমাদেরকে আমি নিজের ওপর অগ্রাধিকার দিলাম। ফকিহুল উম্মাহ খ্যাত আবদুল্লাহ ইবনে মাসউদ (রা.) ৩২ হিজরিতে মদিনায় ইন্তেকাল করেন।\nজায়েদ বিন সাবিত (রা.)\nকোরআন সংরক্ষণে যাঁর ভূমিকা অনন্য\nসারা বিশ্বের মুসলমান আজ যে অবিকৃত ও অখণ্ড কোরআন পড়ছে, তার পেছনে হজরত জায়েদ বিন সাবিত (রা.)-এর অনন্য ভূমিকা রয়েছে। কোরআনের আয়াত ও সুরা সংগ্রহ এবং তা সংরক্ষণের কাজটি তিনি করেছেন মাত্র ২২ বছর বয়সে। হজরত জায়েদ বিন সাবিত (রা.) মদিনার বনু নাজ্জার গোত্রে জন্মগ্রহণ করেন। রাসুলুল্লাহ (সা.) মদিনায় হিজরত করার পর তিনি তাঁর পরিবারের সঙ্গে ইসলাম গ্রহণ করেন। তখন তাঁর বয়স মাত্র ১১ বছর। শৈশব থেকেই তিনি জ্ঞানচর্চায় বিশেষ মনোযোগী ছিলেন। বিশেষত কোরআন মুখস্থ করা এবং তার জ্ঞান অর্জনে তাঁর আগ্রহ ছিল অনেক বেশি। কিশোর জায়েদ (রা.)-এর আগ্রহ ও প্রচেষ্টা দেখে রাসুল (সা.) তাঁকে কাতিবে ওহি বা ওহি লেখকের মর্যাদা দেন। তাঁর মেধার প্রখরতা দেখে রাসুলুল্লাহ (সা.) তাঁকে ইহুদি ধর্মগ্রন্থ শেখার নির্দেশ দেন এবং তিনি তা মাত্র ১৫ দিনে আত্মস্থ করেন। এরপর তিনি জায়েদ (রা.)-কে সুরয়ানি ভাষা শেখার নির্দেশ দেন। জ্ঞানের স্বীকৃতি হিসেবে তাঁকে শায়খুল কুররা ও মুফতিউল মদিনা বলা হতো।\nআল্লাহর রাসুলের কাছ থেকে পুরো কোরআন মুখস্থ করেন। রাসুল (সা.)-এর ইন্তেকালের বছর তিনি দুইবার পুরো কোরআন পাঠ করে শোনান। তিনিই আল্লাহর রাসুল (সা.)-কে সবার শেষে পুরো কোরআন পাঠ করে শোনান। রাসুল (সা.)-এর ইন্তেকালের সময় কোরআন গ্রন্থাকারে লিপিবদ্ধ ছিল না; তা সংরক্ষিত ছিল হাফেজদের বুকে, বিক্ষিপ্তভাবে বিভিন্ন পাণ্ডুলিপিতে। এ সময় বিভিন্ন যুদ্ধে হাফেজ সাহাবিদের মৃত্যু বিজ্ঞ সাহাবিদের চিন্তিত করে তোলে। হজরত ওমর (রা.) ও হজরত আবুবকর (রা.) এ বিষয়ে উদ্বেগ প্রকাশ করেন এবং কোরআন সংরক্ষণের তাগিদ দেন। হজরত আবুবকর (রা.) এই গুরুদায়িত্ব জায়েদ বিন সাবিত (রা.)-কে অর্পণ করেন। তিনি বলেন, ‘নিশ্চয় তুমি একজন বুদ্ধিমান যুবক। তোমার ব্যাপারে আমরা কোনো মন্দ ধারণা পোষণ করি না।’ হজরত জায়েদ (রা.) এই আস্থা অটুট রাখেন। তবে এই কাজের অভিজ্ঞতা সম্পর্কে তিনি বলেন, ‘আল্লাহর শপথ! যদি আমাকে কোনো পাহাড় স্থানান্তর করার দায়িত্ব দেওয়া হতো, তবে তা আমার জন্য কোরআন একত্র করার চেয়ে সহজ হতো।’ হজরত উসমান (রা.) কোরআন সংকলনের কাজ চূড়ান্ত করার জন্য গঠিত ১২ জনের কমিটিতেও হজরত জায়েদ বিন সাবিত (রা.) ছিলেন। কোরআনের মহান এই সেবক ৪৫ হিজরিতে মদিনায় ইন্তেকাল করেন। তথ্যসূত্র : আল বয়ান, মাওদু\nসালিম মাওলা আবু হুজাইফা (রা.)\nতাঁর কাছ থেকে কোরআন শিখতে বলেছিলেন রাসুল (সা.)\nসাহাবায়ে কেরাম (রা.)-এর মধ্যে যে কয়েকজন কোরআনের সেবক হিসেবে সাধারণ স্বীকৃতি লাভ করেন হজরত সালিম ইবনে মিকাল (রা.) ছিলেন তাঁদের অন্যতম। তাঁর সুন্দর ও সুললিত কণ্ঠের তিলাওয়াত ছিল প্রবাদতুল্য। হজরত আয়েশা (রা.) থেকে বর্ণিত, তিনি বলেন, ‘আমি রাসুলুল্লাহ (সা.)-এর পেছনে পড়ে গেলাম। তিনি জিজ্ঞেস করলেন, আয়েশা! তোমার কী হলো? তিনি বললেন, হে আল্লাহর রাসুল! নিশ্চয় মসজিদে এক ব্যক্তি রয়েছেন, আমি তাঁর চেয়ে সুন্দর কিরাতের কাউকে দেখিনি। রাসুলুল্লাহ (সা.) গিয়ে দেখলেন তিনি আবু হুজাইফার মুক্তিপ্রাপ্ত দাস সালিম।’ (মুসনাদে আহমাদ, হাদিস : ২৫১৯৬)\nহজরত সালিম (রা.) পারস্যে জন্মগ্রহণ করেন। শৈশবে তিনি বন্দি হন এবং তাঁকে দাস হিসেবে বিক্রি করে দেওয়া হয়। তবে তিনি মক্কায় লালিত-পালিত হন এবং মক্কায় ইসলাম গ্রহণ করেন। সালিম (রা.) রাসুলুল্লাহ (সা.)-এর সঙ্গে সব যুদ্ধে উপস্থিত ছিলেন।\nসালিম (রা.) ছিলেন আবু হুজাইফা (রা.)-এর স্ত্রী সাবিতা বিনতে আয়ার (রা.)-এর দাস। কিন্তু উন্নত চরিত্র ও উত্তম আচরণের জন্য তাঁকে মুক্তি দিয়ে পুত্রের মর্যাদা দেওয়া হয়। পবিত্র কোরআনে পালক পুত্রকে প্রকৃত পিতার সঙ্গে সম্বোধন করার নির্দেশ দেওয়ার পূর্ব পর্যন্ত তাঁকে সালিম বিন আবি হুজাইফা বলা হতো। কোরআনের নিষেধাজ্ঞা আসায় তাঁর নাম হয় সালিম মাওলা আবি হুজাইফা। আবু হুজাইফা (রা.) তাঁকে আপন ভাতিজি ফাতিমা বিনতে ওয়ালিদের সঙ্গে বিয়ে দেন।\nকোরআনের প্রতি হজরত সালিম (রা.)-এর বিশেষ অনুরাগ ছিল। তিনি কোরআনের তিলাওয়াত ও তা অনুধাবনে আত্মনিয়োগ করেন এবং এই শাস্ত্রে বিশেষ মর্যাদা ও স্থান অর্জন করেন। রাসুলুল্লাহ (সা.) সাহাবাদেরকে তাঁর কাছ থেকে কোরআন শেখার নির্দেশ দেন। তিনি বলেন, ‘তোমরা চার ব্যক্তি থেকে কোরআন গ্রহণ করো—আবদুল্লাহ ইবনে মাসউদ, সালিম মাওলা আবি হুজাইফা, মুয়াজ ইবনে জাবাল ও উবাই বিন কাব।’ (সহিহ বুখারি, হাদিস : ৪৭১৩)\nরাসুলুল্লাহ (সা.) মদিনায় হিজরত করার পর কুবা নামক স্থানে প্রথম মসজিদ স্থাপিত হয়। তিনি হজরত সালিম (রা.)-কে এই মসজিদের ইমাম ও শিক্ষক হিসেবে নিয়োগ দেন। হিজরতের আগে তিনি মদিনার মুসলিমদের নামাজের ইমামতি করতেন এবং মানুষকে কোরআন শেখাতেন।\nসালিম (রা.) ইয়ামামার যুদ্ধে শহীদ হন। মুমূর্ষু অবস্থায় হজরত ওমর (রা.)-কে বলা হয়, যদি আপনি উত্তরসূরি নির্বাচন করতেন! তিনি উত্তরে দুজন মানুষের কথা বলেন, যদি তাঁরা থাকতেন, তবে তাঁদেরকে তিনি খলিফা মনোনীত করতেন। হজরত আবু উবাইদাহ ইবনুল জাররাহ ও সালিম (রা.)। হজরত সালিম সম্পর্কে তিনি বলেন, ‘যদি আবু হুজাইফার মুক্তিপ্রাপ্ত গোলাম সালিম জীবিত থাকতেন, তবে আমি তাঁকে অবশ্যই আমার উত্তরসূরি মনোনীত করতাম। আল্লাহ আমাকে এ ব্যাপারে জিজ্ঞেস করলে বলতাম, আমি আল্লাহর রাসুল (সা.)-কে বলতে শুনেছি, নিশ্চয় সালিম আল্লাহকে অধিক পরিমাণে ভালোবাসে।\nহজরত ওমর (রা.) ভালোবেসে তাঁর এক ছেলের নাম সালিম রাখেন, যেন তিনি হজরত সালিম (রা.)-এর মতো হন।\nহজরত উবাই বিন কাব (রা.)\nআরশে আজিমে উচ্চারিত হয়েছিল যাঁর নাম\nহজরত আবুল মানজার উবাই বিন কাব আনসারি (রা.) সাহাবাদের মধ্যে সবচেয়ে খ্যাতিমান কারি ও কোরআনের শিক্ষক ছিলেন। এ ছাড়া ওহি লেখক ও ফকিহ হিসেবে তাঁর বিশেষ মূল্যায়ন ছিল। রাসুলুল্লাহ (সা.)-এর জীবদ্দশায় হজরত উবাই বিন কাব (রা.) কোরআন সংগ্রহ করেন এবং তা নিজের কাছে সংরক্ষণ করেন।\nহজরত উবাই বিন কাব (রা.) মদিনায় জন্মগ্রহণ করেন এবং সেখানেই লালিত-পালিত হন। তবে তাঁর জন্ম সাল সম্পর্কে সুনির্দিষ্ট তথ্য পাওয়া যায় না। তিনি মর্যাদাপূর্ণ দ্বিতীয় ‘বাইয়াতুল উকবা’য় ছিলেন। বদর, উহুদসহ রাসুলুল্লাহ (সা.)-এর নেতৃত্বে পরিচালিত সব যুদ্ধে অংশগ্রহণ করেন। হজরত উবাই বিন কাব (রা.) তাঁর সময়ে কোরআনের সবচেয়ে সুপাঠক। মুহাম্মদ (সা.) নিজেও তাঁর সুন্দর কোরআন পাঠের স্বীকৃতি দেন এবং তাঁর কাছ থেকে অন্যদের কোরআন শিখতে উৎসাহিত করেন। আমৃত্যু তিনি মানুষকে কোরআন শিক্ষা দেন। সাহাবায়ে কেরাম (রা.) তাঁর কাছ থেকে কোরআন শিখতেন। রাসুল (সা.)-এর ইন্তেকালের পর উবাই বিন কাব (রা.) তারাবির নামাজের ইমামতি করেন। এ ছাড়া তিনি সমসাময়িক বিষয়ের ফিকহি সমাধান প্রদান এবং রাসুল (সা.) থেকে হাদিস বর্ণনা করতেন। সহিহ বুখারিতে হজরত আনাস (রা.) থেকে বর্ণিত, রাসুুলুল্লাহ (সা.) উবাই বিন কাব (রা.)-কে বলেন, ‘আল্লাহ তোমার কাছে আমাকে পাঠ করতে বলেছেন...। হজরত উবাই জিজ্ঞেস করেন, আল্লাহ আমার নাম বলেছেন? রাসুল (সা.) বলেন, হ্যাঁ। উত্তর শুনে হজরত উবাই (রা.) কাঁদতে শুরু করলেন।’ (হাদিস : ৩৫৯৮) রাসুলে আকরাম (সা.) হজরত উবাইকে উম্মতের শ্রেষ্ঠ কারি হিসেবে স্বীকৃতি দেন বলেও তাঁর কোনো কোনো জীবনীকার দাবি করেছেন। (সিয়ারু আলামিন নুবালা) এই মহান সাহাবি হজরত ওমর (রা.)-এর খিলাফতের শেষ ভাগে বা হজরত উসমান (রা.)-এর শাসনামলের শুরুতে ইন্তেকাল করেন।\nআবু মুসা আশআরি (রা.)\nদাউদ (আ.)-এর কণ্ঠের মিষ্টতা পেয়েছিলেন তিনি\nহজরত আবু মুসা আশআরি (রা.) ছিলেন কোরআনের কোকিল। সাহাবায়ে কেরামের মধ্যে তিনি ছিলেন সবচেয়ে সুমিষ্ট কণ্ঠের অধিকারী। মনোমুগ্ধকর কণ্ঠে কোরআন তিলাওয়াত করতেন তিনি। রাসুলুল্লাহ (সা.) তাঁর সম্পর্কে বলেন, আবু মুসাকে দাউদ (আ.)-এর কণ্ঠের কিছু মিষ্টতা দান করা হয়েছে। হজরত বারা ইবনে আজেব (রা.) বর্ণনা করেন, রাসুলুল্লাহ (সা.) হজরত আবু মুসা আশআরি (রা.)-এর তিলাওয়াত শুনে বলেন, এ যেন দাউদের কণ্ঠ। হজরত ওমর (রা.) তাঁকে তিলাওয়াতের আহ্বান জানিয়ে বলতেন, ‘হে আবু মুসা, আমাদেরকে আল্লাহর প্রতি আগ্রহী করে তোলো।’\nহজরত আবু মুসা আশআরি (রা.) ইয়েমেনের কাহতানের অধিবাসী ছিলেন। আশআরি তাঁর বংশীয় পদবি। তিনি মক্কায় এসে ইসলাম গ্রহণ করেন। ইসলাম গ্রহণের পর নিজ গোত্রে ফিরে যান ইসলাম প্রচারের জন্য। হজরত আবু মুসা আশআরি (রা.) হাবশায় হিজরত করেন। তিনি খাইবার বিজয়ের দিন মদিনায় আসেন এবং রাসুল (সা.) তাঁকে যুদ্ধলব্ধ সম্পদের অংশ দেন। হুনাইন ও হাওয়াজিনের যুদ্ধের পর রাসুলে আকরাম (সা.) হজরত আবু মুসা আশআরি (রা.)-এর মাগফিরাতের জন্য দোয়া করে বলেন, ‘হে আল্লাহ! আবদুল্লাহ বিন কায়েসের গুনাহসমূহ ক্ষমা করুন এবং তাকে কিয়ামতের দিন সম্মানজনক স্থান দান করুন।’\nহজরত আবু মুসা আশআরি (রা.) কোরআন মুখস্থ করেন এবং রাসুলুল্লাহ (সা.)-কে তা শোনান। তিনিও মানুষকে কোরআন শেখাতেন এবং তাদের কাছ থেকে কোরআন শুনতেন। তিনি বসরায় অবস্থানকালে মানুষকে কোরআন শেখাতেন। প্রতিদিন ফজরের পর লোকেরা তাঁর কাছে কোরআন শিখতে ভিড় করত। তিনি একজনের পর একজনকে কোরআন শেখাতেন। হজরত হাসান (রা.) আবু মুসা আশআরি (রা.)-এর কোরআনের সেবার মূল্যায়ন করে বলেন, কোনো প্রশাসক বসরাবাসীকে তাঁর চেয়ে উত্তম কিছু দিতে পারেনি। তাঁর কাছ থেকে কোরআন শেখা বিখ্যাত কয়েকজন হলেন হাতান বিন আবদুল্লাহ, আবু রেজা, আবু শায়খ হানায়ি প্রমুখ।\nহজরত আবু মুসা আশআরি (রা.) শুধু একজন কোরআনের শিক্ষক ও ফকিহ ছিলেন না; তিনি একজন দক্ষ শাসক ও বীর যোদ্ধাও ছিলেন। তিনি রাসুল (সা.)-এর ইন্তেকালের পর শাম বিজয়ে গুরুত্বপূর্ণ ভূমিকা রাখেন। রাসুলুল্লাহ (সা.) তাঁকে জাবিদ ও আদনের গভর্নর হিসেবে নিয়োগ দেন। হজরত ওমর (রা.) তাঁকে বসরা এবং উসমান (রা.) তাঁকে কুফার গভর্নর নিযুক্ত করেন। অধিক গ্রহণযোগ্য মতানুসারে সুমিষ্ট কণ্ঠের অধিকারী মহান এই সাহাবি ৪৪ হিজরিতে মৃত্যুবরণ করেন। সূত্র : সিয়ারু আলামিন নুবালা, কিসসাসুল ইসলাম, ইসলাম ওয়েব\nহজরত মুয়াজ বিন জাবাল (রা.)\nআল্লাহর নবী (সা.) যাঁকে ভালোবাসতেন\nহজরত মুয়াজ বিন জাবাল (রা.) হিজরতের ১৮ বছর আগে মদিনায় জন্মগ্রহণ করেন। ১৮ বছর বয়সে ইসলাম গ্রহণ করেন। হজরত ওমর (রা.)-এর যুগে মাত্র ৩৮ বছর বয়সে জর্দানে প্লেগরোগে আক্রান্ত হয়ে মারা যান। হজরত মুয়াজ (রা.) দ্বিতীয় ‘বাইয়াতুল উকবা’য় (উকবা নামক স্থানের শপথ) অংশগ্রহণ করেন এবং রাসুলুল্লাহ (সা.)-এর সঙ্গে বদর, উহুদসহ সব যুদ্ধে অংশগ্রহণ করেন। মহানবী (সা.)-এর জীবনকালে যে চারজন সাহাবি কোরআন একত্র ও সংরক্ষণ করেন, মুয়াজ (রা.) তাঁদের অন্যতম। হজরত আবুবকর (রা.)ও তাঁকে কোরআন একত্র করা ও সংরক্ষণের দায়িত্ব দেন।\nহজরত মুয়াজ (রা.) ছিলেন একই সঙ্গে কারি, ফকিহ, প্রশাসক ও গোত্রীয় নেতা। বিশেষত ইলমুল কোরআনে তিনি ছিলেন আস্থার প্রতীক। রাসুলুল্লাহ (সা.) বলেন, ‘তোমরা চার ব্যক্তি থেকে কোরআন গ্রহণ করো—আবদুল্লাহ ইবনে মাসউদ, সালিম মাওলা আবি হুজাইফা, মুয়াজ ইবনে জাবাল ও উবাই বিন কাব।’ (সহিহ বুখারি, হাদিস : ৪৭১৩)\nইয়ামেনবাসীর আবেদনের পরিপ্রেক্ষিতে রাসুলুল্লাহ (সা.) হজরত মুয়াজ (রা.)-কে সেখানে প্রেরণ করেন তাদের কোরআন, ঈমান ও আহকাম শেখানোর জন্য। মক্কা বিজয়ের পরও আল্লাহর রাসুল (সা.) তাঁকে মক্কায় রেখে আসেন মানুষকে ঈমান, কোরআন ও ইসলাম শেখানোর জন্য। রাসুলুল্লাহ (সা.) এই তরুণ সাহাবি ও নেতাকে পছন্দ করতেন। রাসুল (সা.) বলেন, ‘হে মুয়াজ! আল্লাহর কসম, আমি তোমাকে ভালোবাসি।’ মুয়াজ (রা.) বলেন, ‘আপনার জন্য আমার মা-বাবা উৎসর্গ হোক! আমিও আপনাকে ভালোবাসি।’ (সুনানে আবু দাউদ, হাদিস : ১৫২২)\nঅন্য হাদিসে মহানবী (সা.) বলেন, ‘মুয়াজ কতই উত্তম ব্যক্তি।’ (সহিহ ইবনে হিব্বান, হাদিস : ৭১২৯)\nরাসুলুল্লাহ (সা.) হজরত মুয়াজ (রা.)-এর জ্ঞানের স্বীকৃতি দিয়ে বলেন, ‘তাদের মধ্যে (উম্মত) হালাল ও হারাম সম্পর্কে মুয়াজ ইবনে জাবাল সবচেয়ে ভালো জানে।’ (সহিহ ইবনে হিব্বান, হাদিস : ৭২৫২)\nউসমান ইবনে আফফান (রা.)\nকোরআনই ছিল যাঁর জীবন\nপৃথিবীতেই জান্নাতের সুসংবাদ পেয়েছিলেন হজরত উসমান ইবনে আফফান (রা.)। কুরাইশদের মধ্যে তিনি ইসলাম গ্রহণকারী চতুর্থ পুরুষ। হজরত ওমর (রা.)-এর পর তৃতীয় খলিফায়ে রাশিদ (ন্যায়পরায়ণ শাসক) উসমান ইবনে আফফান (রা.) ছিলেন রাসুলুল্লাহ (সা.)-এর দুই কন্যার জামাতা। তাই তাঁকে বলা হতো জিন্নুরাইন (দুই আলোর অধিকারী)। ইসলামের সূচনাকালে মুসলিম উম্মাহর সংকটময় দিনগুলোতে তিনি ইসলামের জন্য অঢেল সম্পদ ব্যয় করেন। তিনি ছিলেন ওহি লেখকদের একজন এবং কোরআনের প্রতি অত্যন্ত অনুরাগী। তাঁর শাসনামলে কোরআন সংরক্ষণ করে তিনি উম্মতকে বড় ধরনের বিপর্যয়ের হাত থেকে রক্ষা করেন।\nউসমান ইবনে আফফান (রা.) আসহাবে ফিলের (মক্কায় হস্তিবাহিনীর আক্রমণ) ঘটনার ছয় বছর পর জন্মগ্রহণ করেন এবং ১৮ জিলহজ ৩৫ হিজরিতে শহীদ হন। ঘাতকরা আঘাত করার সময় তিনি কোরআন তিলাওয়াত করছিলেন। তাঁর রক্তে কোরআন রঞ্জিত হয়।\nআবুবকর (রা.) ইসলাম গ্রহণ করার পর তাঁর বন্ধু ও সহচরদের মধ্যে ইসলাম প্রচার শুরু করেন। তখন রাসুলুল্লাহ (সা.) উসমান (রা.)-এর সামনে কোরআন তিলাওয়াত করেন, যেন তা তাঁর হৃদয়ের গভীরে প্রোথিত হয়। রাসুল (সা.)-এর এই প্রত্যাশা পূরণ সম্পর্কে হজরত উসমান (রা.)-এর শিষ্য আবু আবদুর রহমান সুলামি (রহ.) বলেন, ‘উসমান (রা.) ১০ আয়াতের বেশি মুখস্থ, তার মর্ম ও শিক্ষা অর্জন এবং তার ওপর আমল করা ব্যতীত সামনে অগ্রসর হতেন না। এভাবেই তিনি কোরআনকে মুখস্থ, আত্মস্থ ও জীবনে বাস্তবায়ন করেন। তিনি বলতেন, ‘পৃথিবীতে আমার কাছে তিনটি জিনিস প্রিয়। তা হলো—ক্ষুধার্ত মানুষকে তৃপ্ত করা, নগ্ন ব্যক্তিকে কাপড় দান ও কোরআনের তিলাওয়াত।’\nইমাম নববী (রহ.) বলেন, ‘হজরত উসমান (রা.) দিনে-রাতে একবার কোরআন খতম করতেন।’\nউসমান (রা.) সম্পর্কে ঐতিহাসিকদের মূল্যায়ন হলো, কোরআন তাঁর জীবনের অবিচ্ছেদ্য অংশে পরিণত হয়। তিনি বলেন, ‘যদি আমাদের হৃদয় পবিত্র হয়, তবে আল্লাহর কালাম দ্বারা আমরা কখনো তৃপ্ত হব না।’ তিনি আরো বলেন, ‘এমন দিন আমি অপছন্দ করি, যেদিন আমি কোরআনের প্রতি দৃষ্টি দেব না।’\nহজরত উসমান (রা.) ছিলেন কাতিবে ওহি (ঐশী প্রত্যাদেশের লেখক)। হজরত আয়েশা (রা.) থেকে বর্ণনায় পাওয়া যায়, হজরত জিবরাঈল (আ.)-এর উপস্থিতিতে রাসুলে আকরাম (সা.) উসমান (রা.)-কে ওহি লেখার নির্দেশ দিতেন। (মুসনাদে আহমাদ) কোরআনের প্রতি অনুরাগ থেকে উসমান (রা.) সারা জীবন মানুষকে কোরআন শিখিয়েছেন। কোরআন সংরক্ষণ, তার প্রচার ও প্রসারে কাজ করে গেছেন। তাঁর ছাত্রদের অনেকেই ইলমুল কিরাতে খ্যাতি অর্জন করেন; যেমন—আবু আবদুর রহমান সুলামি, মুগিরা ইবনে আবি শিহাব, আবুল আসওয়াদ, জর ইবনে হুবাইশ প্রমুখ।\nশাহাদাতের আগে হজরত উসমান (রা.) এক মাসের বেশি সময় গৃহবন্দি ছিলেন। এ সময় তিনি খানিকটা নিঃসঙ্গ হয়ে পড়েন। একাকিত্বের এই সময় তিনি কোরআনকে আরো বেশি আপন করে নেন। এক রাতে তাঁর ঘুম ভেঙে গেল। তিনি তাঁর স্ত্রীকে বললেন, ‘আমি রাতে নিহত হব। তাঁর স্ত্রী বললেন, না, হে আমিরুল মুমিনিন। তারা এ কাজ কখনো করতে পারবে না। তিনি উত্তরে বললেন, আমি রাসুলুল্লাহ (সা.), আবুবকর ও ওমরকে স্বপ্নে দেখেছি। তাঁরা আমাকে বলছেন, তুমি রাতে আমাদের সঙ্গে ইফতার করবে।’\nতথ্যসূত্র : আল আলুকাহ, ইসলাম ওয়েব, কিসসাসুল ইসলাম


ভাড়া বা ব্যক্তিগত কাজে ব্যবহৃত গাড়ীতে কি যাকাত আবশ্যক? - Bissoy Answers\nভাড়া বা ব্যক্তিগত কাজে ব্যবহৃত গাড়ীতে কি যাকাত আবশ্যক?\nব্যক্তিগত গাড়ীতে কি যাকাত দিতে হবে?\nযাকাত কত হিজরীতে ফরয হয়েছে?\n07 মার্চ 2018 "যাকাত" বিভাগে জিজ্ঞাসা করেছেন মোঃ ওবায়েদ উল্লাহ (8 পয়েন্ট)


বিয়ে না করায় প্রেমিকের জিহ্বা কাটল প্রেমিকা! - News Tangail\nPosted by: Sc News অক্টোবর ২৪, ২০২১ 105 Views\nঢাকার ধামরাইয়ে বিয়ে না করায় প্রেমিকের জিহ্বা কেটে দেওয়ার অভিযোগ উঠেছে প্রেমিকার বিরুদ্ধে। এ ঘটনায় প্রেমিকা শারমিন আক্তারসহ চারজনকে আটক করেছে ধামরাই থানা-পুলিশ।\nশনিবার (২৩ অক্টোবর) রাতে ধামরাই উপজেলার ফড়িঙ্গা গ্রামে প্রেমিকা শারমিনের বাড়িতে এ ঘটনা ঘটে। আহত সাইফুল ফড়িঙ্গা গ্রামের রহমত আলীর ছেলে।\nতবে ঘটনার মোড় ঘোরাতে প্রেমিক সাইফুল ইসলামের বাবা বাদী হয়ে পাওনা টাকা চাওয়ায় জিহ্বা কেটেছে বলে মামলা করেছেন। তবে আহত সাইফুল বর্তমানে সাভার এনাম মেডিকেল কলেজ হাসপাতালে ভর্তি আছেন।\nএ ঘটনায় গ্রেপ্তাররা হলেন প্রেমিক শারমিন আক্তার, তার বাবা শফিকুল ইসলাম, মা পানকা বেগম ও ভাই মো. ফারুক হোসেন।\nস্থানীয়রা জানান, ভুক্তভোগী সাইফুল ইসলামের সঙ্গে শারমিন আক্তারের দীর্ঘদিনের প্রেমের সম্পর্ক ছিল। বিয়ের প্রতিশ্রুতি দিয়ে তার সঙ্গে শারীরিক সম্পর্ক করেন। তবে বিয়ে না করে দিনের পর দিন সময়ক্ষেপণ করতে থাকলে প্রেমিকা শারমিন ক্ষিপ্ত হয়ে কৌশলে সাইফুলকে ডেকে আনেন। এরপর পরিবারের সহযোগিতায় সাইফুলের ওপর অমানবিক নির্যাতন চালান। একপর্যায়ে জিহ্বা কেটে ফেলেন সাইফুরের। তবে সাইফুলের বাবা ঘটনার মোড় ঘোরাতে পাওয়ানা টাকা চাওয়ায় ছেলের ওপর নির্যাতন করে তার জিহ্বা কেটে নিয়েছেন বলে থানায় অভিযোগ করেন।\nমামলা সূত্রে জানা যায়, ভুক্তভোগী সাইফুর রহমানের কাছ থেকে মাঝেমধ্যেই আসামি শফিকুল ইসলাম টাকা ধার নিতেন। আবার তা পরিশোধও করতেন। বর্তমানে শফিকুলের কাছে প্রায় ৬০ হাজার টাকা পাওনা আছেন। টাকা পরিশোধ না করে এত দিন তালবাহানা করে আসছিলেন তিনি।\nগত ২২ অক্টোবর বিকেলে ফরিঙ্গা বাজারে সাইফুলের সঙ্গে শফিকুলের পাওনা টাকা নিয়ে তর্কবিতর্ক হয়। এর জের ধরে ওই দিন রাতেই পাওনা টাকা দেওয়ার জন্য ভুক্তভোগী সাইফুরকে শফিকুল তার বাড়িতে ফোন করে ডেকে নিয়ে যান। পরে টাকা না দিয়ে শফিকুলসহ তার পরিবার সাইফুরের ওপর অমানসিক নির্যাতন চালিয়ে শরীরের বিভিন্ন জাগায় জখম করে।\nএর একপর্যায়ে সবাই মেঝেতে ফেলে হত্যার উদ্দেশ্যে তার বুকে পা দিয়ে জিহ্বা টেনে বের করে এর সামনের অংশ কেটে নেয় শফিকুল। পরে ভুক্তভোগীর চিৎকারে আশপাশের লোকজন এসে তাকে উদ্ধার করে চিকিৎসার জন্য হাসপাতালে ভর্তি করেন।\nএ বিষয়ে ধামরাই থানার উপপরিদর্শক (এসআই) তন্ময় সাহা জানান, এ ঘটনায় ৫ জনের নাম উল্লেখ করে এবং ২-৩ জনকে মামলা করেছে ভুক্তভোগীর বাবা রহমত আলী। মামলার পর শনিবার রাতেই ৪ জনকে গ্রেপ্তার করে রবিবার দুপুরে আদালতে পাঠানো হয়েছে। ৫ নম্বর আসামিকেও গ্রেপ্তারের চেষ্টা চলছে।\nতবে ঘটনাটি প্রেম-সংক্রান্ত কি না জানতে চাইলে তিনি বলেন, ‘আমার তদন্তে এ রকম কোনো তথ্য আমি পাইনি। প্রাথমিক তদন্তে টাকার বিষয়টিই উঠে এসেছে।’\nPrevious: সখীপুরে নির্বাচনী প্রচারণা কাজে বাঁধা ও হামলার প্রতিবাদে এলাকাবাসীর বিক্ষোভ মিছিল সমাবেশ\nNext: ভারতকে ১০ উইকেটে হারের লজ্জা দিয়ে আক্ষেপ ঘোচাল পাকিস্তান